
Capitolul 1 


În culisele teatrului Kenston, Roseline Becket se pregătea 
să intre în scenă. Îmbrăcată într-o rochie lungă din tafta 
albastră, cu părul ridicat într-un coc complicat, interpreta 
rolul lui Becky Sharp, în piesa "Danity Faire" de Thackeray. 

În acea seară, ca și în toate celelalte de altfel, Roseline se 
simțea puţin nervoasă. Tracul actriţei... Această teamă n-o 
părăsea decât când cortina se ridica. În acea clipă dispărea 
orice preocupare, ca prin farmec. Roseline devenea o altă 
femeie și, nimic nu mai conta decât magia spectacolului. 

Era deja o lună de când se strecura în pielea acestui 
personaj... O adevărată provocare! Puțin simpatică, insensibilă 
şi intrigantă, Becky plăcea totuși publicului prin manierele și 
reflecţiile sale impertinente. Astfel, încă de la prima replică, 
spectatorii aplaudau cu căldură. Aceste ovaţii constituiau cea 
mai frumoasă răsplată pentru Roseline. În viață, se ştia mai 

degrabă drăguță și veselă. Dar când juca, degaja din ea o 
strălucire care o făcea admirată de toţi. Se examina temeinic 
şi-i dădea personajului o dimensiune și o omenie care reușea 
întotdeauna să fascineze auditoriul. 

În acea seară, fermecă încă o dată sala. Sorbindu-i 
cuvintele, spectatorii o priveau mișcându-se cu grație și, când 
fu rostită ultima replică, se lăsară câteva clipe de liniște, ca și 
când ezitau să rupă vraja. În sfârșit, se auziră aclamații din 
toate părțile. Complet ameţită încă, Roseline se agăţă de mâna 
partenerului său, Richard Ames. 

Actorii înaintară pentru a saluta publicul și Richard îi 
murmură la ureche în timp ce zâmbea asistenţei. 

— Felicitări, ai fost extraordinară! Spune-i Louisei că mă voi 
duce s-o văd imediat după ce-mi voi scoate costumul. 

Roseline își stăpâni un zâmbet. Oare n-o anunţase Louise 
chiar în acea dimineaţă că totul se terminase între ea şi 
Richard? 

Fără să-şi permită să comenteze, promise să transmită 
mesajul, apoi îl căută pe Jeremy cu privirea. Trebuia să cineze 
împreună și Roseline murea de foame. 

Aplauzele se reluară şi mai puternic. În timp ce Roseline 
examina încă sala cu privirea, remarcă în al treilea rând un 
bărbat care părea străin de ceea ce-l înconjura. Își aţintise 
asupra Roselinei o privire rece și ironică. Vederea acestui chip 
impasibil şterse într-o clipă toată bucuria pe care o simţise. 

Oare cine era acel bărbat? Avea de formulat niște criciti? 
Oh, desigur, nu era vorba despre o superproducţie, nici 
despre un spectacol cu buget important! Dar regia era făcută 
cu grijă, decorurile foarte realiste și actorii talentaţi. Și apoi, 
prețul locurilor, absolut rezonabil, permitea atragerea unui 
public larg. Satisfacţia spectatorilor aducea dovada unei 
reușite sigure. 

Dar oare unde se ascundea Jeremy? Roseline nu se îndoia 
că se afla aici, undeva în sală. Dar era atât de multă lume. 
Ajunsă în culise, Roseline era atât de tulburată de acel 
necunoscut, încât interpelă un bărbat pe care-l luă drept 
Jeremy. Bâigui niște scuze, foarte mânioasă pe ea însăși. 
Totuşi, Jeremy era ușor de recunoscut cu părul său blond și 
ochelarii fini! 

Roseline îl cunoscuse cu șase luni mai înainte. În timp ce 
ieşea din teatru cu câţiva prieteni, un bărbat cu înfățișare 
romantică o abordase, oferindu-i un superb buchet de 
trandafiri. Puțin obișnuită cu acest gen de atenţii, Roseline 
fusese foarte impresionată. 

— Florile acestea sunt pentru mine? Sunteţi într-adevăr 
foarte amabil. Nu știu cum să vă mulţumesc. 

— Acceptând să cinaţi cu mine, spusese Jeremy Hiatt, cu un 
zâmbet fermecător. 

— Ei bine, de acord. Ascultaţi, mi-ati oferit niște flori splendide 
şi trebuie să le pun în vază. Și cum împart un apartament cu o 
prietenă, la doi pași de aici, permiteţi-mi să vă invit. 

Petrecuseră o seară foarte plăcută. Louise, una dintre 
partenerele Roselinei și logodnicul său Richard, trăiau în acea 
perioadă o mare iubire. ÎI găsiseră pe Jeremy foarte simpatic. 
Cele două perechi discutaseră până târziu în noapte. 
Ca urmare, se putea spune că Roseline și Jeremy nu se mai 
despărțiră şi tânăra femeie se obișnuise cu prezența acestui 
prieten care se arăta drăguţ și atât de prevenitor. 

Totul ar fi fost cât se poate de bine, dacă Jeremy nu şi-ar fi 
pus în cap să dea poveștii lor o întorsătură mai serioasă. 
Câteva luni după acea seară minunată, Roseline observă că 
începuse să facă planuri de viitor. Și, în ciuda prieteniei pe 
care i-o purta, aceasta se sperie. Pentru că avea un scop în 
viaţă: să devină o mare actriță. Pentru că nu se simţea pregătită 
să-și unească viaţa cu a unui bărbat, oricare ar fi fost el. 
Până atunci nu găsise momentul potrivit pentru a-i vorbi 
despre asta lui Jeremy. Va suferi în urma acestei decizii, dar nu 
putea face altfel decât să-i mărturisească adevărul. Nu avea 
nici un sens să dea înapoi. De data aceasta, era foarte hotărâtă 
să clarifice situaţia. Chiar în acea seară. 

Măcar dacă Jeremy n-ar fi uitat de întâlnire... Plictisită să-l 
aştepte, Roseline se îndreptă spre cabina pe care o împărțea 
cu Louise și alte șase tinere actriţe. 

— Louise! Richard mi-a spus că vrea să te vadă imediat! îi 
spuse prietenei sale. 

— Ah! răspunse Louise, laconic. 

În ciuda tonului vocii, Louise arătă o asemenea grabă în a 
se demachia și a se schimba pentru a merge să-l întâlnească pe 
Richard, încât Roseline se amuză. Și când te gândești că, nu 
mai târziu decât în acea dimineaţă, cei doi erau gata să se 
despartă. Împăcarea plutea în aer... Roseline îi strigă Louisei, 
înainte ca aceasta să dispară: 

— La miezul nopții voi fi acolo! 

Ceea ce lăsa din plin timp celor două turturele să-și rezolve 
micul deferend! Câteva minute mai târziu, Roseline se afla 
singură în cabină. Îşi scosese rochia de scenă și, în ţinută 
ușoară, începu să-și îmbrace puloverul. Când voi să-și treacă 
prin răscoială capul, părul i se agăță în fermoar. Bombănind, 
încercă în zadar să se elibereze. În acea clipă, se ciocăni la ușă. 
În sfârșit, se gândi, iată-l pe Jeremy! 

— Intră! strigă Roseline. 

— Permiteţi? 

Vocea aceea... nu era a lui Jeremy! Roseline simţi că 
fermoarul capricios se stricase. Complet îngrozită, Roseline își 
scoase puloverul cu un gest brusc și se află ciufulită, practic 
goală, în faţa unui bărbat de o statură impresionantă. 

— Dar... nu sunteţi Jeremy, bâigui. 

— Bravo, sunteți foarte perspicace! La fel de perspicace pe 
cât de talentată! 

Cu zâmbetul pe buze, bărbatul rosti aceste vorbe cu o voce 
gravă, în timp ce o măsura pe Roseline cu atenţie. Sub această 
privire, tânăra femeie se simţi torturată. Să se afle astfel în faţa 

unui necunoscut! Niciodată în viaţă nu fusese atât de jenată! 
Desigur, interpretase în teatru roluri dezbrăcată, dar nu era 
același lucru. Și apoi, Roseline tocmai îl recunoscuse pe 
bărbatul acela, de acolo, din fața ei! Era spectatorul din al 
treilea rând! 

— Domnule, vă rog, aştept pe cineva! spuse pe un ton tăios. 

Se grăbi în spatele paravanului pentru a îmbrăca o ţinută 
mai decentă. 

— Stiu. Pe Jeremy Hiatt. Ei bine, consideraţi-mă... dublura 
lui. 

Dublura lui? Se vedea de la prima vedere că nu exista nimic 
comun între el și Jeremy. Necunoscutul era foarte brunet, cu 
o faţă bărbatească, având pomeţii ușor proeminenți, ochi 
negri și sprâncene groase. Vorbea cu o voce gravă și senzuală, 
care probabil nu era ușor de uitat. 

— Jeremy a trebuit să se ducă la Edinburg, pentru o treabă 
urgentă și neprevăzută. Mi-a cerut să vă prezint scuzele sale. 
Mă numesc James Halloran. 

Roseline își amintea acum de acest nume. Jeremy îi vorbise 
despre acest avocat strălucit, prieten al familiei sale, cu care 
lucra de câteva luni. 

— Încântată, domnule Halloran. Eu sunt... dar ştiţi deja! 

— Sunteţi Becky Sharp. 

— Nu, greșiţi. Sunt Becky pe scenă, dar în viaţă, numele 
meu este Roseline Becket. 

— În această clipă, cu cât vă privesc mai mult, cu atât mai 
mult găsesc că o întruchipaţi la perfectie pe Becky! 
Ati interpretat rolul excelent. 

Rosti aceste cuvinte cu un zâmbet încântat. Așadar, îi 
plăcuse piesa! Roseline nu se putu împiedica să roșească la 
compliment. 

— Vă mulţumesc mult, domnule și vă sunt recunoscătoare 
că m-aţi anunţat în legătură cu Jeremy! 

— Cred că trebuia să vă ducă la cină? Oare vă pot invita în 
locul său? 

Roseline nu avea nici un motiv să refuze. Încântată, se 
instală în acea clipă în fața măsuţii de toaletă și-și aplică un 
ușor fond de ten pe faţă, puţin rimel pe gene și o tentă de roz 
delicat pe buze. 

În timp ce se machia, îl văzu pe James citind cartea de vizită 
așezată lângă buchetul de trandafiri oferit de Jeremy. De la 
prima lor întâlnire, primea unul în fiecare săptămână și 
cunoștea mesajul pe dinafară. 

"Trandafiri pentru cea mai frumoasă, J." 

Crezu că observă o expresie ironică în privirea lui James. 
Probabil găsea ridicol acel gten de compliment! Dar ce 
importanţă avea? Nu făcu nici un comentariu și, când fu gata, 
se ridică şi veni în fața lui, foarte elegantă într-un costum de 
Oraş. 

— S-a terminat cu Becky Sharp pentru seara aceasta! spuse 
veselă. 

— Nu este vorba de costum și de machiaj, ci de expresia și 
de atitudinea dumneavoastră! Indiferent ce faceţi, sunteţi 
Becky! 

Roseline nu se putu stăpâni să râdă la această remarcă. 
Bineînţeles, se identificase cu personajele pe care le 
intrepretase. Și apoi, în fiecare femeie, exista puțin din Becky 
Sharp! Totuși, la terminarea spectacolului, redevenea 
Roseline Becket. 

leşiră din cabină, continuând să discute. 

— Vă consider foarte curajos să acceptaţi să cinaţi în această 
seară, cu mine, domnule Halloran. Ştiţi oare rolul pe care-l voi 
juca în curând? Cel al unei persoane care otrăvește! Pe lângă 
ea, Becky este o sfântă! 

— Ei bine, pentru o sfântă... 

În calitate de bun avocat, James începu să enumere crimele 
de care se făcuse Becky vinovată. 

— Şi-a trădat cea mai bună prietenă, și-a înșelat soțul, 
amantul, i-a ridiculizat pe toţi şi, până la urmă, a ieșit basma 
curată! 

Conversaţia se opri aici, deoarece ajunseră la parcajul unde 
își garaje James mașina. Roseline se instală în luxosul vehicul, 
un Ferrari cenușiu închis. 

Oare avusese dreptate să accepte invitația lui James? 
Roseline, de obicei atât de vorbăreaţă, se simţi brusc foarte 
intimidată. Oare ce-i va putea povesti? Se temea de clipa când 
se vor găsi între patru ochi. 


SEDUCĂTOAREA INTRIGANTĂ 13 


— Totul este în regulă? o întrebă James în timp ce se oprea 
la stop. 

— Da, este în regulă, mulțumesc. De obicei, noi cinam la 
Tollgate, este chiar alături. 

— Nu, această aşezare este nedemnă de dumneavoastră, 
draga mea Becky. Oare vă deranjează dacă mergem în altă parte? 

Fără să-i aștepte răspunsul, viră la stânga și, după câţiva 
kilometri, ajunseră în faţa unei așezări impozante, care fusese 
probabil un conac vechi, restaurant și transformat într-o 
instituţie de mare lux. În interior domnea o atmosferă 
liniștită. O iluminare discretă arunca umbre pe tavanul înalt și 
boltit. Printr-o amenajare iscusită, mesele se aflau separate 
unele de altele, permiţând intimitate și discreţie. "Acest loc 
are într-adevăr multă clasă”, se gândi Roseline. 

Șeful de sală îi conduse să se așeze și le prezentă meniul 
care propunea mâncăruri rafinate. Puțin mai destinsă 
Roselinei îi lăsă gura apă. Seara se anunţa plăcută. Să fie 
invitată de James Halloran era o onoare pe care o aprecia la 
justa sa valoare! 

După ce parcurse meniul, Roseline își opri alegerea asupra 
unei salate de ficat şi asupra unui file de pește, acoperit cu un 
sos dulceag din fructe de mare și ciuperci. În calitate de 
cunoscător, Jameas comandă un vin alb ușor, foarte rece şi 
Roseline îl degustă cu înghiţituri mici. Nu se punea problema 
să lase alcoolul să i se urce la cap! Tinea să se arate demnă de 
atenţiile acestui însoțitor neașteptat și... foarte seducător! 

Totuși, timp de o secundă simţi o impresie neplăcută. Ca și 
când era prinsă într-o capcană în faţa acestui bărbat practic 
necunoscut, în acest loc retras, în această sală intimă, ideală 
pentru întâlnirile de dragoste... 

— De ce nu mi-a telefonat Jeremy? întrebă brusc Roseline. 

— N-a avut timp. Secretara sa a încercat să vă găsească dar 
mi-a spus că vă voi putea anunţa eu însumi. Am auzit mult 
vorbindu-se despre dumneavoastră... Jeremy nu se oprea din 
laude în ce vă privește! De fapt, aveam intenţia să vă las un 
mesaj, dar după ce am văzut piesa, am dorit foarte mult să vă 
felicit prin viu grai! 

Foarte la curent cu viaţa teatrală, James știu, prin umorul și 
buna sa dispoziţie, să destindă atmosfera, povestind 
nenumărate întâmplări despre actori în viaţă. 

— Aveţi familie? o întrebă acesta pe neașteptate. 

Chelnerul tocmai venise să așeze în fața lor farfuria cu 
profiteroluri de ciocolată. 

— N-am decât un frate. Are un magazin de antichități 
instalat într-o gară veche, dezafectată, Heritage Hall. Este un 
nume nostim, nu-i aşa? Poziţia este într-adevăr fantastică. 
Îmi place foarte mult acest loc. Ben este singura familie pe 
care o am și... 

Se opri brusc, confuză. La urma urmei, amănuntele vieții 
sale nu prezentau probabil mare interes în fața unui bărbat ca 
James Halloran... 

— .... ne înțelegem foarte bine, încheie Roseline. 

— Sunt sigur de asta. Apropo, aţi făcut cunoștință cu 
părinţii lui Jeremy, nu-i așa? 

Într-o clipă, expresia lui James se schimbase. O observa pe 
Roseline cu acea privire pe care o avusese câteva ore mai 
înainte, la sfârşitul spectacolului, o privire rece și 
pătrunzătoare. 

— Este exact. I-am întâlnit de trei ori în aceste șase luni. 

— Ce credeţi despre ei? 

— Au fost foarte amabili. Trebuie să spun că, de două ori au 
organizat o recepţie. Așa că n-am avut ocazia să le vorbesc 
foarte mult. 

— În ceea ce mă privește îi cunosc de mai mulţi ani și îi 
stimez foarte mult. 

— Nu sunt sigură că i-am cucerit, adăugă Roseline. 

— Să nu credeţi asta! N-aţi trecut neobservată! Aș spune 
chiar că de câtva timp sunteţi principala lor preocupare. 

— Ce vreţi să spuneţi? 

— Totuși, pare evident! Și-au dat seama că Jeremy s-a atașat 
de dumneavoastră! Şi trebuie să vă mărturisesc că demersul 
meu din această seară avea un alt scop decât să vorbesc despre 
teatru. 

James își recăpătase zâmbetul. Dar Roseline, și-l pierduse. 
Ceea ce insinua James o rănea. 

— Dacă înţeleg bine, aţi fost însărcinat, în calitate de 
prieten de familie și om al legii, bun sfătuitor, să-l scăpaţi de 
mine! replică tânăra femeie pe un ton aspru. Poate vor chiar 

să mă cumpere pentru a dispărea! Trebuie oare să fixez eu 
însămi suma? 

— Calmaţi-vă și nu vă neliniștiţi! Sunt aici din proprie 
inițiativă. Cel care vă vorbește este prietenul lui Jeremy. 
Ştiţi oare că părinţii săi nu vor să vă frecventeze? 

— Jeremy nu mi-a spus nimic despre asta, dar poate nu are 
mare importanţă pentru el. 

— Din nefericire, da! Familia lui Jeremy este extrem de 
bogată. În cazul în care v-ar lua de soţie, ar rămâne fără un 
ban! 

— Aţi fost însărcinat de asemenea să-l daţi afară, astfel încât 
să rămână fără slujbă? spuse Roseline cu dispreț. 

— Nu, Jeremy este un tânăr foarte competent, dar nu are 
nici o avere personală, numai dacă moștenește. Mă înțelegeți? 
Oare v-a cerut deja în căsătorie? Când o va face, să nu uitaţi 
ceea ce v-am spus. Am crezut bine să vă pun la curent cu 
situaţia. 

—  Solicitudinea dumneavoastră faţă de mine, mă 
impresionează. 

Cu privirea încărcată de mânie, Roseline sări în picioare. 

— Vă puteţi termina masa, domnule Halloran. Voi lua un 
taxi. 

— Am terminat. 

Roseline nu se putu stăpâni să zâmbească trist când îl auzi 
pe șeful de sală întrebând: 

— Aţi fost mulţumiţi, doamnă, domnule? 

James Halloran o ajunse din urmă pe tânăra femeie la ușă 
şi o duse spre mașina sa. Roseline își reţinu fraza șfichinitoare 
care-i ardea buzele: "Nu, mulţumesc, v-am văzut destul”. 
După ce se așeză, se închise într-o tăcere ostilă, cu mâinile 
crispate pe genunchi și ochii întorși cu încăpățânare spre 
geam. 

Era copleșită de mânie. Roseline nu avea de primit lecţii de 
la nimeni. Ştia în mod sigur că nu va fi niciodată nora 
domnului și doamnei Hiatt. Dar ce importanţă avea? Nu se 
gândise nici o singură secundă să-l ia de soț pe Jeremy. 

lar el, acest individ, acest James Halloran, oare cum 
îndrăznea să pretindă că îl frecventa pe Jeremy pentru banii 
săi? Ce mojic! Cum râsese probabil de prestaţia sa pe scenă! 
Și afirmase că apreciase piesa! Un mincinos, nici mai mult, nici 
mai puţin. 

Așadar, părinţii lui Jeremy erau gata mai degrabă să-i taie 
subvenţia decât să-l vadă căsătorit cu o fată ca ea! Dar drept 
cine o luau? James Halloran nici măcar nu încercase să le 
justifice atitudinea. I se părea normal să-l protejeze pe Jeremy, 
prin orice mijloace, impotriva atracției pentru Roseline. 

Nu reușea să înțeleagă. Să facă atâtea fasoane pentru a-l 
împiedica pe Jeremy să cadă în ghearele sale, în timp ce acesta 
era liber ca aerul! Părea o farsă! 

La intrarea în oraș, James încetini. Imediat, Roseline puse 
mâna pe mâner, gata să coboare îndată ce oprea. Pentru prima 
dată de la plecarea de la restaurant, James îi vorbi: 

— Unde naiba vreţi să mergeţi? 

— Am nevoie să mă plimb. Puțin aer îmi va face foarte bine. 

Deschise portiera şi cobori. 

— Noapte bună! îi strigă James înainte de a demara. 

Roseline înaintă câţiva pași, dar în tulburarea sa, nu văzu o 
bomă de ciment pe marginea trotuarului. Dezechilibrată, se 
clătină și nu putu să evite căderea. Asta-i mai lipsea! Furioasă 
şi ofensată, se ridică gândindu-se că James o văzuse probabil 
în oglinda retrovizoare... Din fericire, îi mai rămăseseră 
aproximativ o sute de metri înainte de a ajunge la apartament. 
Cu atât mai bine! Masa copioasă și toate aceste evenimente o 
supăraseră și nu se simţea prea bine. 

În loc să deschidă ușa cu propria cheie, Roseline preferă să 
bată, presupunând că Louise nu era singură. Într-adevăr, 
Richard dormea profund pe canapeaua din salon. 

— Mi-ai spus miezul nopţii! murmură Louise cu o voce 
adormită. Este ora trei! 

În ciuda dorinţei pe care o avea, Roseline nu îndrăzni să-i 
povestească deziluziile sale. După o noapte bună, va vedea 
probabil lucrurile mai calm. 

l-ar fi plăcut să vorbească totuși cu cineva. Singura 
persoană la care se gândi fu fratele său. Cu siguranţă o va 
putea linişti și sfătui. Dar era târziu. Și apoi, mai ales 
cunoscând caracterul violent al lui Ben, Roseline consideră 
mai înțelept să nu-l trezească pentru a-i dezvălui 
neînțelegerile sale cu James Halloran. Deocamdată, era de 

preferat să se calmeze și să se odihnească. Mâine, va avea o 
discuţie sinceră cu Jeremy. 

Roseline se culcă, sperând să adoarmă. După câteva ore de 
somn agitat, se trezi epuizată. James Halloran îi bântuise 
visurile... Deschizând ochii, avu presentimentul că, mai 
devreme sau mai târziu, îl va mai întâlni în drumul său. 


Capitolul 2 


Roseline se hotărî să nu-i spună nimic Louisei. Desculţă, 
îmbrăcată cu un capot moale, se îndreptă spre bucătăria 
minusculă, pentru a-și prepara o ceașcă de cafea. Louise, 
îmbrăcată deja, o întâmpină cu un zâmbet radios și anunță: 

— Richard și cu mine plecăm. Pe diseară! Este o vreme 
splendidă, ai observat? 

Roseline aruncă în mod reflex o privire pe fereastră și își 
reținu o exclamaţie de surpriză. Ploua torențial! Fără îndoială 
prietena sa era într-o zi fericită, împăcată cu Richard și în 
același timp cu lumea întreagă, gata să înfrunte viscole, 
tornade şi alte cataclisme cu inima senină! 

Până la viitoarea criză... Louise avea un temperament foarte 
instabil, trecând de la râs la plâns cu o rapiditate derutantă. 
Coabitarea nu era întotdeauna ușoară și, Roseline nu se putu 
împiedica să simtă o oarecare ușurare văzându-și prietena 

plecând. Perspectiva de a profita de o zi de singurătate în cea 
mai deplină liniște îi convenea de minune. Avea nevoie să se 
gândească, să descurce iţele ideilor sale. 

Era sâmbătă. Astăzi nu avea repetiție. Așa că dispunea de 
tot timpul necesar pentru a pregăti ceea ce-i va spune lui 
Jeremy în acea seară. Oare îi va telefona, sau va veni direct la 
teatru? La urma urmei, ce importanţă avea? Dacă nu va apărea, 
va putea totuși să-l sune mâine acasă, sau să aștepte până luni, 
pentru a-l găsi la birou. 

De altfel, de ce oare se grăbea să liniștească familia Hiatt și 
pe James Halloran asupra intenţiilor sale? Nu, nu nutrea 
planuri suspecte pentru a-l întâlni pe dragul de Jeremy. 
Dar dacă le făcea plăcere să-i atribuie intenţii atât de 
tenebroase, cu atât mai rău pentru ei! Vor afla destul de 
curând despre greșeala lor şi, în acest timp se vor chinui 
degeaba! Roseline încercă o anumită satisfacţie. Oare nu o 
umiliseră ei? 

În parte, era și vina lui Jeremy. Oare ce le putuse povesti 
părinţilor săi? De ce lăsase să planeze ambiguitatea asupra 
relaţiei lor? Acum, el le va anunţa vestea bună. Ea se spăla pe 
mâini! 

Până atunci, îi reproşa puţin această inconveniență, dar 
mai ales simţea o profundă ranchiună faţă de James Halloran. 
Afrontul pe care tocmai i-l adusese nu-l va uita atât de repede. 
Să se amestece în viaţa personală a oamenilor dovedea cea 
mai josnică mojicie! 

Ce şoc primise aflând despre ostilitatea părinţilor lui 
Jeremy faţă de ea! Îi întâlnise cu ocazia recepţiei organizate 
pentru a cincizecea aniversare a domnului Hiatt. 
O întâmpinaseră în cel mai cordial mod cu putinţă și 
petrecuse o seară foarte plăcută. Când îi revăzuse câteva luni 
mai târziu, o primiseră cu zâmbete insistente şi nu observase 
din partea lor nici o suspiciune specială. 

În acest caz, totul să se fi întâmplat la a treia lor 
întrevedere? Atunci, profitând de o zi superbă, Jeremy o duse 
să facă o lungă plimbare cu vaporul. La întoarcere, cei doi 
oameni tineri se opriseră câteva clipe la domnul și doamna 
Hiatt. Atmosfera relaxată îi îndemnase pe Jeremy la niște 
demonstraţii neobișnuite de afecţiune. La un moment dat, își 
trecuse braţul în jurul umerilor Roselinei și chiar o sărutase pe 
obraz. Un gest tandru, prietenesc, ce nu scăpase familiei Hiatt. 

Gândindu-se la asta, i se părea chiar că părinţii lui Jeremy 
schimbaseră o scurtă privire dezaprobatoare. În acea perioadă 
nu dăduse importanță dar acum, își dădea seama că probabil 
interpretaseră greșit acel sărut nevinovat și își imaginaseră că 
Jeremy se atașase prea mult de ea! 

Ei bine, se neliniștiseră fără rost! Roseline regreta că nu 
pusese lucrurile la punct în acea clipă. Asta ar fi evitat 
momente neplăcute și de-o parte și de alta. În sfârșit, nu era 
prea târziu pentru a acţiona și chiar diseară îi va vorbi lui 
Jeremy și va risipi orice neînțelegere. 

Această hotărâre luată, își acordă câteva ore de relaxare. 
Apoi, la sfârșitul după-amiezii, tânăra femeie porni spre teatru 
cu inima ușoară. Timp de două ore va intra în pielea 
personajului și simţea că, în acea seară va fi mai convingătoare 
ca niciodată. 

Judecând după reacţia entuziasmată a sălii, imediat ce 
ultima replică fu spusă, Becky cucerise din nou publicul! 
Înaintând pentru a saluta, Roseline aruncă o privire rapidă 
spectatorilor. Nu, Jeremy nu era acolo. Nici o urmă nici de 
James Halloran. Cu atât mai bine! N-ar mai suporta prezenţa 
aceluia pe care-l considera de acum dușmanul său. 

Câteva minute mai târziu, la întoarcerea în cabină, o întâlni 
pe Louise, a cărei dispoziţie se stabilise, se pare, definitiv. 

— Oare îţi va face plăcere să vii să cinezi cu noi la Hanul 
vechiului port, Roseline? o întrebă pe un ton vesel. Este la 
aproximativ zece kilometri la nord de oraș. 

— De ce nu? Acordă-mi câteva minute şi sosesc! 

După timpul necesar să se demachieze și să-și scoată 
costumul de scenă, Roseline i se alătură prietenei afară. 
Ploua torențial. Cele două prietene se năpustiră râzând în 
Austinul lui Richard. Se pregăteau să demareze când un 
claxon insistent se auzi în spatele lor. Întoarseră toți capul în 
același timp. Maşina lui Jeremy apăruse în trombă și în 
scrâșnet de pneuri se opri lângă Austin. 

— Du-te, frumoasa mea Iată-ţi prietenul, spuse Richard. 
Du-te să-l întâlnești. Ne vom vedea acolo. Pe curând! 

Puțin tensionată, Roseline ieși din Austin și se grăbi în 
mașina lui Jeremy. Acesta o întâmpină cu un zâmbet larg și, 
într-un gest de tandrete, sărută obrazul ud al tinerei femei. 
În clipa când demară, Roseline îi ceru: 

— Te rog, Jeremy, aș prefera s-o luăm pe alt drum. Ştii că 
nu-mi plac scurtăturile pe care o ia de obicei Richard. 

— Nici o problemă! 

În entuziasmul său, Jeremy începu să-i povestească în 
amănunt călătoria la Edinburgh. Ștergătoarele de parbriz 
înlăturau neobosite ploaia care invada parbrizul. Roseline asculta 
distrată, cu ochii aţintiți asupra drumului care de-abia se vedea. 

— Îmi pare cu adevărat rău pentru ieri seară, Roseline. 
N-am putu să mă eliberez. În sfârșit, probabil ţi-a explicat 
James că... 

— Să vorbim despre asta, despre explicaţiile lui James! 
Eram departe să bănuiesc că provocăm atâtea griji părinților 
tăi! 

Zâmbetul lui Jeremy dispăru. 

— EI ţi-a spus asta? 

— Da şi, te asigur, fără mănuși! Este adevărul, nu-i așa? 

Pusese întrebarea automat. Cunoștea deja răspunsul. 
Reacţia lui Jeremy fusese destul de elocventă... 

— Din păcate, da, acceptă Jeremy. Părinţii mei, mai ales 
mama, au planuri pentru mine. Își imaginează că pot hotărî în 
locul meu. Oare n-au făcut-o mereu? Nici măcar nu-și dau 
seama că nu mai sunt un copil. 

Fulgerător, Roseline revăzu eleganta siluetă a Hâlenei 
Hiastt. Fără nici o îndoială că această femeie atât de sofisticată 
nu-și dorea pentru fiul său decât ceea ce era mai bun! 
Ideea că o actriță încă puţin cunoscută, fără avere, nici 
educaţie, i-ar putea deveni noră, probabil o scandaliza! 

— După domnul Halloran, sunt hotărâți să-ţi taie subvenţia 
dacă rămâi cu mine, declară tânăra femeie. 

— Ar fi în stare. 

— N-are rost să te neliniștești, Jeremy. Nu se va întâmpla așa 
ceva. Îmi placi mult și te consider cel mai bun prieten al meu. 
Dar nu m-ai cerut în căsătorie şi n-o vei face niciodată, pentru 
că nu este nimic serios între noi. 

— Sper că glumești? 

— Evident, nu. Am petrecut clipe frumoase împreună, 
ne-am distrat mult și vom rămâne prieteni. Dar acum, trebuie 
să-ți linişteşti părinții. 

Jeremy părea năucit. Cu chipul posomorât, și mâinile 
crispate pe volan, păstră câteva clipe tăcerea. 

— Este din cauza banilor, nu-i așa? o întrebă în cele din 
urmă. Ti-e teamă să rămân fără un ban? 

Roseline nu se așteptase la o asemenea întrebare. Derutată, 
se gândea. Oare ce să răspundă? Să-l asigure că n-o interesau 
banii săi, sau să-l anunţe fără menajamente că nu-l voia pe el? 

Brusc, își dădu seama că Jeremy accelerase. Mașina gonea 
în noapte cu viteză nebună. Tânăra femeie simţi un nod în 
stomac. 

— Încetineşte, Jeremy, te rog! strigă. 

Dar, pierdut în gândurile sale, acesta părea că n-o aude. 

— Puțin îmi pasă de bani, Roseline! Tot ceea ce contează, 
ești tu. Te iubesc, sunt nebun după tine. Te voi lua de soţie 
orice s-ar întâmpla! 

Se întoarse și aţinti asupra ei o privire disperată. 

— Vreau să trăiesc cu tine. Cred că şi tu... 

— Pentru Dumnezeu, privește drumul! urlă Roseline. 

În fata lor, farurile mașinilor care veneau din sens invers se 
succedau cu viteză vertiginoasă. Tânăra femeie nu va ști niciodată 
dacă ea se agățase de Jeremy, sau dacă mașina derapase pe 
şoseaua alunecoasă Deviară brusc de la drum, urmă o întoarcere 
de o sută optzeci de grade și mașina trecu bariera de siguranță. 
Mai multe acrobatii aeriene îi grăbită în josul drumului. În sfârșit, 
Land Roverul se opri, în echilibru pe un taluz. 

Roseline nu-și pierduse cunoștința nici o secundă. 
Susținută de centura de siguranță, doar amețită de șoc, reuși 
în ciuda a toate să-și regăsească sângele-rece. 

— Jeremy, trebuie să ieşim de aici, repede! 

Cum acesta nu răspundea, îl privi. Prăbușit pe volan, zăcea 
fără reacţie. Încercând să-și stăpânească tremurul mâinilor, 
tânăra feme încercă să-şi scoată centura de siguranță care o 
ținea. Când reuși, în sfârșit, simţi cu groază miros de benzină. 
Portiera lui Jeremy era înțepenită și Roseline își adună 
ultimele puteri pentru a-și scoate prietenul din mașină. 
Se rostogoliră impreună în iarbă. 

Doi automobiliști alergau deja spre ei. Unul dintre cei doi 
făcea gesturi frenetice. 

— Atenţie la benzină! strigă el. 

— Ştiu, răspunse Roseline gâfâind. Vă rog, ocupaţi-vă de el! 

Cei doi bărbaţi îl prinseră pe Jeremy și-l târâră cât mai 
repede posibil. În clipa în care ajunseră la drum, mașina 
explodă. Roseline se întoarse și, timp de o clipă, avu impresia 
că era în infern. Flăcări uriașe distruseră noaptea. Jeremy și ea 
tocmai scăpaseră de la o moarte îngrozitoare... La acest gând, 
fu cuprinsă de o puternică greață. 

— Nu mai era nimeni altcineva? întrebă unul dintre 
automobilişti. 

— Nu, murmură Roseline 

Jeremy era întins pe marginea drumului. Unul dintre 
automobiliști avusese prezenţa de spirit de cheme ajutor 
datorită radiotelefonului său. Ambulanţa nu va întârzia să 
sosească. Prea şocată pentru a reacționa, Roseline se lăsă 
instalată într-o mașină. Câteva clipe mai târziu, auzi ca într-un 
coșmar, urlând sirenele poliţiei și ambulanţei. 

De-abia își dădu seama că infirmierii o întindeau pe o 
brancardă. Avu nevoie de mai multe minute să iasă din 
toropeală și ceru imediat vești despre Jeremy. O liniștiră: era 
în afară de pericol. Dar văzându-l astfel, întins pe brancardă, 
insistă să rămână lângă el. 

Examenele medicale cărora le fu supusă Roseline, nu 
semnalară decât un traumatism ușor și niște contuzii fără 

gravitate. În schimb, starea lui Jeremy era mult mai 
îngrijorătoare. Tânărul bărbat avea două coaste rupte și șocul 
frontal pe care-l suferise necesitau spitalizarea. 

A doua zi dimineața, după o noapte sub observaţie, 
Roselinei i se permise să-i facă o vizită. Prinții lui Jeremy se 
aflau la căpătâiul său. Doamna Hiatt supraveghea respiraţia 
fiului său ca și când ar fi fost pe punctul de a-și da ultima 
suflare. 

Zărind-o pe tânăra femeie, Jeremy schiţă un zâmbet jalnic. 

— Sunt fericit să te văd pe picioare. 

— Nici tu nu arăţi prea rău, spuse Roseline cu o voce pe 
care o voia liniştitoare. 

— Ştii oare ce s-a întâmplat? Singurul lucru pe care mi-l 
amintesc este că o mașină a derapat şi că apoi a luat foc. 
Cum m-ai putut scoate de acolo? 

— Mulţumesc lui Dumnezeu, oricât de incredibil ar părea, 
am reușit să te scot din mașină! 

— Mi-ai salvat viața, Roseline! exclamă Jeremy. 

Roseline plecă privirea, pradă unui tumult de emoții 
contradictorii. Da, îl salvase, dar de asemenea era parţial 
răspunzătoare de accident. Desigur, Jeremy rula foarte 
repede. Condusese toată ziua și oboseala îl făcuse mai puțin 
atent. Dar de ce oare îi făcuse acele confidente în mașină? 
Nu-şi va ierta niciodată o asemenea inconștientă! 

— Ti s-a permis să te întorci acasă? întrebă Jeremy cu voce 
slabă. 

— Da, cu condiţia să mă odihnesc. Louise și Kevin, 
producătorul, mă așteaptă la primire. Pe curând, Jeremy. 

Roseline îi adresă un mic salut din mână și se pregătea să 
iasă când o ușoară ameţeală o făcu să se clatine. Se sprijini o 
clipă de perete. În acea clipă, mama lui Jeremy înaintă spre ea. 
Părea că îmbătrânise brusc cu zece ani. 

— Voiam să vă mulţumesc, domnişoară și să vă felicit pentru 
curajul dumneavoastră, îi spuse cu o voce tremurătoare. 
Datorită dumneavoastră, viaţa fiului meu a fost salvată. 

— Am avut mai ales mult noroc. Portiera din partea 
pasagerului nu s-a blocat și i-am putut desprinde centura de 
siguranță. 

În ciuda acestor explicaţii, Hélène Hiatt continua să o 
privească recunoscătoare. Brusc, luă mâinile Roselinei și le 
strânse la piept. 

— Ce veţi face acum? 

— Mă întorc acasă să mă odihnesc, în așteptarea 
examenelor complementare. 

— De ce n-aţi veni să vă instalaţi la noi? întrebă Helene, pe 
un ton aproape rugător. Mâine, Jeremy se întoarce acasă. 
Sunt sigură că s-ar restabili mai repede dacă aţi fi acolo. 
Vă rog, acceptaţi! 

— Îmi pare rău, dar este imposibil. Mulţumesc pentru 
invitaţie. 

Își luă rămas-bun și porni pe culoarul lung spre ieșire. Hélène 
Hiatt o urmă, în speranţa de a o face să-și schimbe părerea. 

Pe hol, aşteptau Louise și Kevin. Când o văzură apărând pe 
Roseline, nu-și putură reţine un strigăt de surpriză. 

— Biata de tine, ce mină ai! exclamă Louise. Eşti sigură că te 
simţi bine? Poate ar trebui să ceri să mai rămâi o zi sau două... 

— N-am nimic rupt. N-au nici un motiv să mă mai ţină și 
m-au sfătuit să mă odihnesc. 

Exact în acea clipă, Hélène Hiatt declară pe un ton ferm: 

— Roseline va veni la noi acasă. Vom angaja o infirmieră 
pentru a se ocupa de ea. 

Roseline se simțea prea slăbită pentru a replica. 
În definitiv, de ce să refuze, dacă asta l-ar ajuta pe Jeremy să 
se vindece? Îi datora asta! Cât despre Louise și Kevin, această 
veste părea să-i ușureze de o mare greutate. La capătul 
puterilor, Roseline acceptă oferta mamei lui Jeremy și își lăsă 
prietenii să aranjeze amănuntele instalării sale la familia Hiatt. 


KKK 


Datorită medicamentelor prescrise de medic, Roseline 
petrecu o noapte liniştită. Dimineața, se trezi în camera de 
oaspeti pe care Hélène o alesese pentru ea. Vederea acestei 
încăperi decorate cu gust, constituia o primă liniștire a 
simțurilor: mobile patinate de ani, pereţi tapisaţi cu material 
albastru ca lavanda. 

Întinsă pe patul moale, Roseline se simţea bine, ca și când 
nimic nu se întâmplase. Totuși, la prima mișcare, își reţinu cu 
mare greutate un strigăt de durere. 

Câteva bătăi discrete în ușă o făcură să se îndrepte. Hélène 
Hiatt venea să-i anunţe că Jeremy va părăsi spitalul chiar 
după-amiază și că starea lui nu mai era îngrijorătoare. 
Trăsăturile sale își regăsiseră o oarecare seninătate și o învălui 
pe Roseline într-o privire plină de recunoștință. 

— Nu vom uita niciodată ceea ce vă datorăm, spuse în cele 
din urmă. 

— N-am fost singură, să știți. Fără ajutorul a doi bărbaţi... 

— Nu, dacă nu l-aţi fi scos dumneavoastră pe Jeremy din 
mașină, ei ar fi ajuns prea târziu... Mulţumesc enorm, 
Roseline, cred că nu o voi spune niciodată destul. 

Se întrerupse o clipă, apoi declară cu o voce mai sigură: 

— Vă voi trimite infirmiera care vă va ajuta să vă faceți 
toaleta. Baia este alături. Prietena dumneavoastră, Louise, v-a 
adus lucrurile personale. 

Mama lui Jeremy își regăsise toată autoritatea. Roseline nu 
avea decât să se supună. De altfel, fără a dori câtuși de puţin 
să se plângă! Să profite de ospitalitatea familiei Hiatt și să se 
lase răsfăţată nu era deloc neplăcut. 


ek 

La sfârșitul după-amiezzii Hélène veni s-o ia și s-o conducă 
lângă Jeremy. Rezemat de perne și îmbrăcat într-o elegantă 
haină de interior, părea că-și regăsise vioiciunea. Dar în ochi i 
se citea încă teama. 

— Ştii, toată lumea este plină de atenţii faţă de mine, spuse 
veselă Roseline, așezându-se pe marginea patului. Până la 
urmă, nu am decât niște simple contuzii. 

— Fii amabilă, Roseline, nu rămâne mai mult de cinci 
minute, spuse Hélène. Și dacă nu ești prea obosită, vino să mi 
te alături jos, îndată. 

Hélène şi infirmiera ieşiră din încăpere. În acea clipă, 
Roseline se întoarse spre Jeremy. 

— Cum te simţi? 

— Mă doare foarte rău capul, dar asta nu-i nimic pe lângă 
ceea ce am trăit ieri... 

Roseline se înfioră. Imagini de coșmar îi trecură prin fața 
ochilor. Mașina care părăsea drumul, explozia, flăcările. 
Le alungă imediat și se strădui să zâmbească. 

— Jeremy, îţi aminteşti despre ceea ce vorbeam exact 
înaintea accidentului? 

— Da. 

Roseline se simţi ușurată. Văzând starea de slăbiciune în 
care se afla Jeremy, n-ar fi avut curajul să repete tot ceea ce-i 
spusese în ajun. 

— Nu vrei să te căsătorești cu mine, murmură Jeremy. 

— Te rog, Jeremy, uită deocamdată toate astea. 
Odihneşte-te şi mai ales pune-te pe picioare repede. 

Jeremy își trecu mâna peste faţă și închise ochii. 

— De acord. Nu te-am întrebat nimic și nu mi-ai spus nimic. 
Suntem prieteni, ca înainte. 

— Vom fi mereu prieteni, promit! 

Nici unul, nici celălalt nu-și doreau o dispută. Nu aspirau 
decât la liniște și pace. 

— Şi partenerii tăi? Ce vor face cât lipsești? întrebă Jeremy. 

— Mă va înlocui Kim. 

— Spectatorii vor pretinde banii înapoi, dacă nu joci tu! 

— Numai să încerce! 

Cu inima mai ușoară, Roseline ieși din camera lui Jeremy și 
cobori să-i întâlnească pe Charles și Hélène Hiatt. 

Atenţiile pe care i le arătau, o stânjeneau mult pe Roseline. 
O lovitură să ia loc la masă și tatăl lui Jeremy foarte prevenitor, 
îi puse în față un taburet, pentru a-și așeza picioarele. 
În timpul mesei, plină de solicitudine, Hélène Hiatt îi anticipa 
cele mai mici dorinţe. 

Accidentul îi schimbase radical atitudinea. Roseline avea 
impresia că devenise o adevărată eroină. Helene îi arunca din 
când în când o privire înduioșată, iar Charles Hiatt o bătea cu 
amabilitate pe mână, repetând: 

— Mulţumesc, mulțumesc foarte mult. 

Brusc, se auzi soneria stridentă de la ușa de la intrare. 
Roseline profită de asta pentru a se ridica. Prin ușa-fereastră să 

zărea grădina aureolată de ultimele luciri ale soarelui care 
apunea. 

— lertaţi-me, doresc să iau puţin aer. 

— Crezi oare că-ţi va face bine? Vrei să te însoțesc? întrebă 
imediat Helene. 

— Nu, nu vă daţi această osteneală. Mă simt bine. 

Cobori cu atenţie treptele de la intrare și merse de-a lungul 
gardului din aluni. Din peluza tunsă recent, se ridica un miros 
proaspăt și întremător. Roseline ajunse la marginea râului și 
se așeză pe o piatră veche şi albă. Închizând ochii, își oferi fața 
ultimelor raze de soare. 

— Bună seara. 

Vocea gravă o făcu să tresară şi deschise ochii. James 
Halloran! O domina, proiectând asupra ei umbra siluetei 
înalte. 

— Îmi permiteţi să iau loc? 

Oare de cât timp o observa? Roseline rezistă dorinţei de a 
fugi în camera sa și a se zăvori acolo. 

— Ai mult noroc, ținând cont de împrejurări, murmură 
James. Este într-adevăr extraordinar. 

— despre ce vorbeşti oare? 

— Despre ceea ce ai făcut sâmbătă seara! Prezenţa de spirit 
și curajul dumitale au fost remarcabile. Venind aici, am trecut 
pe la locul accidentului. Îi poţi mulțumi lui Dumnezeu că v-a 
cruțat pe amândoi! Dar, spune-mi, oare cum ai reușit să-l scoţi 
pe Jeremy din mașină? 

— Nu știu. Eram probabil ca în transă. Și apoi, când am 
simțit mirosul de benzină, iminenta pericolului trebuia să-mi 
fi dat puteri. 

Roseline își simţi gâtul uscat. Oare de ce o privea James cu 
asemenea intensitate, ca și când căuta să citească în ea? 

— Raporturile dumitale cu familia Hiatt se vor schimba 
acum, când le-ai salvat singurul fiu! 

Roseline simți că ameţește. james nu-și lua o secundă ochii 
negri de la ea. 

— Au o asemenea datorie faţă de dumneata, încât poți uita 
tot ce ţi-am spus în acea seară. 

— Fii sigur că-mi doresc din toate puterile să şterg din 
memorie acea seară oribilă. 

— Ai petrecut un weekend neplăcut! reluă James. Dar sunt 
sigur că ești genul de femeie care trage folos din orice 
situaţie... Domnul şi doamna Hiatt mi-au precizat că Jeremy 
n-a păstrat nici o amintire de la accident. Așa că nimeni nu va 
putea contesta versiunea dumitale a faptelor. 

Oare ce înțelegea prin asta? Că ea ar fi simulat accidentul? 
Ce nebunie! 

ÎI sfidă cu privirea. 

— Ce îndrăznești să insinuezi? 

— Absolut nimic. Dar lasă-mă să-ți spun doar atât: bine 
jucat, Becky! 


Capitolul 3 


— Nu mă numesc Becky, replică Roseline pe un ton tăios. 

— Binevoiește și iartă acest lapsus fără voie, răspunse James 
cu insolență. 

Oare ce joc făcea? Atâta cât putuse ea estima, James nu era 
un bărbat care să vorbească fără noimă! Nu, nu i s-a încurcat 
limba. A formulat intenţionat o acuzaţie de-abia voalată. 

În aceste condiţii, nu avea rost să prelungească discuţia 
mai mult timp! Ferm hotărâtă să ajungă în casă, Roseline se 
ridică și începu să mearghă. Nu parcurse decât câțiva metri, 
când, cuprinsă de o bruscă ameţeală, se clătină. James se 
repezi imediat și o prinse în braţe. Pentru o clipă, Roseline fu 
tentată să se abandoneze lângă el. 

Dar cu preţul unui efort de voinţă se îndreptă și se eliberă 
cu un gest brusc. 

Rezemată cu spatele de trunchiul unui fag, Roseline 
încercă să-și regăsească echilibrul și să-şi domolească bătăile 
înnebunite ale inimii. 

— Oare ce rol interpretezi de data aceasta? Al tinerei femei 
înspăimântate care are de luptat cu odiosul satâr? o întrebă 
James ironic. 

Roseline nu catadicsi să-i răspundă. Pentru a-și justifica 
indispoziția, îşi ridică mâneca și-i arătă vânătăile care-i 
acopereau braţul. 

— Am altele pe corp și mai dureroase. Cea mai mică 
atingere mă face să sufăr îngrozitor. 

— Iartă-mă, reluă James cu un aer sincer. Haide, vino și te 
așează. 

— Nu, prefer să intru imediat în casă. 

— Foarte bine, să mergem foarte încet. 

James luă cu delicateţe mâna Roselinei și o puse pe braţul 
său. 

— Pot să ajung singură acolo. 

În realitate, nu se simţea în putere să ajungă singură în 
casă. Sprijinul pe care i-l oferea braţul lui James îi aducea o 
reală alinare. Dar de ce oare această bruscă amabilitate? 
Tulburată, fără să știe de ce, Roseline lăsă ochii în jos. 
Toată emoția stăpânită până atunci, suferința, teama, se 
descătușară într-o secundă și izbucni în plâns. James rămase 
nemișcat și o forță să-l privească. Părea uimit și în ochi, 
Rosaline nu citi nici un resentiment. Scoase o batistă din 

buzunar şi, cu gesturi foarte blânde, șterse lacrimile tinerei 
femei. 

— lartyă-mă, spuse acesta cu o voce modificată, toate aceste 
emoții. Eu... 

— Nu face nimic. Înţeleg foarte bine. Ai nevoie doar de 
puțină odihnă. 

Incapabilă să-i susțină mai mult privirea, Roseline intoarse 
capul. 

— Da, ai dreptate. Acum mă simt mai bine, ne putem 
întoarce. 

Merseră în tăcere până la terasă. În sfârșit, când fură la 
câțiva metri de casă, Roseline vorbi din nou: 

— Locuiţi departe de aici? 

— Nu, chiar alături. 

Îi arătă cu mâna un mic imobil de trei etaje, chiar în spatele 
pădurii proprietăţii. 

— Locuiesc în apartamentul de la ultimul etaj, îi preciză. 
Vezi, suntem vecini. 

După ce rostise aceste cuvinte, James se întoarse încet spre 
Roseline și-i luă din nou delicat faţa în mâini. Inima acesteia 
începu să bată nebunește. Oare o va săruta? 

Temerile i se risipiră rapid. James se mulțumi să şteargă 
ultima urmă de rimel de pe obrazul tinerei femei. 

— Iată, acum nu mai este nimic, murmură el. 

Cu Roseline încă la braţul său, James intră în vilă. Hélène 
se grăbi să-i întâmpine și, cu aceeași solicitudine, o conduse 

pe Roseline spre un fotoliu. Lipsită de susținerea lui James, 
Roseline avu impresia că se va prăbuși. După penumbra din 
parc, luminile din încăpere i se părură brusc prea puternice, 
prea agresive. Hélène Hiatt o întrebă cu o voce îngrijorată: 

— Nu te simţi bine? 

— Oh! doar puţin obosită... Dacă îmi permiteti, voi urca în 
camera mea. 

— Desigur. Dorești să chem infirmiera? 

— Mulţumesc, nu merită osteneala. Vă urez noapte bună. 
Pe mâine. 

Hélène o sărută și Charles o bătu cu afecţiune pe mână. 
James se mulțumi cu un ușor semn din cap. 

Frântă de oboseală, Roseline sui cu greu treptele până la 
primul etaj. În clipa în care ajunse la ușa camerei sale, avu 
senzaţia că nu este singură pe culoar. Se întoarse. James 
Halloran se apropia de ea. Mocheta groasă îi înăbușise pașii. 

— Oare mă urmărești? 

— Bineînţeles că nu! Voiam doar să-i fac o scurtă vizită lui 
Jeremy. 

Îi arătă o ușă în mijlocul culoarului, la câțiva metri de cea 
a Roselinei. 

— lată camera lui Jeremy, în cazul în care asta te-ar interesa. 
Credeam că, poate, vei dori să-i spui bună seara. Îţi pot oare 
sugera, dragă Becky, să fii puţin mai atentă? Altfel s-ar putea să 
pierzi foarte curând avantajele amabile îngăduințe pe care 
ti-o acordă părinţii iubitului dumitale... 

Ce infamie! Roseline trebui să se stăpânească pentru a 
nu-l pălmui. Declară cu voce calmă: 

— Spune-i lui Jeremy că îi transmit toată afecțiunea mea și 
că nu doresc să-l deranjez în seara asta. 

— Foarte amabil din partea dumitale! 

Intră în camera lui Jeremy și Roseline, din nou singură, 
rămase o clipă gânditoare. Cuvintele lui James o răniseră. 
În fond, avea dreptate. Nici măcar nu se gândise să afle vești 
despre Jeremy. Dezinteresul său o irită, cu atât mai mult cu cât 
James o făcuse să-și dea seama de asta. Dumnezeule! ce 
complicate deveneau toate acestea!... După o noapte de somn 
bun, probabil va vedea mai limpede! 

Se îndreptă spre baie şi se pregăti pentru noapte. Cel mai 
mic gest o costa și trebui să se așeze de mai multe ori înainte 
de a fi în stare să-și îmbrace cămașa de noapte. Se simțea 
frântă de oboseală, la capătul răbdării. De ce oare se lăsase 
astfel dusă în parc? Să izbucnească în plâns în faţa lui James și 
apoi să creadă că amabilitatea îi era sinceră! Ce rătăcire! 
Hotărât lucru, accidentul avea consecințe neașteptate asupra 
echilibrului său emoţional și fizic... 

Dar de ce oare își dăduse James osteneala s-o susţină și 
să-i șteargă lacrimile, când nu avea în minte decât o singură 
idee, s-o umilească? Ce mister cu acest bărbat! 

De altfel, ce știa exact despre el? Aproape nimic. Jeremy o 
lăsase să înțeleagă că James Halloran cu întreținea cu familia 
Hiatt decât relaţii profesionale. În realitate, erau foarte apropiaţi. 

Cu un oftat de ușurare, Roseline se culcă. De-abia închise 
ochii, că imaginea lui James îi apăru în minte. Din nou, avu 
impresia că simte căldura trupului său când o îmbrățișase și o 
tulburare inexplicabilă puse stăpânire pe ea. 

O scurtă bătaie discretă în uşă o aduse la realitate. Cu un 
zâmbet binevoitor pe buze, intră infirmiera. 

— Ce face Jeremy? întrebă imediat Roseline? 

— Foarte bine, liniştiţi-vă. Dar dumneavoastră? 

— Mai bine, mulţumesc. 

— Tineţi, v-am adus medicamentele pentru noapte. 

— Mulţumesc, dar nu cred să am nevoie. 

— Cum doriţi. Oricum, dacă nu reuşiţi să dormiti, sunt aici, 
pe noptieră. Vreţi să trag draperiile? 

— Nu, n-are rost. 

— În acest caz, somn ușor. Pe mâine. 

Infirmiera se retrase în vârful picioarelor. Roseline aşteptă 
să închidă ușa, pentru a se îndrepta. Contemplă îndelung, 
prin fereastră cerul înstelat. Treptat, ochii i se obișnuiră cu 
întunericul și, peste vârfurile copacilor, reperă imobilul în 
care locuia James Halloran. La etajul al treilea, luminile se 
aprinseră pe neașteptate și, instinctiv, tânăra femeie ridică 
cearșaful peste față. Apoi râse de reacţia sa. Ca și când James 
putea s-o vadă din apartamentul său! 

Oare cum arăta locuinţa sa? O clipă, și-l imagină pe James toc- 
mai măsurând încăperea principală cu mersul său suplu și felin. 
O felină, da... O fiară mare, splendidă, puternică și... de temut! 

Deoarece James o considera o oportunistă și, dintr-o dată, 
îi devenise dușman. Roseline admitea că era amţioasă, dar nu 
atât de mult încât să se căsătorească fără să fie îndrăgostită de 
un bărbat! Îi era de nesuportat să se gândească la faptul că 
putea fi bănuită că acţionează din interes și nu din sentiment. 

Și cine era oare James Halloran, pentru a-i da lecţii? 
Ce valori îi conduceau viața? Dragostea? Cunoştea măcar 
semnificaţia acestui termen? Exista vreo femeie în viaţa lui? 

Și mai ales, de ce oare își punea ea atâtea întrebări în 
legătură cu acest subiect? Înţelegând în cele din urmă că nu va 
putea să doarmă fără ajutorul unui calmant, Roseline înghiţi 
pastila pusă pe noptieră. "Este ultima dată când mă obligi să 
fac ceva împotriva voinţei mele, James Halloran!" se gândi. 

Fără somnifer, cu siguranţă, Roseline ar fi dormit mai puţin 
profund, dar s-ar fi trezit cu gândurile mai limpezi. Încă nu 
deschisese ochii când sesiză primele semne ale unei migrene. 
Pleoapele grele, gura încleiată și bătăi surde care-i răsunau în 
cap... Îi trebui un anumit timp să-și dea seama că bătăile în 
chestiune proveneau de la ușa camerei sale. 

Cu preţul unui efort imens, se îndreptă și-i adresă un 
zâmbet slab lui Sally, tânăra fată care-i aducea micul dejun. 

— Tocmai s-a telefonat pentru dumneavoastră! anunță Sally 
brusc. 

— Ce? Cine era? 

— Ziariștii de la "Chronique de Kenston", ziarul local. 
Dar, să ştiţi, doamnei Hiatt nu-i plac foarte mult reporterii. 

Le-a spus că această curiozitate a lor este un prejudiciu adus 
vieţii particulare și doar că nu le-a închis în nas! 

Roseline scopase un oftat profund. Măcar dacă Hélène nu 
i-ar fi deranjat! Cel puţin o dată teatrul din Kenston își putea 
oferi luxul unei publicităţi gratuite... Roseline era întru totul 
dispusă să acorde un interviu presei locale. Şi cu cât mai 
repede, cu atât va fi mai bine. 

Tânăra femeie își bău sucul de portocale dintr-o înghițitură 
şi se repezi în baie. Mai întâi, va trebui să-i explice mamei lui 
Jeremy că nu era vorba de un amestec în viaţa sa particulară. 
Apoi, va telefona la teatru pentru a i se obţine o întâlnire cu 
ziariştii. 

Îmbrăcată și ușor machiată, se îndreptă spre camera lui 
Jeremy. Acesta nu se atinsese de micul dejun. 

— Bună ziua, Jeremy! Cum te simţi în dimineaţa aceasta? 
N-ai mâncat nimic... 

— Nu mi-a fost foame! Dar tu, în formă? 

— Da, doar o uşoară durere de cap. Imaginează-ți că tocmai 
am aflat că au telefonat nişte ziariști de dimineaţă. Voiau să 
aibă o întrevedere cu mine aici, dar mama ta s-a opus. Ai putea 
să aranjezi asta? Altfel, voi căuta un alt loc pentru... 

— Fii liniștită, nu va exista nici o problemă, o întrerupse 
Jeremy. Spune-le să vină când vei vrea. 

— Mama ta şi-a schimbat părerea? 

— A vorbit cu James despre asta și a liniștit-o spunându-i că 
nu era un ziar de scandal care urmărește senzaţionalul. 

— James? Dar nu-l privește asta! Mama ta are nevoie de 
permisiunea sa? 

— Nu, nu-i asta. Mama voia să-i știe doar părerea. 

— Dar de ce i se adresează lui? Și tu ești jurist, nu? 

— Desigur, dar s-ar putea să fiu oarecum... părtinitor. 
Și apoi, mama n-a avut timp să-l găsească pe tata pentru a-i 
vorbi despre asta. Așa că, deoarece James este oarecum din 
familie... 

— Adevărat? Și în ce fel? Cam tânăr pentru a fi unchiul tău. 
Poate văr? 

— Nu, în nici un caz! Este întotdeauna acolo, când ai nevoie 
de el. Îi datorăm foarte mult, să știi. Este o persoană foarte 
specială! 

— N-aş spune asta! 

Vivacitatea tonului îl surprinse pe Jeremy și o opri pe 
Roseline cu curiozitate. 

— Nu pari să-l placi prea mult... 

— Pentru că cei care și-l apropie sunt consideraţi sub 
farmecul său? Ei bine, eu nu! De fapt, este căsătorit? 

— Nu, dar l-am văzut întotdeauna în compania unor 
creaturi superbe! 

— Asta se potrivește destul de bine cu personajul! 


KKK 

Reporterii de la "Chronique" se prezentară în aceeași 
după-amiază la domiciliul familiei Hiatt. Ziaristul era însoţit 
de un tânăr fotograf și de dinamica Margie King, însărcinată cu 
publicitatea și promovarea spectacolelor teatrului Kenston. 
Roseline și Jeremy îi primiră în salon. 

Fericită s-o regăsească pe Roseline, pe care o cunoștea de 
mult timp. Margie înaintă pentru a o strânge în braţe și a o 
săruta. 

— Găsesc că arăţi mai degrabă bine, îi spuse. 

— Atenţie, sunt încă fragilă. Dar Jeremy este și mai mult! 
Are două coaste rupte. 

Helene se ţinea la distanţă. Nu cunoştea nici unul din 
nou-sosiți și părea indispusă. Totuși, în calitate de stăpână a 
casei, servi ceaiul și nu căuta să se amestece în conversaţie. 

Roseline fu prima care răspunse la întrebări. Povesti că lucra 
de doi ani la teatrul din Kenston. Mai înainte, urmase cursurile 
de artă dramatică și își exersase talentele de actriță la radio și 
televiziune. Da, avusese noroc să scape din acel teribil accident. 

Veni apoi rândul lui Jeremy. Ziaristul notă în carnet că era 
avocat la cabinetul Connolly și Hallorans. 

— Poate vom putea face o fotografie cu voi doi, în compania 
doamnei Hiat? sugeră fotograful. Trebuie să fiţi foarte fericită, 
doamnă. Salvarea asta este un adevărat miracol! 

Hélène Hiatt luă loc pe canapea, între fiul său și Roseline. 
Zâmbetul său crispat spunea mult despre plăcerea pe care i-o 
dădea această şedinţă foto! 

— Miracolul, declară Jeremy este că Roseline m-a putut 
scoate din mașină înainte de a lua foc. În acea clipă, eram 
complet inconștient. 

Acest amănunt relansă discuţia. Actriţa dintr-un mic teatru 
de provincie salvată de un tânăr și curajos avocat, putea trece 
ca un fapt divers interesant, dar invers, era mult mai 
pasionant! 

Roseline fu hărțuită cu întrebări. Voiau să ştie totul despre 
accident, despre eforturile sale îndârjite pentru a-l scoate pe 
Jeremy din vehicul, înainte de explozia mașinii. Roseline le 
relată salvarea cât mai scurt posibil. Evocarea acelor amintiri 
era foarte neplăcută și nu ţinea să retrăiască scena. 

— Eram în stare de șoc, nu-mi mai amintesc foarte bine. 
Am reușit să-l trag, pe Jeremy, apoi au sosit doi bărbaţi și m-au 
ajutat. 

— Câteva secunde după aceea, mașina a luat foc, spuse 
Hélène cu vocea emoţionată. Nu vom putea niciodată să-i 
mulțumim destul Rosalinei. Este o fată formidabilă! 

— Ba nu, murmură Roseline. Dacă eram eu în locul lui 
Jeremy și el în al meu, sunt convinsă că ar fi acționat în același 
fel. 

— Da, întări cel în cauză. Aș fi făcut orice pentru a o salva 
pe Roseline, deoarece nu pot concepe viaţa fără ea. 

Ziaristul notă această ultimă remarcă și fotograful se grăbi 
să imortalizeze momentul. 

— Toate aceste evenimente au strâns probabil și mai mult 
legăturile dintre voi, nu-i așa? Nu aveţi nimic special să ne 
anunțați? Nu aveţi planuri precise de viitor, pentru amândoi? 

— Nu, răspunse Roseline puţin tăios. 

Din fericire, în acea clipă interveni Helene cu voce fermă. 

— Cred că bolnavilor noștri le este de ajuns. Vedeţi că 
Jeremy este foarte obosit. Trebuie să se ducă în camera sa. 
Doctorul a insistat: nu mai mult de cincisprezece minute 
pentru întrevedere. Timpul a fost cu mult depășit. Oricum, vă 
mulțumim că aţi venit. 

Tonul era politicos dar nu admitea replică. Ziariștii își luară 
materialul și părăsiră casa. 

Așezat în fotoliu, Jeremy era foarte palid. Reușise să-și 
păstreze ţinuta pe tot timpul întrevederii dar ultimul răspuns 
al Roselinei părea că-l afectase foarte mult. Roseline simți o 
profundă tristeţe. Dar oare ce putea face? Să pretindă că-l 
iubea, nu ar fi rezolvat nimic. 

Sustinut de Roseline și de mama sa, Jeremy ieși din salon 
şi urcă în camera sa. 

— Va trebui să așteptăm până la sfârșitul săptămânii pentru 
a citi articolul, declară Hélène cu un aer preocupat. 

De fapt, redactorul șef consideră că articolul merita o 
difuzare naţională. Și încă a doua zi dimineaţă, miercuri 
:Chronique de Kenston" publică reportajul. 

La ora nouă, Sally, foarte agitată îi aduse Roselinei un 
exemplar al ziarului, în același timp cu micul dejun. 

Pradă unei mari nervozităţi, Roseline întoarse paginile cotid- 
ianului. Aventura lor era relatată amănunţit. În pagina a patra, se 
afla o mare fotografie a tânărului cuplu. Se priveau drept în ochi. 
Roseline parcurse articolul presărat cu citate. 
"Îi datorez viața. Niciodată nu voi putea trăi fără ea", spunea 
Jeremy. "Este o tânără femeie foarte curajoasă, pentru care am 
foarte multă afectiune", adăuga mama sa, fotografiată în salon. 
Articolul se încheia cu câteva cuvinte despre Charles Hiatt, bogat 
agent de schimb. Imagini plăcute ale proprietății unde tinerii 
oameni erau în convalescență, fuseseră adăugate la dosar. 

Jeremy tocmai citea ziarul când Roseline pătrunse în 
camera sa. 

— Fotografiile mi se par bune, ca și articolul de altfel. Tu ce 
crezi? o întrebă. 

— Poate ai dreptate. Dar dacă vrei să știi tot ce gândesc, 
găsesc că sunt puţin exagerate! 

De-a lungul zilei, telefonul nu încetă să sune. Relaţii ale 
familiei Hiatt, prieteni și colegi ai lui Jeremy, apoi prieteni ai 
Roselinei, ca și numeroși admiratori ţineau să-și manifeste 
simpatia. Plictisită, Hélène o însărcină până la urmă pe Sally să 
răspundă că nici un membru al familiei nu era disponibil. 

Roseline petrecuse cea mai mare parte a zilei lângă Jeremy, 
comentând noutăţile prezentate la televizor şi citindu-i 
ziarele. Se strădui să-și distreze prietenul, dar fără succes. 
Când veni seara, Charles și Hélène o invitară pe tânăra femeie 
la masă, pentru cină. 

— Înţelege-mă bine, Roseline, nu-ți fac reproșuri, spuse 
Helene, dar am crezut mereu că ziariștii fac mai mult rău decât 
bine. Nu ezită să etaleze viața particulară a oamenilor în piața 
publică. 

— Haide, draga mea, nu dramatiza, spuse Charles. 
Doamnelor, ce aţi spune să bem cafeaua în salon? Vom putea 
să ne uităm la știri... 

În acea clipă, îşi făcu apariţia James Halloran. Roseline 
observă că nu fusese anunţat. Așadar, era aici, ca acasă? Cu un 
zâmbet larg, Charles îi ură bun venit și îl invită să ia loc în 
fotoliu. 

— Ei bine, domnişoară Becket, cum vă simţiţi să fiţi vedeta 
de la Chronique? întrebă James. Trebuie să fie palpitant! 

Roseline preferă să nu-i răspundă la sarcasm. Simţind cu 
siguranță atmosfera încărcată de electricitate, Hélène schimbă 
discuţia. 

— Ştii, James, telefonul nu a încetat să sune. 

— Era inevitabil. Și eu am fost sunat de unul din acei ziariști 
amatori de cancanuri. Voia să ştie dacă pluteşte vreo căsătorie 
în aer. Liniștiţi-vă, i-am înșelat așteptările! I-am spus că nu 
sunt decât prieteni! 

Această "dezvăluire" primi aprobarea lui Charles și a 
Helenei, dar Roseline se abţinu de la orice comentariu. James 
se informă apoi despre starea de sănătate a lui Jeremy și 
Hélène se lansă într-un lung discurs, raportând cuvintele 
medicilor care-i examinaseră fiul. Toţi afirmaseră că este pe 

drumul bun al vindecării, în ciuda durerilor de cap 
persistente. 

Ea însăși pradă a unei puternice migrene, Roseline nu 
reușea să se concentreze asupra conversaţiei. Se temea mai 
ales de vreo replică sarcastică, sau de vreo atitudine jignitoare 
din partea lui James. Ar fi dat oricât pentru a se putea ridica și 
să părăsească salonul. Dar nu îndrăznea. 

Soneria telefonului continua să răsune cu o exasperantă 
regularitate. În ciuda recomandărilor Hélènei, Roseline şi-ar fi 
dorit foarte mult să răspundă. Poate era vorba despre prieteni 
ai ei care căutau s-o găsească? 

Sally pătrunse brusc în salon. 

— Domnul Becket dorește s-o vadă pe domnișoara 
Roseline. 

În ușă, tocmai apăruse o siluetă. Roseline se ridică dintr-o 
săritură și se repezi spre necunoscut. 

— Ben! exclamă tânăra femeie. Ce bucurie să te văd! 

Fratele său aici! Roselinei de-abia îi venea să creadă. 
Acesta o strânse gata s-o sufoce şi o acoperi cu săruturi 
afectuoase. 

— Cum te simţi, surioară? 

— Bine, foarte bine. 

— De ce nu m-ai anunţat de acel accident oribil? Îţi dai 
seama, n-am aflat decât de dimineaţă, din ziar! 

— lartă-mă, Ben, dar n-am vrut să te neliniștesc. 

Apoi se întoarse spre gazdele sale și-și prezentă fratele. 

— Ce asemănare uimitoare cu Roseline! exclamă Helene, 
ridicându-se pentru a strânge mâna lui Ben. 

Roseline și Ben schimbară o privire complice. Era adevărat 
că semănau. Același păr blond, aceiași ochi albaștri, aceeași 
siluetă zveltă. Ben avea douăzeci și nouă de ani, cu patru ani 
mai mult decât Roseline. 

— Încântat, doamnă, spuse Ben înclinându-se în faţa 
Hélènei cu un zâmbet fermecător. 

— Sunt Hélèn Hiatt. Încântată să vă cunosc, domnule 
Becket. 

— Sunteţi sora lui Jeremy? întrebă Ben cu malițiozitate. 

La acest compliment, Hélène roși ca o tânără fată. Charles 
se prezentă la rândul său zâmbind. 

— Eu sunt tatăl lui Jeremy și credeţi-mă, domnule, nimeni 
nu m-a luat vreodată drept fratele său! 

Schimbară o călduroasă strângere de mână apoi Ben se 
întoarse spre James. 

— Ceva îmi spună că nu sunteţi Jeremy! 

— James Halloran, replică interlocutorul său pe un ton dur. 

— Încântat, răspunse Ben pe același ton. 

Roseline crezu o clipă că își vor strânge mâinile, dar James 
nu schiţă nici un gest şi cei doi bărbaţi rămaseră pe loc. 

— Doriţi oare o ceașcă de cafea? propuse cu amabilitate 
Hélène. 

— Cu plăcere, mulţumesc. 

Cel puţin dacă Charles și Hélène n-ar fi remarcat ostilitatea 
care se declarase între Ben și James. Fratele ei fusese stângaci. 
Oare de ce luase acel ton atât de dezinvolt? 

Îndată ce vor rămâne amândoi singuri, îi va spune ce 
credea și îi va recomanda să-și modereze pornirile. În ciuda 
afecțiunii pe care i-o purta, Roseline se temea de caracterul 
său certăreț. I se întâmplase chiar odonioară să se bată pentru 
lucruri mai mici. Îşi pierdea atât de uşor sângele-rece! 
Din fericire, se cuminţise cu trecerea timpului... 

— Sunt chiar mulțumit să te văd sănătoasă, surioară. 
Nu puteai fi mai bine îngrijită decât aici. Dar ce ai crede să-ţi 
închei convalescența acasă? Desigur, dacă starea ta îţi permite 
să călătorești! 

— Oh nu, n-o puteți lua acum! exclamă Hélène. Îi trebuie 
încă îngrijiri și... avem nevoie de ea. În sfârșit, mai curând 
Jeremy are nevoie de ea. Prezenţa Roselinei joacă un mare rol 
în vindecarea sa. 

Îi adresă o privire rugătoare Roselinei. Dar oricum, tânăra 
femeie nu avea intenţia să plece. I se părea peste puterile ei să 
petreacă o zi în mașină! 

Întoarse automat capul spre James. Acesta arborase acea 
expresie ironică pe care o cunoștea bine și care o exaspera 
atât de mult! De data aceasta, se hotărî să nu-l ia în seamă și 
refuză cu amabilitate oferta fratelui său. Apoi, profitând de 
ocazie, îi propuse să-l ducă să-l cunoască pe Jeremy. 

Hélène îi însoţi până în camera bolnavului. Când Roseline 
i-l prezentă pe Ben lui jeremy, chipul tânărului bărbat se 
ilumină de un zâmbet încântat. 

— Ce bucurie să te cunosc, Ben! Roseline mi-a vorbit atât de 
des de dumneata. Ai o soră formidabilă! Haide, vino și ia loc 
lângă mine. 

Roseline și Ben se așezară de fiecare parte a patului. 
Hélène plecă discret, recomandându-le totuși să nu întârzie 
prea mult timp. 

Ben și Jeremy începură să discute imediat ca niște prieteni 
vechi. Principalul subiect de conversaţie fu Roseline, căreia 
Jeremy nu înceta să-i laude meritele și calităţile. După un 
timp, tânăra femeie se sătură. 

— De acord, sunt fermecătoare, formidabilă... Dar vă rog pe 
amândoi, încetaţi! Vorbiti despre altceva! 

Cunoscându-l pe Ben mai bine decât oricine, Roseline era 
convinsă că acesta observase afecțiunea pe care o simțea 
Jeremy pentru ea. Nu trebuia să-i lase să completeze mai mult. 
Cu siguranţă, Jeremy va profita de acest aliat neașteptat, 
pentru a încerca s-o facă să revină asupra deciziei sale. 

— Spune-mi, Ben. Se pare că ai restaurat o gară veche, 
dezafectată. Mi-ar plăcea mult să văd asta! 

— Cu plăcere! Roseline te va putea conduce acolo când va 
fi mai bine. Este mult timp de când nu a mai venit să mă vadă. 
Munceşte prea mult. Acum, poate se va menaja ceva mai mult. 

Ben clătină din cap în direcţia surorii sale. 

— Când mă gândesc la fotografia mașinii din ziar, am încă 
frisoane! Sper că vei continua să te odihnești pentru a fi 
repede restabilită. Mă bazez pe dumneata, Jeremy, pentru a te 
ocupa de asta. 

Jeremy era incapabil să se ocupe de ceva în acea clipă și 
Roseline nu se putu împiedica să se gândească la faptul că nici 
măcar în timpuri normale, nu fusese bărbatul care să dea 
dovadă de o mare tărie de caracter. 

— Așa intentionez! promise totuși. 

Ben și Roseline ieșiră din cameră. Ben contemplă luxul din 
casă cu o privire admirativă. Ochii îi mergeau de la 
splendidele sfeşnice din argint masiv, la picturile de maeștri 
de pe pereţi, la mobilele stil și covoarele orientale. 

— Ia ascultă, acest Jeremy mi se pare o partidă interesantă! 

— Uită asta, vrei? Îmi place mult, dar nu voi merge mai 
departe. 

— Adevărat? Totuși părinţii săi par să te aprecieze mult... 

Ajunseră la ultima treaptă a scării, când Helene le veni în 
întâmpinare. 

— Ei bine, cum l-aţi găsit? 

— În plină formă, răspunse Ben. 

— Roseline aduce bucurie pretutindeni pe unde trece! 
Ar reda zâmbetul oricui! adăugă Hélène. 

— Da... Întotdeauna a fost așa! Veselă ca un cintezoi! 

Timp de câteva secunde, Roseline se posomor. Îi reveniră 
în memorie imagini din copilăria lor. În acea perioadă râdeau 

puțin, își pierduseră mama de foarte tineri, apoi fuseseră 
încredințaţi unei bătrâne mătuși arțăgoase, care se ocupase de 
educaţia lor. 

— Îţi aminteşti oare de primele mele încercări de actriţă? îl 
întrebă. Aveam șase ani! De preferință comică, nu? 

În acea clipă se auzi vocea lui James Halloran. Pierdută în 
amintiri, Roseline îl uitase complet pe avocat. 

— Adevărat? Și ce rol interpretai? 

— N-ai putea înţelege, răspunse prompt tânăra femeie, este 
prea pueril pentru dumneata. Prostii de copil, nimic mai mult. 

Ben îi aruncă o privire ucigașă lui james, ca și când acest 
bărbat voise să le murdărească amintirile. 

— Aşadar, Roseline, încă de la o vârstă fragedă visai deja să 
fii actriță? întrebă Charles. 

— Da, voiam să fiu foarte cunoscută şi Ben voia să fie foarte 
bogat, răspunse acesta râzând. Nu ştiu care dintre noi doi a 
reușit mai bine. Ben, chiar trebuie să pleci mâine dimineață? 
Nu poți să mai rămâi câteva zile? 

— Mi-ar plăcea mult, dar nu pot. Mâine la prânz trebuie să 
fiu acasă. 

— Unde veţi dormi în această noapte? întrebă Helene. 

— Dacă vreți, vă ofer ospitalitate, propuse James, fără să 
aştepte răspunsul lui ben. 

— Ei bine! Nu prea ştiu... 

— Am o cameră de oaspeţi întru totul convenabilă. 
Veţi vedea. 

— Dar am rezervat o cameră la hotel! 

— N-aveti decât să anulaţi. 

Ben părea să ezite. 

— Nu mă deranjează deloc, vă asigur, reluă James. Ei bine, 
de acord? Perfect. Veniti cu mine. 

Roseline regretă că Hélène nu-i propuse lui Ben să 
petreacă noaptea la vilă. Fără nici o îndoială ar fi acceptat. 
Dar iată că James voia să-l acapareze. Cu siguranţă îi va pune 
întrebări despre ea... Va ști oare Ben să dejoace capcanele pe 
care James nu va rata să i le întindă? Îşi știa fratele o fire 
bănuitoare, dar din partea lui James Halloran, trebuia să se 
aştepte la orice. 


Capitolul 4 


Roseline se trezi mult înainte ca Sally să-i aducă micul 
dejun. Noaptea fusese agitată. Mult după ce luminile din 
apartamentul lui James se stinseseră, Roseline mai încerca să 
şi-i imagineze pe Ben și pe avocat în plină discuţie. Oare ce-și 
putuseră spune? Și cum să afle? Ben intenționa să plece 
devreme. Dar poate cu puţin noroc... Roseline ieși în grabă 
din pat, se îmbrăcă și părăsi camera, în speranţa de a-i vorbi 
fratelui său înainte de plecare. 

În hol, femeia de serviciu muncea deja. Roseline îi adresă 
un zâmbet larg. 

— Bună ziua! Voi face o mică plimbare prin grădină. 

După ce înconjură proprietatea, începu să alerge în 
direcţia elegantului imobil alb în care locuia James Halloran. 

Mașina lui Ben era încă acolo. "Uf! îşi spuse tânăra femeie, 
sosesc la timp”. 

Roseline se pregătea să intre în holul de marmură albă, 
când se auzi strigată. Surprinsă, ridică ochii și-l zări pe Ben 
aplecat peste balconul de la etajul al treilea. Cu un semn din 
cap, îl făcu să înţeleagă că va urca. În sfârșit, avea ocazia să 
descopere universul lui James! 

Ben o aștepta pe palier. 

— Mă pregăteam să plec, o anunţă. 

— În acest caz, sosesc la timp! replică Roseline sărutându-și 
fratele. Voi putea vizita apartamentul! 

— După el, camera era întru totul acceptabilă. De fapt, 
nu-ți poti imagina! Este cu adevărat fantastic! 

Intrigată, Roseline își urmă fratele în interior și inspectă 
apartamentul. Ben avea dreptate. Încăperile erau mobilate cu gust, 
amestecând cu iscusinţă stilul vechi al mobilelor și covoarelor, cu 
modernismul tablourilor abstracte agățate pe pereti. 

— Unde este James? întrebă Roseline. 

Cu un gest din mână, Ben îi indică o ușă în spatele 
încăperii. 

— În birou. A primit un telefon important foarte devreme 
de dimineaţă și, de atunci, nu l-am mai văzut. De-abia am avut 
timp să-i mulțumesc și să-i spun la revedere. 

— Și... despre ce aţi vorbit aseară? Nu ţi-a pus întrebări, să 
zicem personale? 

— Deloc. De fapt, am vorbit mai ales despre antichităţi, 
mobile vechi, brocart! Se pricepe, tipul! $i în această 
dimineaţă n-am schimbat decât banalităţi. 

Ben se întrerupse o clipă, cu un aer preocupat, apoi 
adăugă, de data aceasta la urechea surorii sale: 

— Să nu ai încredere în el. 

— Fii liniștit, sunt permanent atentă. Ştiu că nu mă place 
prea mult, murmură aceasta. 

— Jeremy ţine la tine, ca de altfel și mama sa. Așa că, în 
fond, ce importanţă are părerea lui James Halloran? Totuși, în 
locul tău, m-aș strădui să-i câștig prietenia. Mă gândesc că este 
mai bine să te afli în tabăra sa. Bun, este timpul să plec. Îţi voi 
telefona mai târziu. Ai grijă de tine, surioară! 

Dintr-o privire, Ben verifică pentru ultima oară dacă nu 
uitase nimic. 

— Cobori cu mine? o întrebă pe Roseline. 

— Ei bine, pentru că sunt aici... cred că voi rămâne pentru 
a-i vorbi lui James. 

— Ai dreptate. Încearcă să ti-l faci aliat. Pe curând, Roseline! 

Îşi gratifică sora cu un sărut sonor pe obraz, apoi părăsi 
apartamentul. 

Rămasă singură, Roseline se așeză pe canapea. Oare ce să 
creadă despre sfaturile lui Ben? Să fie în aceeași tabără cu 
James Halloran! Mai ușor de spus decât de făcut... Roseline 
păstra o amintire amară de la prima lor întâlnire. O insultase. 
Acum, era timpul să pună lucrurile la punct, chiar cu preţul 
unei înfruntări. 

Pierdută în gânduri, nu auzi deschizându-se ușa biroului. 

— Încântat să te revăd, draga mea Roseline. Ce vânt bun te 
aduce oare? 

Tânăra femeie tresări. Şi ea care contase pe efectul 
surprizei. Ceva în vocea lui James, în expresia feţei, părea să 
indice că se aștepta să o găsească acolo. Oare le spionase 
conversaţia? 

Stânjenită la această idee, Roseline bâigui: 

— Am... venit pentru a-ţi mulțumi că i-ai oferit ospitalitate 
lui Ben... A fost foarte impresionat. 

— Şi ţi-ai dat osteneala să te deplasezi pentru atât de puţin? 
Apreciez eleganța gestului! 

— De fapt, era altceva, reluă Roseline cu o voce mai puţin 
sigură. Ce ai declarat exact în ceea ce ai transmis presei? 
Ai lăsat oare să se înțeleagă că era ciudat că am putut să-l scot 
pe Jeremy din mașină, complet singură? că am putut minţi? 

— Le-am spus ceva pe aproape, îi răspunse James cu 
răceală. 

— Ai îndrăznit... 

Ignorând privirea ucigătoare pe care i-o aruncase Roseline, 
James străbătu încăperea și se îndreptă spre o masă pe care 
erau puse niște documente. Tremurând de mânie, tânăra 
femeie îi bară trecerea. 

— Dacă presa folosește declaraţiile dumitale, domnule 
Halloran, îţi voi face proces de calomniere. 

James schiţă un uşor zâmbet ironic. 


SEDUCĂTOAREA INTRIGANTĂ 61 


— Linişteşte-te, nu vom ajunge la o asemenea stare critică, 
dragă Becky! Te tachinam. N-aș fi împărtăşit vreodată 
bănuielile mele ziariştilor, pentru simplul motiv că nu dispun 
de nici o probă pentru a-mi confirma spusele. Așa că m-am 
mulțumit să declar că dumneata și Jeremy nu sunteți decât 
prieteni. Nu mă vei acuza că am minţit? Este ceea ce i-ai 
afirmat chiar înainte de accident, nu-i așa? 

Fără să aștepte răspuns, James se întoarse la dosarele sale. 
Evident, prezenţa Roselinei îl deranja, dar totuși continuă: 

— Părinţii lui Jeremy și-au schimbat părerea în legătură cu 
dumneata. Presupun că aceasta îţi convine? 

— Oricum, orice aş spune, ţi-ai făcut deja o opinie despre 
mine și nu vei ceda nici mort. 

— Ascultă-mă bine, domnişoară Becket. Dacă te hotărăști 
vreodată să te căsătorești cu Jeremy, voi avea grijă să mă ocup 
personal de contractul de căsătorie. Nu vei provoca mânia 
familiei Hiatt! 

Roseline îl privi îndelung, stupefiată. 

— Ceea ce spui nu are nici un sens! exclamă în cele din 
urmă. 

— De altfel, ai face o greșeală. Jeremy și dumneata nu 
sunteţi deloc făcuți unul pentru altul. Vă veţi distruge 
amândoi viețile. 

— Oare cine te crezi de-ţi permiti să judeci oamenii în acest 
mod? exclamă Roseline, scoasă din sărite. 

James aţinti asupra ei o privire pe care nu i-o cunoștea. 
Ostilitatea se amesteca cu o licărire de dorinţă. Fascinată de 
ochii negri, se simți cuprinsă de ameţeală. 

— Vino aici! îi ordonă. 

Cum nu se mișca, James se apropie. Împietrită, Roseline 
avu impresia că trăiește un coșmar. Dintr-o clipă în alta va 
leșina, simţea asta. Ajuns în dreptul său, James o atrase brusc 
spre el. Prea tulburată pentru a reacționa, Roseline nu încercă 
nici măcar să se elibereze. Mai întâi imperios, sărutul lui James 
deveni tandru și tânăra femeie se abandonă treptat senzaţiilor 
încântătoare care apăreau în ea. 

Dar brusc, James se dădu înapoi, înălță capul și o privi 
drept în ochi. 

— Cât timp vei mai juca teatru cu Jeremy? 

Încă sub şoc, Roselinei îi trebui un anumit timp să 
înțeleagă întrebarea pe care i-o pusese. Când în sfârșit, reuși 
să gândească în mod coerent, fu copleșită de un val de mânie. 
Ce monstru de cinism! Și ea se potrivise lui... Nu, nu va intra 
în joc. Să-i arate cât de mult o rănise nu rezolva nimic, ba 
dimpotrivă. 

Folosindu-și talentele de actriță, își regăsi rapid sângele 
rece și replică zâmbind: 

— Nu știi nimic despre mine, domnule Halloran. 

— Să nu crezi asta dragă Becky! Îţi înţeleg bine jocul. 

Roseline era gata să izbucnească în râs. Nu pentru că 
situaţia ar fi fost comică, dar începeau s-o lase nervii. Trebuia 

să părăsească această casă cât mai repede posibil. Fără o 
privire spre James, ieși trântind ușa. Ceea ce n-o ușură decât 
foarte putin. 

Roseline cobori scara cu atenţie, nerăbdătoare să ajungă la 
aer. Simţea o greutate în respiraţie... 

Nu era mult peste ora zece. Soarele, deja nu pe cer, 
răspândea o căldură plăcută. Roseline se așeză câteva clipe pe 
peluză pentru a-și aduna minţile. 

Îi venea să strige de mânie. De ce oare o sărutase James? 
Pentru a demonstra că "joacă teatru cu Jeremu?" ÎI vedea deja 
declarând familiei Hiatt că nu era o partidă bună pentru fiul 
lor, că-i înșelase, bazându-se pe probe de data aceasta! 
Dar Jeremy îi va purta și lui pică. S-o seducă pe femeia pe care 
intenționa s-o ia de soţie, ce frumoasă dovadă de prietenie din 
partea lui James! 

Nu, James urmărea alt scop, era sigură. Dar care? 
Să-şi asigure influența asupra ei? În acest caz, își făcea iluzii. 

Iritată împotriva lui james, dar și împotriva ei însăși, 
nemairezistând, Roseline se ridică. 

În acea clipă, Sally ieși din casă și o zări. 

— Domnișoară Roseline, strigă tânăra fată, vă simţiți rău? 

— Nu, totul este în regulă. M-am dus să-i spun la revedere 
fratelui meu și plimbarea m-a obosit puţin. 

Ascunzându-și tulburarea sub un zâmbet frumos, Roseline 
intră în vilă. În sinea sa, trebui să mărturisească faptul că cele 
câteva minute la James o zdruncinaseră. Pentru prima dată în 

viaţă, tocmai simţise dorinţa înflăcărată. James Halloran 


câștigase. 


KKK 


Aşezată în fata măsuţii de toaletă, Roseline își peria distrată 
părul. Amintirea sărutului lui James o obseda. Pentru că-i 
făcuse plăcere. Și pentru că james Halloran nu făcuse decât 
să-i confirme ceea ce știa deja: sentimentele pentru Jeremy 
tineau doar de prietenie. În această după-amiază descoperise 
minunata alchimie a dorinţei. Imposibil ca cele două să fie 
confundate! 

Nu-și imaginase niciodată că se poate simţi o asemenea 
atracţie pentru un bărbat. Cu atât mai mult, pentru cel mai rău 
dușman! Sub mângâierile lui James își simţise trupul vibrând 
de o energie nouă, descoperindu-se, înflăcărându-se. Și dorise 
să i se ofere fără reținere, să se elibereze de acea forță care o 
conducea spre el, să-i aparțină. 

Ce nebunie! se gândi oftând! În acea clipă, se bătu la ușa 
camerei. Sally îi aducea micul dejun. 

— Margie vă cere la telefon, o anunţă aceasta. Sună de la 
teatru. Vreţi să-i vorbiti? 

— Bineînţeles, sosesc. 

Roseline primi cu ușurare această diversiune. Își îmbrăcă în 
grabă halatul și se repezi pe culoar. 

— Alo, Roseline? spuse Margie cu voce veselă. Ai citit ziarul? 
Articolul este formidabil, nu găsești? Spune-mi sincer, 
intenţionezi să te căsătorești cu Jeremy? 

— Nu s-a pus niciodată problema asta. 

— Exact ceea ce credeam. Cum te simţi? 

— Mult mai bine, mulţumesc. 

— Destul de bine pentru a juca diseară? 

— Ei bine... Kim nu este acolo? 

— Ba da, dar are mici probleme, cu textul. Nu este întru 
totul gata să te înlocuiască. Eşti inegalabilă, toată lumea te 
cere și cu această publicitate... ar fi păcat să nu profiti! 

— Mi-ar plăcea mult, dar nu sunt sigură că... 

— Gândește-te, Roseline, te rog. Încearcă să-ţi uiţi rănile. 
Cred că n-au fost prea grave? Contuzii uşoare, dureri 
musculare? 

— Da. 

— Fii liniștită, toată lumea te va trata cu cea mai mare 
blândeţe și va veghea ca fanii să nu se apropie prea mult de 
tine. 

— Ascultă, Margie, te voi suna eu. Doctorul trebuie să treacă 
în această după-amiază să-l examineze pe Jeremy. Îi voi vorbi 
despre asta și îi voi cere părerea. 

Roseline știa sigur că nu va face asta. Doar ea putea estima 
dacă avea energia necesară pentru a urca pe scenă. 

Urcă în camera sa, își luă tava şi se hotărî să se ducă să-i ţină 


companie lui Jeremy. 


KKK 


— Tocmai m-a sunat Margie. Ar vrea să joc diseară, îl anunţă 
Roseline. 

— Pe scenă? 

— Evident! 

— Bine, fă cum vrei! Oricum, văd că-ţi dorești asta foarte 
mult! Dar sper că te vei întoarce aici și că vei mai rămâne puţin 
cu mine. 

— Referitor la asta, să nu ai nici o teamă. Dar în ceea ce 
priveşte piesa, mărturisesc că totuși ezit. 

— Oare ce crede Ben despre asta? 

— Nu ştie, a plecat dimineață devreme. 

— Deja? Păcat... Să știi că-l stimez foarte mult. Poate pentru 
că îţi seamănă atât. Ai crede că ţi-e frate geamăn! 

Remarca o făcu pe Roseline să zâmbească. 

— Încă o tartină? De fapt, adineaori l-am văzut pe James, 
adăugă tânăra femeie cu un aer detașat. Am stat puţin de 
vorbă, dar nu este prea expansiv. Vorbește-mi despre el, 
despre familia sa. 

— Ei bine, James este originar din Irlanda, mai exact din 
Donegal. Și-a pierdut tatăl acum câţiva ani. După studiile de 
drept, a intrat într-un cabinet juridic. Apoi a devenit asociatul 
domnului Connolly și, când acesta s-a pensionat, James a luat 
afacerea în mâinile sale. Şi este foarte bine aşa! James se 
speteşte muncind. Am mare noroc să pot colabora cu el. 
Cred că acum nu mai are familie. Îţi sunt suficiente 
informaţiile? 

Roseline încuviinţă cu un semn din cap. l-ar mai fi pus cu 
plăcere și alte întrebări, dar s-ar fi putut ca Jeremy să se mire 
de acest interes brusc pentru James. N-avea rost să-l 
contrarieze. 

— Mi-ar plăcea să asist la reprezentaţia din această seară, 
declară brusc Jeremy. Ce crezi? 

Roseline consideră această ieşire prematură dat fiind starea 
prietenului su. Părere pe care o împărtăși de altfel şi medicul 
care-l îngrijea pe Jeremy. În schimb, acesta nu făcu nici o 
obiecţie în ceea ce privea participarea Roselinei la spectacol. 

Jeremy se posomori, iar Hélène, cu siguranță pentru a-l 
linişti, sugeră: 

— Ne-am hotărât, Charles și cu mine să mergem diseară s-o 
aplaudăm pe Roseline. Astfel o vom putea aduce acasă și îţi 
vom povesti performanţele sale la întoarcere. 

"Dacă mă voi duce totuși acolo”, îşi spuse Roseline. I se 
mai întâmplă încă, din când în când, să aibă uşoare ameteli și 
se temea să nu aibă lapsusuri pe scenă. 

Puțin obosită, se întinse pe canapeaua adâncă, din piele 
neagră. Poate era mai înțelept să-şi acorde încă opt zile de 
convalescență. Va fi suficient să-i dea doar un telefon Margiei. 
Nu, nu va juca înainte de săptămâna viitoare. 

— James dorește să-ţi vorbească, îi spuse Hélène, intrând în 
salon. 

Roseline se îndreptă brusc. 

— În legătură cu ce subiect? 

— Charles are o reuniune diseară și nu mă poate însoţi. 
l-am telefonat lui James să-i cer să mă conducă la teatru. 
l-ar plăcea să-ţi spună o vorbă. 

Oare de ce luase Hélène iniţiativa de a-l anunţa pe James, 
fără măcar să aștepte decizia Roselinei? 

— Ai putea să te grăbești, Roseline, James are foarte mult de 
lucru. 

Ascunzându-și enervarea, Roseline puse mâna pe receptor. 

— Ai înnebunit? Nu poate fi vorba să joci diseară. Starea ta 
nu ţi-o permite. 

Roseline rămase câteva secunde fără grai. Acum îi dădea 
ordine! Ce îndrăzneală! 

— Cine te crezi oare? Mă simt foarte bine și chiar am 
intenţia să-mi reiau rolul! 

— Nu vei putea termina piesa. Te vei prăbuși înainte. 

— Știu ce fac. Și regret că ești obligat să vezi un spectacol la 
care ai asistat deja. 

Imediat după ce închise, Roseline se grăbi să sune la teatru. 
O anunţă pe Margie că va sosi pe la ora optsprezece și o rugă 
să rezerve două locuri pe numele doamnei Hiatt. 

Timp de câteva clipe se abandonă unei dulci euforii. 
Ce bucurie să se întoarcă la teatru! Scena începuse să-i 
lipsească. 

După ce o anunţă pe Hélène de hotărârea sa, urcă în 
cameră pentru a se odihni puţin. Dar îndată ce fu singură, 
exaltarea îi dispăru. Numai conversaţia cu James o îndemnase 
să primească provocarea. De acum, era prea târziu pentru a da 
înapoi. Promisese să joace și va juca! 

Roseline își repetă textul în minte. Acesta îi venea fără 
greutate. Nu, nu asta era problema. Ceea ce o îngrijora cu 
adevărat, era performanţa fizică pe care o reprezentau câteva 
ore pe o scenă. Nu va suporta să înșele încrederea pe care i-o 
acordaseră ceilalți actori... Simțindu-se cuprinsă de teamă, 
tânăra femeie luă un calmant și se întinse pe pat. 

În sfârșit, veni timpul să se pregătească. Se machie cu grijă 
pentru a-și ascunde vânătăile de pe faţă și își ridică părul. 
Apoi, mulțumită de rezultat, se duse să-l vadă pe Jeremy și, 
părăsi casa. 

Taxiul o lăsă în faţa teatrului. Margie se grăbi în 
întâmpinarea sa, însoţită de fotograful de la "Chronique". 
După un scurt interviu, Roseline putu, în sfârșit, să se alăture 
colegilor săi. Îndată ce o zărită, aceştia o primiră cu ovaţii care 
îi încălziră inima. 

Numai Louise părea preocupată. O luă discret pe Roseline 
de-o parte. 

— Intenţionezi să te întorci diseară, o întrebă. 

— Nu. Mai rămân la familia Hiatt câteva zile. 

— Perfect! Pentru că, să ştii, Richard este încă acasă. Așa că 
poti să nu te grăbești. Mă înţelegi? 

Roseline zâmbi cu indulgență, în timp ce se gândea că, 
dacă Richard avea intenţia să se instaleze definitiv în 
apartamentul lor, ar fi timpul să se gândească la căutarea unei 
alte locuinţe. 

Agitaţia veselă care domnea în culise îi umplu inima de 
fericire Roselinei. Îi plăcea această atmosferă care preceda 
fiecare început de reprezentaţie. Îmbrăcaţi în costume, toti 
actorii așteptau clipa intrării în scenă. Puțin încordată, 
Roseline inspiră adânc. Câteva minute încă și gongul va bate 
de trei ori. 

Roseline îndepărtă foarte ușor cortina. În primul rând 
Hélène era în plină discuţie cu James. Dar acesta părea că o 
ascultă distrat, cu ochii aţintiţi asupra cortinei grele din catifea 
roşie. 

Un tumult de aplauze întâmpină intrarea Roselinei în 
scenă. Foarte mișcată de această dovadă de simpatie, tânăra 
femeie își salută radioasă publicul, remarcând în trecere că 
doar James rămase impasibil. 

Fără să se sinchisească din cale afară, Roseline cedă locul 
lui Becky Sharp. Ca o sfidare, când rosti replica: "Nu am alt 

obiectiv în viaţă decât să acţionez din propriul meu interes", 
Roseline — Becky întoarse capul în direcţia lui James Halloran. 

Apoi, luată de vârtejul piesei, tânăra femeie fu rând pe rând 
glumeață,  cochetă, amăgitoare, intrigantă cu unul, 
măgulitoare cu altul, în timp ce se învârtea cu ușurință pe 
scenă. Uitase temerile şi rănile! Partenerii săi n-o văzuseră 
niciodată într-o asemenea formă. 

— De obicei ești foarte bine, dar în seara asta te-ai depășit 
pe tine, declară Richard la sfârșitul primului act. Mi-a fost 
foarte greu să mă stăpânesc să nu te îmbrățișez cu pasiune. 
Dacă n-ai fi fost atât de fragilă... 

În timpul actului al doilea, Becky fu perfecțiunea 
realismului și a senzualităţii, deplasându-se cu graţie și 
umplând scena cu prezenţa sa seducătoare. 

Totuși, la începutul ultimului act, Roseline se simţi brusc 
obosită. Analgezicul își încetase efectul și exaltarea de la 
început scăzuse puţin. Trebuia să-și revină cu orice preț. 
O aștepta o scenă plină de mișcare, cea în care trebuia să 
danseze cu Richard. Profitând de o ieşire în culise, înghiţi 
tranchilizantul pe care i-l dăduse infirmiera înainte de plecare, 
pentru cazul în care... 

În braţele lui Richard, Roseline se lăsă antrenată într-un 
vals rapid. După mai multe ture, i se făcu brusc greață și trebui 
să se agaţe de braţul partenerului. Mai ales să nu lase să se 
vadă nimic! 

Ameţită, nu mai avea decât o dorinţă: să se așeze. 
Din fericire, scenariul îi oferea acest prilej. Dar va reuși oare 
să se ridice? Da. Nu va ceda. Nu în această seară. Nu în faţa lui 
James Halloran. 

Nimeni nu părea să-i observe indispoziţia. Spectatorii își 
manifestară din nou bucuria prin aplauze călduroase. 

Încă o dată, puţin mai târziu, rolul îi permisese să se aşeze. 
Roseline trebuia să scrie în grabă câteva cuvinte partenerului. 
Fu pe punctul să scrie că se simţea rău și că nimeni nu trebuia 
să observe, când fu cuprinsă brusc de o senzaţie de căldură. 
Pe frunte îi apărură picături fine de transporaţie și respiraţia îi 
deveni sacadată. 

Din fericire, se ajunsese la sfârșitul piesei. Partenerul 
Louisei, soțul său din piesă, o arătă pe Becky așezată într-un 
colţ și dădea ultima replică: 

— "Să nu Lăsaţi niciodată această femeie să vă intre în casă, 
seamănă discordie pretutindeni pe unde trece!" 

Roseline de-abia îl auzi. O aureolă luminoasă îi înconjura 
fața. Cortina se închise, apoi se deschise din nou pentru 
salutul final al actorilor. 

În acea clipă, toată trupa îşi uni aplauzele cu cele ale 
publicului. Roseline se strădui să zâmbească. Când lăsă capul 
în jos pentru a saluta, se agăţă de mâna lui Richard și simți 
că-i fuge pământul de sub picioare. Avu doar timp să constate 
că James nu mai era la locul său și cortina se închise. 

Brusc, James apăru pe scenă. Din doi pași mari fu lângă 
Roseline și o prinse în braţe. Toate privirile se întoarseră spre 
el, foarte elegant în costumul de culoare închisă, care 
contrasta cu ţinutele de scenă, colorate ale actorilor. 

— Ai avut dreptate, murmură Roseline. 

— Nu te simţi bine? întrebă Louise. Totuși ţi-ai jucat rolul 
perfect. Cum Becky trebuie să pară foarte tulburată de cearta 
dintre Richard și rivalii săi, am crezut că... 

— Cred că mi se va face rău, spuse Roseline strângând mâna 
lui James. 

— Vino, răspunse acesta. Mașina este la ușă. 

— Trebuie... să mă schimb. 

— Nu te preocupa de asta. Vom înapoia costumul. 

Susţinută de însoţitorul său, Roseline ieşi din teatru. 
Se prăbuși mai mult decât se așeză în scaunul Ferrariului. 
Gata să leșine, nu-și mai dorea decât un lucru, să regăsească 
liniștea casei Hiatt. 

— Te rog, să plecăm, spuse imploratoare. 

— Trebuie să ni se alăture Hélène. Probabil nu va întârzia. 
Închide ochii şi încearcă să te relaxezi. 

— Da, murmură Roseline încet. 

Câteva minute mai târziu, Helene se instala în vehicul. 

— Draga mea Roseline, ce spectacol! Jeremy avea de mii de 
ori dreptate să te considere cea mai extraordinară, cea mai 
talentată dintre actriţe. Şi acest teatru, ce loc încântător! 
N-am fost aici niciodată înainte. Mi-a plăcut foarte, foarte mult! 

— Roseline este foarte obosită, o întrerupse James. 
Rolul este extenuant și are cea mai mare nevoie de liniște. 

— Oh! lertaţi-mă, spuse Helene. 

Se afundă în scăun și păstră tăcerea până acasă. 

— Te simţi mai bine? o întrebă pe Roseline când ajunseră în 
fața grilajului proprietăţii. 

— Da, răspunse aceasta slab. 

James întinse mâna și o ajută pe tânăra femeie să coboare. 

— Cum se face că ai fost singurul care ţi-ai dat seama că nu 
mă simţeam bine? îl întrebă Roseline. 

— Poate pentru că știam că nu erai pregătită. 

Tânăra femeie trebui să recunoască faptul că văzuse exact. 
Toţi partenerii, totuși profesioniști, nu văzuseră decât 
entuziasmul. James adăugă: 

— În cealaltă zi, am urmărit piesa cu atenţie. Da! te asigur! 
Becky trebuia să intervină în cearta dintre Richard și partenerii 
săi. Şi în această seară, am observat că în locul acestui lucru, 
ai rămas nemișcată, parcă ameţită. Puțin după aceea, te-ai 
aşezat și ţi-ai luat capul în mâini. În acea clipă m-am gândit că 
nu te vei mai putea ridica. 

— Este ceea ce am crezut și eu... Te rog, să intrăm acum. 

— Ai oare putere să-i faci o scurtă vizită lui Jeremy? întrebă Hélène. 

Roseline îi făcu semn că da şi cele două femei urcară scara 
până în camera tânărului bărbat. 

— Iată vedeta mea preferată! exclamă acesta. Și încă în 
ținută de scenă! Eşti strălucitoare! 

— Reprezentaţia a fost un adevărat triumf, declară Helene, 
iar Roseline sublimă! Dar menajeaz-o, este foarte obosită. 

— A telefonat Ben adineaori, anunţă Jeremy. M-a însărcinat 
să-ți transmit un mesaj. Ştii, am vorbit mult timp și... 

— De ce a sunat? 

— I-ar plăcea să treci să-l vezi. Dacă este posibil, înainte de 
duminică seara. 

— Bună idee, spuse Roseline. 

Tânăra femeie nu avea intenţia să se întoarcă la lucru 
înainte de luni, iar câteva zile în compania fratelui său i-ar 
schimba ideile. 

— Ei bine, povestește! 

— Ei bine, toată lumea a fost foarte amabilă, ca întotdeauna. 
Louise a sărit în sus de bucurie când i-am spus că nu mă întorc 
imediat acasă. A reușit să-l convingă pe Richard să împartă 
singurătatea cu ea, în lipsa mea! Sunt parteneri în piesă, ca și 
în viață, explică Roseline în faţa aerului surprins al Hâlenei. 
Dar relaţiile lor sunt departe de a fi liniștite. Uneori li se 
întâmplă să aibă discuţii mai degrabă furtunoase. Și, în acele 
clipe nu este bine să te afli în calea lor! Bun, iertaţi-mă, dar pic 
de oboseală. Mă duc să mă culc. Noapte bună! 

Ajunsă în cameră, Roseline se strădui să înlăture urmele de 
fard de pe faţă și de pe umeri. O loţiune demachiantă și un 
duș cald reușiră să înlăture tot ce mai rămăsese din Becky 
Sharp. 

În sfârşit întinsă şi relaxată, Roseline mai găsi puţină putere 
pentru a se gândi la călătoria de a doua zi. Oare cum va ajunge 
la Heritage Hall? Trenul o putea duce până la gara 
Glastonbury. Dar nu era sigură că Ben poate să vină s-o ia. 

În sfârșit, se va descurca... Fericită că Jeremy nu ridicase 
obiecţii când îi împărtășise hotărârea sa de a lipsi, Roseline 
căzu curând într-un somn profund. 

Se trezi a doua zi la ora opt, proaspătă și bine dispusă. 
Trebuia să se pregătească fără să mai întârzie. Își adună câteva 
lucruri într-o geantă mare de călătorie, apoi cobori și luă un 
mic dejun copios. O scurtă vizită la Jeremy și va porni la drum. 

În loc de salut, Jeremy întrebă: 

— Spune-mi, te vei întoarce aici, nu-i așa? 

— Da, bineînţeles. Pentru o zi, sau două. Poate mai mult... 
Va trebui să-mi caut o altă locuinţă. Nu am intenţia să coabitez 
cu Louise și Richard. 

— Bine... De fapt am aranjat totul pentru tine. 

— Ce ai aranjat? 

— Detaliile călătoriei. James a acceptat să te ducă acolo. 

Roseline îl privea năucită pe Jeremy, fără să înțeleagă. 

— Cum trebuie să meargă la biroul nostru regional, a 
sugerat că ai putea să profiţi de această ocazie, explică Jeremy. 
Aşa că te va conduce până la Heritage Hall... Astfel, vei călători 


în deplină siguranță! 

Roseline nu-i putea reproșa lui Jeremy această inițiativă. 
Pleca dintr-un sentiment frumos. Dar brusca amabilitate a lui 
James nu prevestea nimic bun... 


Capitolul 5 


Roseline îi telefonă lui Ben și-l informă că va sosi fără 
îndoială la sfârșitul după-amiezii. Apoi cobori costumul lui 
becky în hol, pentru a fi trimis înapoi la teatru. 

Când James își parcă limuzina în faţa casei, Roseline era gata 
să renunte. Ar fi preferat de mii de ori să călătorească singură. 
Imposibil totuși să dea înapoi. Așa că, făcând haz de necaz, își 
luă geanta și i se alătură Hélènei pe palierul scării de la intrare. 

— Îţi doresc un sejur plăcut, îi spuse mama lui Jeremy. Și să 
te întorci repede! 

Când James înaintă spre ea pentru a-i lua bagajele, 
Roseline simţi un nod în gât. Dumnezeule! cât de 
impresionant era în costumul de culoare închisă! 

— Eşti foarte amabil să mă însoţești, spuse tânăra femeie 
pentru a-și alunga stânjeneala. Ce coincidență să mergem în 
aceeași zi, în aceeași direcţie! 

— Întâmplarea rezervă multe surprize... 

James deschise portiera din spate. 

— Instalează-te aici, Roseline. Îţi va fi mult mai comod. 

Contrariată, Roseline se rezemă de scaunul său. Nu avea 
intenţia să întreţină o conversaţie cu cineva căruia nu-i vedea 
faţa. 

— Totuși îmi este puţin cam greu să cred că generozitatea 
este singurul motiv al gestului tău! Mi-ar plăcea să-ţi pun o 
întrebare, domnule Hallooran. Mă conduci oare la Ben pentru 
a mă îndepărta de Jeremy, sau ai intenţia să-mi joci vreo festă? 

— Ce-ţi imaginezi! Am acceptat să te iau cu mine doar 
pentru că mi-a cerut-o Jeremy. 

— În acest caz, mulțumesc. 

— Explică-mi ce te-a convins atât de repede să te duci la 
fratele tău? 

— Pur și simplu, doream asta. Trăiește într-un loc foarte 
liniștit și asta îmi va schimba ideile. 

Ca să nu mai spună că voia să aibă o discuţie cu Ben. 
Să-i cunoască părerea despre comportamentul lui James și, 
dacă avea curaj, să-i mărturisească atracţia pe care o simțea 
pentru el. 

— Ai în Ben un aliat foarte sigur... 

— Ne-am înţeles întotdeauna foarte bine și îi datorez foarte 
mult. M-a ajutat să-mi plătesc cursurile de artă dramatică. 
Datorită lui am putut face teatru și asta mi-a schimbat viața. 

— A avut dreptate. A fost o investiţie bună. 

— Mai mult pentru mine, decât pentru el. N-am putut 
niciodată să-i înapiez banii! 

Roseline îl observa pe James în oglinda retrovizoare. 
Conducea cu mână sigură și privea drumul cu atenţie. 
Din când în când, îi arunca o scurtă privire pasagerei. În ciuda 
cinismului său, James exercita asupra Roselinei o fascinaţie pe 
care aceasta nu reușea s-o înțeleagă. O cuprinsese o dorință 
irezistibilă să-și pună mâna pe umărul său și să întrebe: 
"Prieteni sau dușmani"? La această întrebare ciudată, i-ar fi 
răspuns printr-un hohot de râs batjocoritor. Și la ce bun? 
Roseline renunță și curând, legănată de torsul motorului, 
adormi. 

O trezi vocea gravă a lui James. 

— Ne rămân aproximativ zece kilometri. Îţi voi cere să mă 
ghidezi când vom ajunge. 

Roseline tresări și făcu ochii mari și se îndreptă în scaun. 

— Probabil am dormit câteva ore! exclamă. 

— Și bine ai făcut! Între noi, itinerarul nu avea nimic 
palpitant. Ţi-e foame? Vrei să ne oprim pentru a mânca ceva? 

— Oh, dacă nu te superi, aș prefera să continuăm până la 
Ben. Suntem foarte aproape. 

— Cum dorești. 

— Îţi voi pregăti o masă acolo. 

— Nu-ţi face griji. Pentru mine, nu va fi necesar. Mă voi 
descurca ajungând la birou. 

— Unde se află? 

— La Bridgewater, la aproximativ douăzeci de kilometri. 

După aceea, Roseline regretă că refuzase invitația lui 
James. Până la urmă călătoria fusese agreabilă și i-ar fi plăcut 
ca această intimitate să mai continue încă puţin. În sfârșit, era 
prea târziu pentru a-și schimba părerea. Ajunseseră acum să 
vadă Morston-on-the-Wold unde trebuia s-o lase James. 

Numai că, înainte ca acesta să plece, Roseline ţinea 
neapărat să-l facă să viziteze Heritage Hall, în compania lui 
Ben. Și poate se va lăsa convins că împartă masa cu ei, la Ben, 
sau să vină să dejuneze cu ei într-un mic restaurant din târg. 

Nu fără greutate, reușiră să se strecoare de-a lungul străzii 
principale din Morston-on-the-Wold, foarte aglomerată în 
acea zi de piaţă. 

— La ieșirea din sat, o iei la dreapta și cotești la stânga. 
lată, aici este. 

Nu fără mândrie, Roseline îi arătă pancarta pe care era 
înscris "Heritage Hall — Antichităţi”. 

O luară pe o alee frumoasă, plantată cu copaci și ajunseră 
curând într-o mică piaţă unde staţionau mai multe vehicule. 
Clienţi de-ai lui Ben, fără îndoială, se gândi Roseline, liniștită 
să vadă că afacerile își reveniseră. 

Era de-abia ora trei după-amiază și soarele era torid. 
Dar când coborâră din mașină, constatară că sufla o briză 
ușoară, făcând temperatura suportabilă. 

— Este o vreme ideală, exclamă Roseline. Să-ţi servesc de 
ghid? 

— Cu plăcere. 

— Să începem cu ghișeul gării. Ben a făcut acolo un fel de 
magazin de expunere. Dacă ai ști în ce stare se aflau aceste 
clădiri când le-a cumpărat, acum patru sau cinci ani! Totul era 
în paragină, acoperit de buruieni. A muncit ca un nebun 
pentru a obține acest rezultat. 

Fațada gării nu prezenta în acel loc decât o singură intrare, 
înconjurată de două ferestre. Pereţii exteriori, revopsiţi în 
nuanţe de bej și ocru, contrastau cu baza din cărămidă roșie. 

— Oh, nu! exclamă Roseline. 

În spatele geamului de la ușă era agățată o pancartă care 
indica "Închis". 

— Ar fi trebuit să bănuiesc. S-a dus probabil să facă o 
plimbare. Am sosit mai devreme decât era prevăzut. 
Îi spusesem sfârșitul după-amiezii... Ascultă, se poate intra pe 
acolo, trecând peste zid. Nu te deranjează? Aș vrea atât de 
mult să te fac să vezi cât de uimitor este acest loc! 

— De acord, te urmez. 

Zidul era înalt de aproximativ un metru și cincizeci. 
Cu puţin elan și ajutându-se de neregularităţile cărămizilor, 
nu părea prea greu de scaladat. Când James puse mâna pe 
talia tinerei femei pentru a o ajuta, Roseline tresări. O ridică 
foarte uşor și o aşeză pe partea de sus a zidului unde, în 
echilibru instabil, tânăra femeie aștepta să i se alăture. 

— Ţine, ia-ti geanta și fii foarte atentă să nu te afli pe 
pământ mai repede decât ţi-ai dori, îi strigă James. Sosesc. 

James se căţără la rândul său cu uşurinţa unui atlet 
desăvârșit. Sări de cealaltă parte. Apoi, cu braţele întinse spre 
Roseline, o primi la piept. 

— Nu te-am strâns prea tare? o întrebă. 

— Sunt încă puțin sensibilă, dar este în ordine. 

— Voi încerca să-mi amintesc de asta când te voi mai lua în 
braţe, adăugă James zâmbind. 

Tulburată, Roseline schimbă subiectul conversatiei: 

— lată-ne aici. Vezi peronul de acolo, de-a lungul clădirilor? 
Ei bine, este cum era acum treizeci de ani. Am văzut niște 
fotografii de epocă, practic nu s-a schimbat. Un timp, această 
gară mică a servit probabil ca depozit, dacă se estimează după 
ilustrațiile și afişele pe care le păstrează fratele meu. Se pot 
vedea câteva prin acea fereastră a magazinului de expunere. 
Alături se află biroul șefului de gară. Mai departe, se zăreşte 
depozitul de mărfuri. 

Fără mari speranţe, Roseline bătu la una dintre uși, dar 
nu-i răspunse nimeni. 

— Cel puţin dacă Ben ar sosi repede. Mi-ar plăcea atât de 
mult să-ți arăt interiorul! De cealaltă parte, puţin la o parte, 
este clădirea care închide podul de încărcare. Acum servește 
de atelier. 

Ajunseră la capătul peronului și începură să facă drumul 
înapoi. 

— S-ar crede că ne-am întors cu treizeci de ani în urmă, nu 
găsești? întrebă Roseline. Ti-a plăcut vizita? 

— Foarte mult, locul acesta are mult farmec. 

Pe peron, o bancă veche din lemn rezistase anilor și 
intemperiilor. Roseline și James luară loc. 

— Nu ne mai rămâne decât să așteptăm trenul! 

— Oare la ce oră intră în gară? întrebă James, intrând în joc. 

— Într-o clipă... zăresc fumul și aud fluierul locomotivei. 
Tu nu? 

Izbucni în râs. 

— Probabil mă crezi nebună, iartă-mă... Nu ţi se întâmplă 
niciodată să visezi cu ochii deschiși? 

— Nu, viaţa pe care o duc este extrem de lipsită de fantezie. 

— În acest caz, lasă-mă să-ţi arăt. Imaginează-ţi că aștepți un 
tren care te va duce spre o destinaţie necunoscută și 
minunată. Unul dintre acele trenuri vechi cu aburi, cu 
vagoane mici, în care călătorii stau unul în fața celuilalt, cu 
plasă de bagaje deasupra capului și o sfoară în loc de semnal 
de alarmă, care nu trebuie să se folosească decât în caz de 
pericol maxim! Bun, acum să părăsim acest tren local pentru 
unul de mare lux, Canadian Pacific Line, care traversează 
munții, sau chiar Orient Express... 

— De acord pentru Orient Express. 

— Ai luat deja acest tren? 

— Da, o dată. 

— Oh, povestește-mi! Este rândul tău să mă iei cu tine. 

Roseline închise ochii pentru a-și lăsa mintea să se 
concentreze mai bine asupra povestirii lui James. 

— Părăsim Bologne pentru a merge la Veneţia trecând prin 
Paris și Innsburck. Avem un compartiment vast, doar pentru 
noi şi de acolo, intrăm în salonul foarte mare, mobilat cu 
fotolii adânci acoperite cu catifea. La ferestre sunt draperii din 
material ţesut cu fir și un pianist cântă o muzică splendidă, 
după dorinţă romantică. 

— Este într-adevăr extraordinar! murmură Roseline. 

— Pe mese, în sufragerie, sunt puse feţe de masă de un alb 
imaculat... 

— Le văd, sunt din damasc! 

— ... şi apoi tacâmuri de argint, pahare de cristal cizelate, 
orhidee în nuanţe declicate... 

— Ne oprim la Paris? 

— Doar pentru o noapte... 

— Roseline! strigă o voce bine cunoscută. Oare de când ai sosit? 

Întrebarea lui Ben o smulse brusc pe Roseline din 
imaginile permanente. 

— A dumitale este mașina, Ferrariul de afară? îl întrebă Ben 
pe James. 

— Da. 

— James a binevenit să mă conducă până aici, explică 
Roseline. 

Ben părea supărat, se vedea asta de la prima privire. Dar de 
ce oare? 

— Felicitări! Ai făcut o treabă remarcabilă, declară James cu 
amabilitate. 

— Mulţumesc. 

— Ai timp să vizitezi interiorul, James? întrebă Roseline. 

— Îmi pare rău, dar mă tem că vraja s-a rupt! Vom mai lua 
Orient Expressul altă dată, Roseline... răspunse James cu un 
aer malitios. 

— Ce păcat... În sfârșit, cel puţin vei vedea holul de 
prezentare. Pe acolo este ieşirea. În cazul în care nu preferi să 
sari din nou zidul! Înainte de plecare, poate vei putea să 
mănânci cu noi? Ce crezi, Ben? 

— Desigur! Nici o problemă, răspunse acesta pe un ton 
glacial. 

— Mulţumesc pentru amabila ta invitaţie, Roseline, dar 
trebuie neapărat să plec. 

Roseline îl conduse până la mașină și-i întinse mâna. În loc 
să i-o tragă, James o duse la buze. Apoi, fără o vorbă, urcă în 
Ferrari şi demară. 

— Pe foarte curând, James, murmură tânăra femeie văzând 
mașina dispărând. 

Ce clipe minunate împărtășise cu el!... Le va păstra o 
amintire de neuitat. Dar de ce oare reacţionase Ben atât de 
rău? 

Când Roseline intră în gară, chiar înainte de a putea spune 
vreo vorbă, Ben o apostrofă: 

— Poţi să-mi explici ce făceai cu Halloran? 

— Calmează-te, haide... Mi-a propus să mă conducă până 
aici. Cum eram obosită, am acceptat și... Mă asculti? 

Ben nu-i răspunse. Se îndreptă spre ușă și trase zăvorul. 
Stupefiată, Roseline întrebă: 

— Dar, pe scurt, ce ai? Deschide magazinul, pot veni 
clienţii. Am văzut cel puţin vreo zece mașini în apropiere de 
aici. 

— Să nu crezi asta. Parchează acolo pentru a se duce la 
piață. Apoi, se plimbă, aruncă o privire pe aici și pleacă fără să 
cumpere nimic. 

Cu un aer preocupat, Ben se îndreptă spre barul pe care-l 
amenajase într-un colţ al încăperii învecinate magazinului. 

— Vrei un pahar? îi propuse Roselinei, servindu-și un pahar 
plin ochi cu whisky. 

— Aş prefera cafea. Mă duc s-o prepar, nu te deranja. 

Roseline îşi observă fratele cu coada ochiului. Nu avea 
obiceiul să bea. Ceva nu era în ordine și Roseline avea 
certitudinea că James era cauza. Totuși, sperase că Ben va fi 
mulțumit s-o vadă zâmbitoare și relaxată în compania lui 
James. Oare nu-i sugerase el să stabilească legături prietenești 
cu avocatul? 

Continuând să tacă, Ben nu-și termină de băut paharul. 

— Ben? Există vreo problemă cu James? 

— Acum îi spui James? 

Agresivitatea tonului o surprinse pe Roseline. 
Văzuse bine... 

— Da, desigur. Toată lumea îi spune astfel, familia Hiatt, 
Jeremy și... 

— Şi el, cum îţi spune? 

— Becky! Becky Sharp este numele meu din piesa pe care o 
joc acum. 

— Iar James este unul dintre cei mai înfocaţi fani ai tăi... 

— N-aş formula lucrurile în acest mod! 

— Dar până la urmă, de ce te-a adus el aici? 

— Jeremy i-a cerut să profite de o deplasare profesională 
pentru a mă conduce până la tine. Toate acestea au o atât de 
mare importanţă? 

— Când l-am întâlnit pentru prima dată pe acest bărbat, am 
simțit o ciudată senzaţie de neliniște, explică în sfârșit Ben. 
Și apoi, recent, am avut ocazia să întâlnesc niște prieteni care 
mi-au vorbit despre el. Trebuie să-ți mărturisesc sincer, că 
n-am auzit laude. 

— Ce prieteni? întrebă Roseline, surprinsă. Oare ce ti-au 
putut povesti? 

— Te asigur că nu are o reputaţie bună, pe aici. Mi l-au 
descris pe James al tău ca pe un bărbat care nu ezită să facă un 
joc dublu, cu toată lumea. S-ar putea și tu, să te obosești de 
pomană! 

— Nu cred nimic, replică Roseline. Pretinșii tăi prieteni sunt 
geloși pe reușita lui James și se răzbună calomniindu-l. Tipic! 

— Îţi jur că este adevrat. Prietenii mei știu despre ce vorbesc 
şi de altfel, am dovezi. 

Până acum, Roseline ascultase întotdeauna sfaturile lui 
Ben. Era fratele său mai mare și, în cazul unei probleme, nu 

ezita să-i ceară părerea. Dar de data aceasta, nu! Se înșela. 
Pentru vreun oarecare motiv misterios, fusese minţit. 

— Sper că n-ai mers prea departe cu el, reluă Ben cu 
îngrijorare. Îndepărtează-te de acest bărbat cât mai repede 
posibil. Este rău și periculos! 

Roseline clătină din cap. James Halloran n-o menajase și o 
făcuse să sufere prin maniera în care o judecase. Dar de acolo, 
până să-l acuze de toate relele, nu. 

— Ştii, Ben, Jeremy și părinţii săi îl stimează foarte mult. 
Sunt sigură că încrederea lor este bine plasată. James face 
oarecum parte din familie. 

— Crede ce vrei, dar te-am prevenit. Şi apoi, nu are rost 
să-l amesteci pe Jeremy în toate acestea. 

Deocamdată, era mai bine să nu insiste. Totuși, Roseline 
era foarte hotărâtă să-i ceară mai târziu explicaţii mai ample 
fratelui său. 

— Îmi pare cu adevărat rău, spuse Ben în timp ce Roseline 
îşi servea o ceașcă de cafea. Știu că toate acestea sunt neplăcut 
de auzit, dar trebuia să ţi le spun. Bine, acum să mergem să 
mâncăm ceva. 

Din micul frigider, Ben scoase niște cârnaţi de porc, brânză 
şi câteva fructe. 

— Diseară te duc la "Blue Bar". Este un loc simplu, dar 
foarte plăcut, vei vedea. Întotdeauna este multă lume acolo. 
Patronul este celebru în toată regiunea pentru primirea 
călduroasă. 

Roseline nu arătă prea mult entuziasm la această idee. 
Se putea să întâlnească unii din prietenii lui Ben. În cazul în 
care ar aborda problema lui James Halloran, era ferm hotărâtă 
să nu participe la discuţie. 

Timp de câteva minute, Ben rămase tăcut. Evident era 
frământat. Dar cum să-l ajute dacă refuza să-i mărturisească 
problemele? 

— Afacerile nu merg bine, Roseline, murmură în cele din 
urmă Ben. Clienţii nu știu nimic despre antichități şi sunt tot 
mai pretenţioşi. Luna trecută, de-abia am reușit să-mi acopăr 
cheltuielile. Voi continua până la sfârșitul anului. Dacă situaţia 
nu se ameliorează, voi lua hotărârea să vând Heritage Hall. 

— Nu poți face asta! Este imposibil. Ai piese de mare 
valoare și cu siguranță vor fi amatori interesaţi de ele. Nu știu, 
voi încerca și eu să fac puţină publicitate! 

— Piese de mare valoare!... Tot ceea ce am aici nu valorează 
nici pe jumătate din ceea ce era acasă la James Halloran! 

— Dar dacă renunti la Heritage Hall, ce vei face? Unde vei 
merge? 

— Poate în străinătate. Acum, nu prea știu și evit să mă 
gândesc la viitor. 

Apoi, ca și când voia să-și alunge gândurile negre, Ben 
izbucni în râs. Asta făcea parte din farmecul său; putea să 
transforme brusc cele mai mari necazuri în fleacuri. 
Văzându-și sora complet descumpănită, îi înconjură umerii: 

— Nu te îngrijora, surioară. Nimic nu este hotărât încă. 
Şi linișteşte-te. Oriunde voi fi, nu te voi lăsa fără vești... 
Nu scapi tu de mine, atât de ușor! 

La ideea că Ben s-ar putea îndepărta de ea, Roseline se 
simți cuprinsă de panică... Fratele său ocupa un loc prea 
important în viaţa sa. Îi înlocuise tatăl incapabil să se ocupe de 
ei de la moartea mamei lor. Despărțiţi timp de nouă ani, 
perioadă în timpul căreia mătușa Eleonore o primise pe 
Roseline și îl plasase pe Ben într-un orfelinat, se regăsiseră 
când Roseline avea șaptesprezece ani şi Ben, douăzeci și doi 
de ani. Pentru Roseline începuse o viaţă nouă alături de 
fratele său. Foarte generos, Ben hotărâse să ia asupra lui 
studiile sale și lui îi datora Roseline reuşita. 

— Oare cum te-aș putea ajuta, Ben? Mi-ar plăcea să te ajut 
financiar, după tot ceea ce ai făcut pentru mine! Numai că am 
foarte puţine economii. Într-un an, poate doi! 

— În locul tău, m-aş căsători cu Jeremy. Astfel, vei scăpa de 
ghinionul care ne urmărește. 

— Haide, nu-i momentul să spui prostii. Nu pot să cred că 
vom pierde Heritage Hall. Vei rămâne aici, îţi promit! 
Vei vedea, până la urmă mi se va propune un rol mare într-un 
film formidabil... În sfârşit, cu condiţia ca producătorul pe 
care-l aştept să nu mă fi văzut aseară la teatru! N-am avut timp 
să-ți povestesc. Era gata să mă prăbușesc înainte de sfârșitul 
piesei. Era timpul să se termine spectacolul. 

N-am fost niciodată atât de fericită ca atunci când a căzut 
cortina și când mama lui Jeremy m-a însoţit acasă la ea. 

Roseline fusese gata să-i mărturisească lui Ben că o singură 
persoană se repezise s-o ajute: James, bărbatul pe care 
aproape îl insultase. Împotriva voinţei sale, trebui să păstreze 
pentru ea secretele pe care ar fi vrut să le împartă cu fratele 
său. 

În acea clipă, începu să sune telefonul. Ben răspunse, 
schiță un zâmbet și-i trecu receptorul Roselinei. 

— Constat cu plăcere că ești bine și sănătoasă! exclamă 
Jeremy cu voce veselă. Vezi, ţi-am spus că împreună cu James, 
vei ajunge cu bine! 

— Da, ai avut dreptate. Dar trebuie să recunosc că, după 
accident, mi-e teamă puţin să călătoresc într-o mașină prea 
puternică. 

— Nu te sinchisi, va trece. Bun, mai ales că te odihnești 
bine. Te sărut mult. Mi-l mai poţi da pe Ben, dacă mai este 
alături de tine? 

— Alo, Jeremy? Da, de acord!... Absolut... Contează pe 
mine! La revedere! 

Ben închise. Roseline urmărise cu uimire acest schimb de 
cuvinte. 

— despre ce este vorba? Oare ce i-ai promis? 

— Să am grijă de tine și să te împiedic s faci prostii, 
răspunse Ben cu o mină veselă. 

— Ah, nu! Să nu începi și tu! Dacă ai să complotezi cu 
Jeremy... 

— Să ştii că eşti încântătoare când te superi! Totuși nu-i poţi 
reproşa că-și face griji pentru tine! Și apoi, dacă vrei părerea 
mea, ar fi un cumnat excelent! 

— Doar că nu te-am consultat în legătură cu el. Ben, să 
vorbim despre altceva... La ce oră plecăm? 

De-abia avea o oră pentru a se pregăti. Roseline urcă în 
camera sa mică, făcu un duș și se schimbă. Perspectiva de a 
cina în afară nu o încânta deloc. Tânăra femeie ar fi preferat 
mai degrabă să petreacă seara liniștită, în compania fratelui 
său pe care-l vedea atât de rar, decât să înfrunte aglomeraţia și 
zgomotul. Dar se părea că Ben ţinea la asta și nu dorea să-l 
dezamăgească. Avea și așa destule griji. Poate va reuși să-și uite 
puțin situaţia, fie şi pentru câteva ore... 

Când intrară în sală, Roseline se simţi imediat indispusă. 
Cu mare greutate își croiră drum printre mese pentru a-i găsi 
pe prietenii lui Ben. Aceștia fură imediat cuceriți de 
frumuseţea și tinereţea Roselinei. La mesele vecine se aflau 
oameni care o cunoscuseră pe Roseline copilă și stăruiră cu 
întrebări. 

Roseline nu aprecia deloc această ambianță suprncălzită 
unde domnea un zgomot insuportabil. Obosită, enervată, 
de-abia se atinse de mâncărurile comandate de ben. 
După două ore, chiar se săturase. Dar nu îndrăzni să 
protesteze de teamă să nu-și jignească fratele. Resemnată, se 

strădui să aibă răbdare până când Ben dădu, în sfârșit, 
semnalul de plecare. 

— Ai făcut un succes, o anunță el. Ei bine, cum îmi găsești 
prietenii? 

— Foarte simpatici. 

Era o minciună pioasă. Dar cum, cu siguranță, nu va mai 
avea ocazia să-i revadă pe acești oameni, era cu atât mai 
plăcută lui ben! 

— Sunt frântă de oboseală, spuse Roseline oftând. Mă duc 
să mă culc. Pe mâine, Ben. 

Tânăra femeie se privi în oglinda din baie și se strâmbă. 
I se citea oboseala pe față și, fără machiaj, găsea că arăta 
într-adevăr rău. 

Brusc tresări. Sunase telefonul. James? Întredeschise ușa și 
ciuli urechea. 

— Doarme şi nu vreau s-o trezesc..., spunea Ben. Da, o voi 
conduce eu însumi. Noapte bună. 

Închise şi Roseline înaintă spre el. 

— Era James? 

— Da. 

— De ce nu m-ai lăsat să-i vorbesc? 

— Pentru a-i spune ce? 

— Totul depindea de ceea ce voia să-mi spună, îi răspunse 
pe un ton tăios. În general, prefer să răspund eu însămi 
apelurilor care-mi sunt destinate. Ţi-a dat cel puţin un număr 
de telefon unde poate fi găsit? 

— Nu. 

— Mă tratezi ca pe o fetiţă, Ben. Asta mă agasează! 

— Ei bine, nu mai sunt fratele tău mai mare, iubito? întrebă 
ben, făcând pe supăratul. Îmi pare rău, dar nu mai pot suporta 
să-l văd învârtindu-se în jurul tău! Și apoi, s-ar putea să strici 
totul între tine și Jeremy. 

— Nu-mi pasă câtuși de puţin de Jeremy! exclamă Roseline. 

— Nu-ţi dai seama că te comporti ca o proastă! Jeremy 
dorește să te ia de soţie, așa că profită! Vei avea o viaţă de vis 
pentru tot restul zilelor. 

Roseline era năucită. Niciodată nu-și auzise fratele 
spunând asemenea cuvinte. 

— Dacă vreo o viaţă de vis, cum spui, mi-o voi crea eu, după 
cum îmi place și folosindu-mă de talent! îi replică. 

— Sper, pentru tine, că vei reuși! Că nu vei fi înlăturată prin 
uneltiri și nu vei fi călcată în picioare de vedete mai înzestrate 
sau mai binemetritoare ca tine, Roseline! În meseria ta se 
întâlnesc multe starlete, dar puţine stele! 

Roseline era conștientă de toate acestea, dar sperase ca 
Ben să o judece altfel, mai bine decât alţii. Dădu din cap, în 
timp ce Ben continuă: 

— Nu caut să te descurajez, Roseline. Fă-ţi meseria atâta 
timp cât dorești. Dar aș vrea să-ți spun un lucru: nu știu nimic 
despre James, dar sunt sigur că l-a captivat pasiunea cu care 
joci. Nu-l interesezi ca persoană. Așa că, să nu-ţi abandonezi 
niciodată meseria pentru un bărbat ca el! 


96 FRANCINE PASCAL 


Încetă să vorbească, așteptând o reacţie a Roselinei, care 
nu veni. 

— Şi dacă nu vei reuși în carieră, îţi rămâne o soluţie care 
te pune la adăpost de orice grijă. Ştii care... 

La capătul răbdării, Roseline voia ca această discuţie să 
înceteze. I se adresă fratelui pe un ton arogant: 

— Ştii cu cine semeni? Cu un agent de asigurări care 
încearcă să-şi plaseze contractele cu orice preț. N-am nevoie 
de nimic, mulțumesc. 

— Nu ştii ce înseamnă lipsa de bani, murmură Ben, lăsând 
capul în jos. Tie nu ţi-a fost niciodată foame! Mie, da! 
La orfelinat mi s-a întâmplat nu o dată. lar pentru noi, 
lucrurile s-ar putea să se agraveze foarte repede. Jeremy Hiatt 
ar putea fi o bună poliţă de asigurare... Este amabil, bărbat 
frumos. Ce vrei mai mult? 

— Ben, nu sunt îndrăgostită de el. 

— Unde este problema? Eşti actriţă, nu? 

— Nu destul de talentată pentru acest rol! replică Roseline 
indignată. 

Nu-i lăsă timp lui Ben să se scuze și ieși în trombă din 
încăpere, refugiindu-se în camera sa. 

Cu mișcări furioase își scoase hainele și se culcă. 
"Eşti actriţă" spusese Ben. Ca și când viaţa în doi nu era decât 
o comedie de bulevard! Niciodată nu va putea juca acest gen 
de farsă. 

Și Ben adăugase: "Ce vrei mai mult"? Dacă ar fi avut curaj, 
ar fi strigat că nu voia pe nimeni altcineva decât pe James. 

— Voiam să-i simt trupul lângă al meu, pentru a domoli 
focul care mă arde, murmură. Vreau ca să rămână alături de 
mine pentru totdeauna... 


Capitolul 6 


A doua zi dimineaţă, Roseline auzi bătându-se la ușa 
camerei sale. Cu un aer încurcat, Ben intră, cu o ceașcă de ceai 
în mână. 

— Îmi pare cu adevărat rău pentru aseară. Am băut puţin. 
Nu mai știam ce spun. 

Așa era, își dăduse și el seama... Totuși, scuzele pe care le 
prezenta sunau fals. De fapt, confortul material al surorii sale 
era preocuparea majoră a lui Ben. Cât despre confortul său 
moral nu părea să aibă mare importanţă pentru el. 

— Credeam că... În sfârșit, mi-am imaginat că-ți pot 
deschide ochii, să am puţină influență asupra ta. La fel 
presupunea și Jeremy. Când am vorbit cu el în acea seară la 
telefon, ştii ce mi-a cerut? Să te conving să te căsătoreşti cu el. 

— Ei bine, îi vei putea spune că ai încercat, dar fără succes! 
Nu mă voi căsători cu el niciodată! Este clar? 

— De acord. Ascultă... Iartă-mă că revin asupra acestui 
subiect, dar în ceea ce-l privește pe James, te conjur să nu te 
lași vrăjită de el! 

Roseline nu-și mai putea suspecta fratele că vorbeşte sub 
influenţa alcoolului. În această dimineață se exprima calm și 
liniștit. Totuși, nu mai voia să audă din nou ceea ce-i spusese 
deja în ajun. Bineînţeles, îi înțelegea teama. Probabil i se 
povestiseră atâtea întâmplări îngrozitoare pe seama lui James, 
încât până la urmă se îngrijorase. 

Dar oameni ai legii ca James trebuie să fie obișnuiți cu 
acest gen de calomnii. Poate prietenii lui Ben avuseseră de-a 
face cu justiţia ceea ce-i făcuse să se teamă sau chiar să-l 
deteste pe James Halloran... 

N-avea importanţă. Oricum, dacă Roseline continua să 
întreţină relaţii cu James, nu-i va mai vorbi despre asta lui Ben. 
Înainte de accident, fusese mai bine de un an fără să se vadă. 
Ăsta va rămâne secretul său și gata! În acest fel, fratele său 
nu-și va mai face sânge-rău pentru ea. 

— Nu te frământa, Ben. Nu cred că am să-l mai văd, afirmă 
Roseline folosindu-și talentele de actriță. 

După toate aparențele liniștit, Ben o lăsă singură. Roseline 
mai rămase un timp întinsă comod în patul călduț și moale, 
apoi, zărind prin fereastră cerul albastru, sări din pat și se 
îmbrăcă. 

Vremea frumoasă adusese câțiva plimbăreţi, potenţiali 
cumpărători, până la Heritage Hall. Profitând de faptul că Ben 

se ocupa de eventualii clienţi, Roseline se instală liniștită pe 
banca de lângă peron. Luase cu ea manuscrisul viitorului său 
spectacol. De data aceasta, va interpreta rolul Lucreţiei Bergia 
de Tunnbridge Wells, temuta ucigașă prin otrăvire, care 
extermina jumătate din distribuţie! 

Un timp, Roseline trecu în revistă rolurile pe care le 
avusese până atunci. După critici, fusese strălucitoarea 
Rosalinde de Shakespeare, apoi seducătoarea fantomă din 
piesa de Noël Coward, Blith Spirit și în sfârșit, sublima Becky 
Sharp. 

Cât i-ar fi plăcut ca James s-o vadă întruchipând aceste 
personaje diferite... Oare va veni s-o vadă jucând Lucreția 
Borgia? Se simţea hotărâtă să pregătească acest rol cu toată 
inima, cu toată fiinţa sa. Voia să audă din nou complimentele 
pe care i le adresase James! 

Telefonul sună de mai multe ori. Din locul în care se afla, 
Roseline își auzea fratele răspunzând. Gata să sară în picioare, 
dacă vreunul din apeluri îi era destinat, de data aceasta nu-i va 
mai permite lui ben să-i intercepteze convorbirile. 

— Trebuie să merg la un client să iau o mobilă, o măsuță 
din mahon de păstrat vesela și tacâmurile. Vrei să vii cu mine? 
îi strigă Ben prin fereastră. 

— Nu, mulțumesc, prefer să rămân aici. Voi păzi magazinul 
şi voi continua să lucrez la text. 

Dar, imediat ce Ben dispăruse, se repezi la telefon pentru 
a cere la informaţii numărul cabinetului juridic "Connolly și 

Halloran. Din nefericire, când sună la biroul lui James îi 
răspunse doar un robot telefonic. Oare ce să facă? Să-i lase un 
mesaj? Nu, nu știa ce să-i spună exact. Să telefoneze la Jeremy 
și să-l întrebe dacă știa unde să-l găsească pe James? Prea 
complicat. Descurajată, Roseline renunță la idee. 

Pentru a-și ocupa mintea, se instală în magazinul de 
expunere, unde, datorită iscusintei, puterii de convingere și a 
celui mai fermecător zâmbet al său, reuși să convingă mai 
mulți clienţi nehotărâţi să cumpere câteva articole. 

La întoarcere, Ben nu putu să nu-și exprime multumirea. 

— Cred că ar trebui să te angajez ca asistentă! Farmecul tău 
face minuni! Ah, uitasem. Diseară suntem invitaţi la cină la 
Alan și Emma. 

Spre deosebire de ajun, seara fu foarte plăcută, veselă și 
relaxată. Emma și Alan erau într-adevăr un cuplu simpatic. 

Mâncarea pregătită cu grijă de tânăra femeie era însoţită de 
vin de calitate. Oare Roseline abuzase puţin? Petrecu totuși o 
noapte agitată, în care visurile o transportaseră în Orient 
Express. Erau toate acolo, muzica, orhideele, lumina filtrată. 
Inclusiv James. Numai că acesta părea să nu vadă pe nimeni 
altcineva decât o femeie blondă, căreia îi oferea o cupă cu 
şampanie. Această pasageră misterioasă, căreia Roseline nu-i 
distingea chipul, era oare femeia cu care făcuse James acea 
călătorie "de neuitat"? Roseline se trezi brusc, cu inima bătând 
să-i spargă pieptul. Se simţi sfâșiată de gelozie. Oare de ce o 
tulburase astfel doar un vis? Emoţia o făcu să tremure și ochii 

i se umplură de lacrimi. Incapabilă să se stăpânească, izbucni 
în suspine. Reuși să adoarmă doar în zori, epuizată de durere. 


KKK 


A doua zi, la începutul după-amiezii, după ce prânzise cu 
Ben și cu o pereche de prieteni, Roseline merse până la 
capătul peronului și se aşeză din nou pe bancă, privind în gol. 

— Ei bine, aștepți încă trenul? întrebă o voce masculină, 
gravă și bine timbrată. 

Roseline sări în picioare. 

— James? Dar ce oare faci aici? 

— Ei bine, mă pregăteam să mă întorc acasă și m-am 
întrebat dacă nu dorești să profiti de ocazie. 

— I-ai spus vreo vorbă lui Ben? 

— Era ocupat. Cred că m-a văzut, dar n-am putut să-i 
vorbesc. 

— În acest caz, este de preferat să mă lași pe mine să-i 
explic. 

În aceeași clipă, Ben ieși din magazin și înaintă spre ei. 

— Ce se întâmplă? întrebă pe un ton tăios. 

— James mi-a propus să mă ducă înapoi acasă. 

— I-am spus că te voi conduce eu însumi mâine dimineaţă. 

— Ascultă, Ben. Ştii că este un drum lung pentru tine și că 
dacă rămân aici câteva ore mai mult sau mai puțin, asta nu va 
schimba mare lucru. Mă duc să-mi iau lucrurile. 

Zece minute mai târziu, Roseline li se alătură celor doi 
bărbaţi. Ben îl fulgera pe James cu privirea, dar avocatul, cu 
un aer degajat, contempla gravurile prinse pe pereți. 

— Crede-mă, Ben, este mai rezonabil să mă întorc astăzi. 
De altfel, chiar mâine este repetiţie la teatru și este o ocazie 
bună să particip la ea. În opt zile, începem o piesă nouă. 
Încă şase reprezentații și Becky Sharp nu va mai fi decât o 
amintire! 

— Bine, cedez argumentelor tale, surioară. Constat că, în 
afară de mica ta persoană, nimic altceva nu are importanţă! 

— Este greșit și ştii asta. Vorbești astfel pentru că ești 
mânios. Dar totuși te iubesc! 

Roseline își sărută fratele din toată inima și se îndreptă 
spre mașina lui James. 

— Amintește-ţi ceea ce ţi-am spus, îi strigă Ben. Și 
transmite-i lui Jeremy prietenia mea! 

— O voi face în mod sigur. Pe curând! 

Roseline îi adresă un ultim salut prin geam și își îndreptă 
atenţia spre James. 

— Se pare că fratele tău este foarte îngrijorat, spuse James. 
Oare mă înșel? 


— Nu, vremurile sunt mai degrabă dure pentru el. 

— Oare ce insinua referitor la Jeremy? Își imaginează că vă 
veti căsători? 

— Cred că este cea mai scumpă dorinţă a sa. ÎL apreciază 
foarte mult pe Jeremy. 

— Asta nu mă surprinde. Dar l-ai făcut oare să înțeleagă că, 
deşi Charles şi Hélène Hiatt au faţă de tine un fel de datorie, 
n-au nici o intenţie să te accepte ca noră? Nu uita că ei sunt cei 
care administrează bunurile acum! 

— Am făcut tot posibilul pentru a-i explica asta... Dar oare 
când vei înceta să mă hărțuiești cu povestea asta? 

Exasperată, Roseline întoarse capul și se lăsă absorbită în 
contemplarea peisajului care-i defila prin faţa ochilor. 

— Doar nu te vei îmbufna ca o fetiţă? Mai avem drum lung 
şi dacă ne vom certa fără încetare... Va deveni repede infernal! 

— Şi oare ce propui pentru a omorî timpul? 

— Mi-am dorit compania ta. Așa că, să uităm de Ben și de 
Jeremy și vorbește-mi despre viitoarea ta piesă. 

Rostise cuvintele magice! Roselinei i se păru că se întoarce 
în timp la primele sale audiții, în care se amestecau agitația și 
teama. În consecinţă, începu să declame o parte din text, 
descrise rolurile partenerilor, merse chiar până la a mima 
unele replici. 

— Sunt sigur că vei fi formidabilă, îi afirmă James, când 
termină. 

— Chiar crezi asta? 

— Da, sunt absolut convins. 

Roseline roși la compliment. N-avea nici un motiv să se 
îndoiască de sinceritatea încurajărilor lui James. Credea în ea 
şi asta în ochii săi era foarte important. Chiar esenţial. 

— Am încercat de mai multe ori să te găsesc vineri seara, la 
fratele tău, reluă James după o clipă de tăcere. La ultimul apel, 
se pare că dormeai. 

— Da. În acea seară am fost să cinăm în oraș, într-un 
restaurant. Era o mulțime de lume și prea mult zgomot! 
Imediat ce ne-am întors, m-am culcat, epuizată. 

James grimasă un zâmbet ușor. Nu părea păcălit de aceste 
explicaţii. "Evident! se gândi Roseline. Știe foarte bine că Ben 
mi-a interceptat convorbirea”. Oare va căuta să afle și ceea ce 
a cauzat o asemenea reacţie? 

Fără alt comentariu, James făcu să alunece o casetă în 
casetofonul de la bord. 

O muzică plăcută cuprinse interiorul. Cu ochii închiși, 
Roseline se lăsă legănată de acordurile melodioase. 

— Este un concert de Mendelsson. Îţi place? 

— Foarte mult, dar trebuie să recunosc spre marea mea 
rușine că totuși cultura mea muzicală lasă de dorit. Va trebui 
să ascult mai multe bucăţi clasice pentru a învăța să-mi placă. 

— Să ştii că suntem mulţi în această situaţie, spuse James 
zâmbind. 

Roseline zâmbi la rândul său. Se simţea atât de fericită... 
Muzica, prezenţa lui James, o învăluiau într-o încântătoare 
voluptate. O privire, un cuvânt, un zâmbet erau suficiente 

pentru fericirea sa, cu siguranță la fel ca și când ar strânge-o 
în braţe. 

Noaptea începea acum să-și întindă umbrele peste câmpie. 

— S-ar putea să ajungem destul de târziu și părinţii lui 
Jeremy nu știu că mă întorc în seara aceasta. Mi-ar plăcea să-i 
anunţ, dacă nu te supără prea mult. 

— Este o idee excelentă. Acolo, în hotelul acela, va fi cu 
siguranţă un telefon. 

James își gară Ferrariul în parcajul de la Waterside Inn, un 
motel construit retras față de drum și de-a lungul râului. 
Pătrunseră împreună într-o fermecătoare sufragerie încălzită 
de un foc mare în cămin. Flăcările, înalte și luminoase, 
proiectau pe pereți umbre mișcătoare. 

James și Roseline schimbară o privire complice și tânăra 
femeie zâmbi. Aparent, James dorea tot atât de mult ca și ea 
să-şi acorde o mică pauză! Meniul, din crustacee și pește, era 
cu adevărat tentant. De comun acord, hotărâră să rămână la 
cină. 

Li se servi un păstrăv cu migdale însoţit de un vin rose 
ușor. Erau puţin clienţi în mica sală cu ambianță foarte 
primitoare. Nimic comparabil cu restaurantul în care Roseline 
se aflase faţă în faţă cu James, în seara primei lor întâlniri. 

— Cât timp vei mai rămâne la familia Hiatt? întrebă brusc 
James. 

— Foarte sincer, nu știu. Totul va depinde de Louise și de 
Richard. Dacă ţi-ai putea imagina numărul de scene la care am 

asistat! Într-o zi, ea ameninţă că-l dă afară și, a doua zi, el este 
cel care hotărăște să plece. Ca să nu-ţi mai spun de 
vocabularul colorat pe care-l folosesc în asemenea clipe și 
despre proiectilele care zboară prin încăpere! 

— Ce vrei, dragostea îndeamnă uneori la excese... 

— Eu cred că sentimentele nu au nimic de-a face cu acest gen 
de mascaradă. Joacă teatru. Dar ce teatru? Al dragostei, sau al urii? 

— Cine poate să știe? 

— În tot cazul, nu se iubesc cu adevrat. Sunt convinsă că 
dacă, într-o zi, unul dintre ei obţine un rol important în teatru 
sau cinema, celălalt va fi iremediabil sacrificat. Dragoste, ce 
spui? Pretinde mult și dă puţin în schimb. Nu crezi? 

— Ba da, admise James în șoaptă. 

În timp ce vorbea, Roseline desena automat pe faţa de 
masă niște arabescuri cu vârful cuţitului. Când ridică ochii 
spre James, uimită de tristeţea pe care i-o percepu în voce, fu 
surprinsă de ezpresia sa încordată. 

— Ar fi timpul să mă duc să telefonez, declară acesta brusc. 

— Ai dreptate, este târziu, spuse Roseline cu puţin regret, 
consultându-și ceasul. 

— Numai în cazul în care nu dorești să petrecm noaptea 
aici. Poate le-o mai fi rămas o cameră. 

Roseline se aștepta la orice în afară de asta! Oare înțelesese 
bine? Care erau intenţiile lui James? Dădu din cap, incapabilă 
să rostească cel mai mic cuvânt, pradă unei emoţii de 
nedescris. În faţa aerului său descumpănit, James nu insistă. 

— Îi voi anunţa că sosim curând. 

Cu un mers suplu, traversă sufrageria și se îndreptă spre 
cabina telefonică. Timp de o clipă, Roseline fu gata să se 
grăbească în urma sa, să-i strige că și-a schimbat părerea, că va 
accepta tot ce va dori el, numai s-o ia în braţe și să potolească 
în sfârșit chinul care o rodea. 

Dar rămase încremenită pe scaun. Oare ce nebunie pusese 
stăpânire pe ea? Cu siguranţă interpretase greșit propunerea 
lui James... Iată de ce acesta nu păruse nici dezamăgit, nici 
supărat când îl refuzase. 

După ce inspiră profund de mai multe ori, Roseline reuși 
până la urmă să-și potolească emoția. Pentru a-și face de lucru, 
scoase din poşetă o pudrieră din fildeș. Un strat ușor de pudră 
parfumată pe obraji, o urmă de roz strălucitor pe buze și se 
simți din nou mai puternică, mai femeie. James venea s-o ia. 
Îndreptându-se pe scaun, Roseline adoptă deliberat atitudinea 
maliţioasă a lui Becky, pentru a-și ascunde tulburarea pe care 
i-o semănase în suflet. 

În timpul restului călătoriei, Roseline fu foarte veselă, 
guralivă, chiar exuberantă. 

— Nu îndrăznesc să mă gândesc la clipa în care mă voi afla 
în compania Louisei și a lui Richard, mărturisi Roseline. 
Îți imaginezi dacă trebuie să înfrunt scuzele lor cotidiene? 

— Îți vor face viaţa grea! Atenţie la obiectele zburătoare 
neidentificate... 

Izbucniră în râs și, o clipă, Roseline avu impresia că 
regăsiseră acea complicitate magică ce-i reunise în vechea gară 
a lui Ben. Se simţea atât de bine în compania lui James... 

Dar curând, ajunseră să vadă proprietatea familiei Hiatt. 
Deja! gândi Roseline, zărind geamurile luminate. Îndată ce 
James oprise mașina lângă treptele casei, Hélène se repezi în 
întâmpinarea lor, scurtându-le despărțirea. James se mulțumi 
s-o salute pe Hélène şi plecă imediat. 

— Care sunt noutăţile despre Jeremy? întrebă îndată 
Roseline. 

— Doreşte să-ţi vorbească înainte de a adormi, spuse 
Helene. Vino cu mine, te însoțesc. 

— Nu-ţi imaginezi cât sunt de fericit să te revăd, Roseline a 
mea! exclamă Jeremy. Mi-ai lipsit mult, să știi. 

Roseline se aplecă pentru a-l săruta și Jeremy profită 
pentru a o lua de mână. Atrăgând-o pe tânăra femeie spre el, 
îi murmură la ureche: 

— Fără tine, viaţa este atât de tristă. 

Roseline îi zâmbi, dar se eliberă cu fermitate. În acea clipă, 
întâlni privirea Helenei, rămasă la o parte și observă cât de 
mult părea să dezaprobe gestul fiului său. Stânjenită, tânăra 
femeie se gândi că trebuia să părăseasc urgent apartamentul, 
înainte să apară noi complicaţii. 

— Ben şi cu mine am discutat îndelung, spuse Roseline lui 
Jeremy. După telefonul tău, a încercat să mă convingă de... știi 
tu ce! Dar nu mi-am schimbat părerea. 


110 FRANCINE PASCAL 


— Voi aștepta atât de mult timp cât va trebui, afirmă jeremy 
cu voce frântă. 

Nefericită că trebuie să-l facă să sufere, Roseline schiță un 
ușor zâmbet forțat şi după ce-i ură noapte bună, se retrase în 
camera sa. 

Acolo, își aranjă hainele în dulap și lucrurile de toaletă în 
baie. O obsedau cuvintele lui James. Avea dreptate. Încă în 
acea seară, Helene își exprimase refuzul de a o admite pe 
Roseline în familia lor. Bietul Jeremy! Între o mamă autoritară 
şi o femeie care i se refuza, avea motive să nu se simtă fericit! 

Cu inima grea, se întoarse în cameră și se așeză pe pat. 
Brusc, văzu ferestrele de la apartamentul lui James 
luminându-se. Oare ce făcea în acea clipă? Își amintea 
conversaţia lor în care evocase marea dragoste pe un ton atât 
de dezamăgit? Oare cărei femei îi păstra amintirea? Brusc, 
Roseline se simţea în stare de orice cutezanță care îi ardeau 
buzele: "Lasă-mă să te ajut să uiţi! Te iubesc”. 

Cu o mișcare bruscă, Roseline trase draperiile. 

A doua zi dimineaţă, când Sally îi aduse micul dejun, Roseline 
era deja îmbrăcată. Se duse cu tava la căpătâiul lui Jeremy. 

— Bună ziua, ce face convalescentul nostru, în dimineaţa 
aceasta? 

— Toată lumea consideră că mă simt mai bine, răspunse 
Jeremy cu tristeţe. Dar din când în când mai am totuși 
migrene și respir greu. Cât despre tine, n-are rost să te întreb. 
Eşti strălucitoare. 

— Jeremy, m-am gândit bine. Într-o săptămână mă voi 
întoarce acasă. 

— Dar mi-ai promis să mă duci la Ben, să vizitez Heritage 
Hall! 

— Şi nu-mi uit niciodată promisiunile, linișteşte-te! 
Vei vedea, este o mică minune. Apropo, James mi-a povestit că 
a călătorit cu Oirent Express. L-ai însoţit? 

— Nu, este mai norocos. Penelope a plecat cu el. În trecere 
fie spus, o femeie superbă. 

Inima Roselinei începu să bată dureros în piept. Trebuia să 
afle... 

— Şi James o mai frecventează? îl întrebă. 

— După ultimele vești, da. 

— Este ceva serios între ei? 

— N-am nici o idee. Tot ceea ce-ţi pot spune, este că atunci 
când James este la Londra, locuiește la ea. 

— Ah... Bine, Jeremy, va trebui să te las. Am o repetiţie la 
ora zece. Dar cred că ai o vizită. 

Infirmiera intră în cameră și, zărind-o pe Roseline, schiță 
un zâmbet larg. După ea, aceasta era singura persoană în stare 
să-i redea zâmbetul lui Jeremy. Și adăugă, în șoaptă: 

— Doamna Hiatt este uneori enervantă. Îl tratează pe 
Jeremy ca pe un băieţel. 

Sosirea Hélènei Hiatt puse capăt confidenţelor infirmierei. 

— Vrei să te conduc până la teatru? o întrebă mama lui 
Jeremy. 

— Mulţumesc pentru propunere, dar am timp și mersul îmi 
va face foarte bine. 

Tânăra femeie pusese deja mâna pe mânerul ușii, când se 
auzi vocea lui Jeremy. 

— Îmi promiţi, Roseline, că nu vei întârzia prea mult timp 
cu prietenii tăi? Și că nu vei ieși după aceea? 

— Haide, Jeremy, îl întrerupse Hélène pe un ton tăios, știi 
bine că Roseline este actriţă şi, în această calitate, are anumite 
obligaţii. Spectacolul înainte de orice! 

Câteva minute mai târziu, Roseline părăsea vila familiei 
Hiatt. Aruncă o privire rapidă în direcţia apartamentului lui 
James. Oare când îl va mai vedea? Acum se afla la Penelope? 

Acest gând îi ocupă mintea tot timpul cât dură drumul 
până la teatru și când ajunse acolo, se simţi prost dispusă. 
În acea seară nu-i va fi greu să simuleze gelozia, ciuda și 
accesele de mânie ale personajului său! 

Dar amabilitatea partenerilor şi ambianța călduroasă care 
precedă repetiţia, îi schimbară ideile. Atât de mult, încât uită 
de misterioasa Penelope și se hotări să-l sune pe James la 
birou, dacă întârzia să apară. La urma urmei, cine nu încearcă 
ceva, nu obţine nimic! Întărită de această decizie, interpretă 
magistral rolul lui Becky Sharp. 

După ce își scoase costumul de scenă, Roseline întârzie 
câteva clipe în compania Louisei şi a altor două prietene. 

Ar fi rămas cu plăcere mai mult timp, dar îi promisese lui 
Jeremy să se întoarcă devreme și, deși asta o supăra, o 

promisiune rămânea o promisiune și o luă pe drumul de 
întoarcere. 

Hélène îi pândise probabil sosirea, deoarece de-abia urcă 
tânăra femeie treptele, că ușa de la intrare se deschise. 
În salon, Jeremy era întins pe canapea, cu picioarele acoperite 
cu o pătură de cașmir. Îndată ce Roseline intră, ridică ochii 
spre ea și un zâmbet larg îi lumină faţa. 

— Iată-te, în sfârșit! Și, repetiţia? Vino lângă mine, am să-ți 
cer ceva. Vei putea să-ţi iei câteva zile libere, săptămâna 
viitoare? 

— Nu, ei haide, știi că este imposibil. 

— Plănuim să mergem la niște prieteni, îi explică imediat 
Hélène, pe o proprietate la malul mării. Schimbarea de climă 
îi va face foarte bine lui Jeremy. Dar nu te neliniști, infirmiera 
va rămâne lângă el. Înţelegem perfect că nu ni te poţi alătura. 
Eşti vedetă şi fără dumneata spectacolul n-ar putea... 

— ... să continue, adăugă Roseline care înţelesese perfect ce 
presupunea Hélène. Este adevărat, toată trupa contează pe 
mine și trebuie să-mi respect angajamentele. Dar să fiți siguri 
că apreciez invitaţia. Găsesc excelentă ideea de a profita de 
aerul marin, mai ales în această perioadă a anului. Pentru tine 
va fi benefic, spuse întorcându-se spre Jeremy care o privea cu 
un aer decepţionat. 

— Dacă spui tu... Roseline, îţi voi telefona în fiecare zi! 
Promit! exclamă acesta. 


114 FRANCINE PASCAL 


La aceste cuvinte, Roseline întâlni privirea Helenei, o 
privire în care se amesteca incertitudinea și enervarea. Măcar 
dacă mama lui Jeremy ar putea să ghicească cât de 
nejustificate îi erau temerile! 

După cum prevăzuse, câteva zile mai târziu, Roseline se 
întoarse acasă. După ce trăise în vasta proprietate a familiei 
Hiatt, apartamentul i se păru dintr-o dată minuscul. 
Din fericire, Louise şi Richard se arătară cât mai discreti 
posibil și, cel puţin, nu avu de suportat scene lor de cuplu. 

— Haide, povestește-mi unde ai ajuns cu Jeremy? o întrebă 
Louise într-o dimineaţă. 

— Relaţiile noastre sunt pur și simplu prietenești. 

— Şi cu James Halloran? Ce farmec ar€!... Îl cunoşti bine? 

— Ti-am explicat deja că este prieten cu familia Hiatt. 

Evident, năvălirea lui James pe scenă intrigase pe toată 
lumea și Louise voia să știe mai mult. În cele din urmă, 
Roseline să sătură și declară: 

— Vă pierdeţi timpul ocupându-vă de această poveste. de 
altfel, este mai mult sau mai puţin angajat faţă de o femeie, o 
anume Penelope. Cred că în această săptămână este la ea. 


KKK 

Fidel promisiunii, Jeremy telefonă în fiecare seară. 
Din tonul vocii, Roseline înţelese că era morocănos. Se strădui 
să-l îmbărbăteze arătându-se veselă și relaxată. Dar nimic nu 
părea să-l înveselească. Joi după-amiază, o sună Ben. Nu părea 
în formă mai bună decât Jeremy. 

— Am încercat să te găsesc la familia Hiatt. Mi s-a spus că 
te-ai întoers la tine. I-ai vorbit lui Jeremy? 

— Nu, n-am avut timp. Părinţii săi au făcut în așa fel încât să 
plece. Și îţi repet că nu se pune problema unei căsătorii între 
noi. De altfel, dacă m-ar lua de soţie, ar fi dezmoștenit. Părinţii 
săi l-au prevenit. Așa că, lucrurile sunt clare... James Halloran? 
Nu am nici o veste de la el. 

Și totuși, spera un apel, cu toată fiinţa ei. Fiecare sonerie a 
telefonului o făcea să tresară. Dar zilele treceau, fără să-i dea 
vreun semn de viaţă. 

Sâmbătă seara, la sfârșitul ultimei reprezentanţii cu "Vanity 
Foir", Roseline avu surpriza să găsească în cabină, un superb 
buchet de orhidee. 

Kim scoase un uşor fluierat admirativ. 

— Ei bine, în seara asta Jeremy te-a răsfățat, declară cu o 
urmă de invidie. 

Louise citi cu voce tare mesajul care însoțea buchetul. 

— "Atenţie, Becky”, semnat "J". Dar ce înseamnă asta? 

— Nu ştiu, răspunse Roseline, tulburată. 

Orhideele aveau oare vreo legătură cu acea călătorie 
imaginară în Orient Express, evocat de James? Nu, nu putea fi 

decât o coincidenţă. Totuşi, Jeremy n-o numise niciodată 
Becky. Cu siguranță, buchetul venea de la James. Dar oare ce 
voise să spună prin acele cuvinte enigmatice? 

Roseline puse cartea de vizită în poșetă și, după ce-și 
schimbă hainele, se întoarse în apartament. Jeremy nu rată să 
telefoneze, ca în fiecare seară, dar nu făcu nici o aluzie la flori. 

— Ai putea să vii să ni te alături, mâine? o întrebă. Îţi vei 
putea petrece noaptea aici și... 

— Îmi pare rău, Jeremy, dar nu se pune problema, răspunse 
Roseline grăbită, am foarte multe lucruri de făcut. 

Nu mintea. Premiera noii piese trebuia să aibă loc seara și 
nu va mai avea decât ziua de duminică pentru a revedea 
textul. Dar mai ales voia să rmână acasă, în cazul în care James 
va încerca să o găsească. 

Ziua de luni veni fără ca acesta să o fi sunat şi Roseline se 
duse la teatru la sfârşitul zilei, străduindu-se să-şi uite 
dezamăgirea. Cu câteva minute înainte de a intra în scenă, 
Roseline îndepărtă uşor cortina. Imediat, inima îi tresări în 
piept. James Halloran era așezat în al treilea rând. 

Emoţia pe care o simţi în acea clipă îi insuflă o forţă şi o 
asemenea ardoare, încât Roseline jucă așa cum n-o făcuse 
niciodată mai înainte. Regizorul, care era la prima sa realizare, 
nu se oprea din aplaude. 

— Fantastic! Eşti sublimă! îi declară în timpul pauzei. 

Culmea fericirii, la sfârşit, James aplaudă cu entuziasm. 

Roseline alergă ca un fulger în cabină, se demachie și se 
schimbă sub privirea uluită a Louisei. 

— Dar ce ti s-a întâmplat? 

Prea grăbită pentru a răspunde, Roseline se mulțumi să-i 
facă prietenește cu ochiul. 

— Ei! Unde mergi așa repede? o întrebă Maggie când 
Roseline se lovi de ea la o cotitură a culoarului. 

— Iartă-mă! strigă Roseline dispărând spre ieșire. 

În clipa în care ajunse în parcaj, James se pregătea să urce 
în mașină. 

— Ai venit! spuse tânăra femeie căpătându-și respirația. Mulţumesc. 

— N-aș fi ratat asta pentru nimic în lume! Vino, te iau cu 
mine înainte să te acapareze mulțimea de admiratori. 

Roseline izbucni în râs și urcă în mașină. 

— Ti-a plăcut piesa? 

— Mai întrebi?... Ai fost sublimă. 

Vocea gravă și senzuală a lui James trezi în ea o profundă 
tulburare și se înfioră. 

— Mulţumesc, James. Oare tu mi-ai trimis flori? 

— Bineînţeles! 

Bineînţeles... Îi va cere mai târziu explicaţii în legătură cu 
mesajul. 

— De fapt, unde mergem? întrebă tânăra femeie. 
Mi-ar plăcea să te invit la mine, dar este cam aglomerat acum. 

— Nici o problemă, vom merge la mine. Și cum se comportă 
amanţii noștri teribili? 

— Se pare că au încheiat un armistițiu... 

— În acest caz, nu te mai gândești să te muţi? 

— Dacă găsesc o ocazie, voi profita de ea! Din întâmplare, 
nu cunoști un apartament de închiriat? 

— Posibil... 

Ajunseră. James își parcă mașina în garajul subteran și 
luară ascensorul până la al treilea etaj. Când intră în 
apartament, Roseline nu se putu stăpâni să se gândească la 
ultima sa vizită. În acea zi, după sărutul lui James, aproape 
fugise. Acum, lucrurile erau altfel. James își schimbase 
atitudinea. Era fermecător, atent, prevenitor. Totuși, Roseline 
se simţea neliniștită, fără să prea ştie de ce. 

— Ţi-a plăcut într-adevăr spectacolul? întrebă pentru a rupe 
tăcerea. 

— Presupun că dorești să vorbim despre interpretarea ta? 
Foarte sincer, am considerat piesa mediocră. Jocului tău i se 
datorează acest triumf. 

Complimentul o tulbură. James era mândru de ea... 
Dăduse ce era mai bun, pentru că știa că el o privea. Prezenţa 
sa o stimula, o inspira. 

— Te conduc să vizitezi? propuse James. 

Roseline păstra o amintire destul de neclară a 
apartamentului, așa că acceptă cu entuziasm. Amenajarea 
locuinţei dovedea o eleganță rafinată și tânăra femeie admiră 
în trecere o măsuţă acoperită cu marchetărie, mângâie o 
statuetă din jad și se pierdu o clipă în contemplarea unui 

desen în sanguină, reprezentând o tânără fată adormită, opera 
unui artist necunoscut, dar de o mare sensibilitate. 

Se pregătea să-l întrebe pe James care era numele 
pictorului, când acesta vorbi: 

— Ţi se pare o locuință convenabilă? 

Roseline nu știu ce să răspundă. Oare James îi propuse să 
vină să locuiască la el? 

— Cât îmi ceri? 

— Lasă-mă să mă gândesc... Cinci dolari? 

Tânăra femeie izbucni în râs. Brusc, răsună soneria 
telefonului. 

— Lasă-l să sune, spuse James. 

— Nu, du-te să răsunzi. Nu se ştie niciodată. 

Roseline îl urmă până la ușa biroului. Când James ridică 
receptorul, înțelese imediat după expresia sa că se întâmplase 
Ceva grav. 

— Ai chemat poliția? În acest caz, fă-o imediat și mai ales nu 
atinge nimic. Sosesc. 

— Unul dintre clienţii tăi? întrebă Roseline, îngrijorată. 

— Nu. A fost o spargere la familia Hiatt. Rămâi aici. 

Șocată, Roseline se așeză pe canapea. O spargere! 
Toate acele mobile de valoare, acele tablouri inestimabile la 
care Jeremy ținea atât de mult! Oare toate acestea dispăruseră? 

Imposibil să rămână acolo așteptându-l pe James să se 
întoarcă. Roseline ieși din apartament și alergă până la 
proprietate. 

Toate luminile erau aprinse și ușa de la intrare, larg 
deschisă. 

Când vru să pătrundă în hol, James îi bară trecerea. 

— Ţi-am spus să rămâi acolo. 

— Este cineva rănit? 

— Nu. leşi! 

— Foarte bine. lartă-mă dacă prezența mea te jenează. 
Dar mă simt puţin interesată de tot ce se întâmplă, înţelegi? 

Spera că-l va îmblânzi. Dar în loc de asta, James o prinse pe 
tânăra femeie de braţ și o conduse fără menajamente până la 
grilajul de intrare. Când, în sfârșit, se hotărî să-i dea drumul, 
declară pe un ton sarcastic: 

— Tocmai, sper să nu fi interesată personal! Dar dacă fratele 
tău este amestecat în această afacere, să nu speri în nici un caz 
că-i servești de alibi de data aceasta! 


Capitolul 7 


— Ce-ai spus? întrebă Roseline stupefiată. 

James Halloran îi aruncă o privire încărcată de dispreț și nu 
consideră necesar să se explice. 

— Părăsește acest loc! îi ordonă. 

O mașină de poliţie sose, cu toate sirenele urlând. Umilită, 
Roseline plegă în fugă. Merse la întâmplare, luând-o pe străzi 
întunecate, pe care nu le cunoștea. O obseda o singură idee: 
să pună o distanţă cât mai mare posibilă între ea și James. 

La colţul unei străzi, zări o cabină telefonică și dispăru în ea, 
gâfâind. În timp ce încerca să-și domolească bătăile nebuneşti 
ale inimii, Roseline formă numărul lui Ben. Trebuia să-i 
vorbească! Dar nu era nimeni! Dezorientată, Roseline închise. 
Va suna din noumai târziu. Dar de ce oare James adusese 
asemenea acuzaţii împotriva lui Ben? Avea dovezi? Și ce era cu 
povestea cu alibiul? Toate acestea nu aveau nici un sens... 

Roseline ieși din cabină când în faţa ei se deschise uşa unei 
case. Avu timp să zărească o încăpere luminată de focul în 
şemineu. Şi brusc, îşi aminti. 

În acea perioadă, Roseline împărțea un apartament cu 
fratele său. Ben avea un atelier de pictură. Într-o noapte, un 
scurt circuit provocase un incendiu care distrusese totul. 
Ancheta poliţiei trăsese concluzia că fusese accident și Ben 
încasase polița de asigurare. În declarația sa, Ben afirmase că 
fusese acasă în acea seară, în compania surorii sale. 
Iar Roseline îi confirmase spusele. Oare James avea cunoștință 
despre acel dosar? Oricum, nu putea să știe că Roseline minţise. 
Și nu era nimic acolo care să permită să fie bănuit Ben de vreo 
faptă rea. 

Începu să cadă o ploaie măruntă și fină. Roseline de-abia își 
dădu seama de asta. Zărind o nouă cabină telefonică, se hotări 
să-și sune din nou fratele. Măcar de ar răspunde de data aceasta! 
Un oftat de ușurare îi scăpă când, în sfârșit, îi auzi vocea. 

— Roseline? Dar ce s-a întâmplat? o întrebă neliniștit. 

— Tocmai s-a produs ceva îngrozitor. O spargere la familia 
Hiatt. Dar aşteaptă, asta nu este tot, continuă Roseline cu 
vocea schimbată. James pretinde că ești amestecat în această 
afacere şi... 

— Cum? urlă Ben. Dar este complet nebun! La cine oare a 
mai povestit asta? 

— Nu știu, Ben. Tot ceea ce-ţi pot spune este că mă aflam 
lângă el când a fost anunţat. L-am urmat la familia Hiatt. 

Și acolo, a îndrăznit să-mi spună că, dacă într-un fel sau altul 
ai luat parte la spargere, nu trebuie să te bazezi încă o dată 
să-ţi servească de alibi! 

— Dar este o nebunie... 

— Am plecat pentru a-ţi telefona. Insinuările au probabil 
de-a face cu incendiul, îţi amintești, cel care ţi-a distrus 
atelierul. 

— Poliţia ştie? 

— Nu știu, poate! Nu înţeleg de ce se înverșunează astfel 
împotriva ta. În ceea ce te privește, tu ce ai aflat despre el? 

— Am întrebat în jurul meu dacă era cunoscut și am aflat 
numai lucruri rele! Ştii ce caută? Să intre în grațiile cuiva 
pentru ca apoi să-l aibă la cheremul său și să-l poată distruge 
mai bine! 

Roseline se înfioră. Cu siguranţă Ben se înșela, James nu ar 
fi acţionat cu o asemenea cruzime... 

— Ben, exagerezi, te asigur. Oricum nu ai de ce te teme, 
pentru că n-ai nimic să-ți reproșezi. Şi apoi, dacă te acuză de 
ceva, ei bine, vei putea depune totuși plângere pentru... 
pentru defăimare, calomnie, sau nu știu ce altceva! 

— Să depun plângere împotriva lui Halloran! Vasul din 
pământ împotriva vasului din fier... 

După câteva secunde de tăcere, Ben reluă: 

— Ascultă, Roseline, trebuie să-i vorbeşti. Probabil nu-i ești 
indiferentă dacă a acceptat să-ţi servească de șofer prin 
regiune... Împiedică-l să sesizeze autorităţile despre această 

afacere. Ştii, chiar dacă recuperează ce s-a furat și dacă au dova- 
da că sunt vinovat, vor găsi un mijloc să mă încolțească pentru 
altceva. Pentru că... Tu nu cunoști toată viaţa mea, Roseline. 
La Heritage Hall, ai văzut foarte multe lucruri. 
Ei bine, nu cunosc proveniența a jumătate din ceea ce se află 
aici! Da, recunosc, în trecut am fost amestecat în povești puţin 
dubioase. Dar te asigur că, de data aceasta, nu am nimic de-a 
face cu această afacere. Fă-mi acest serviciu, surioară. Du-te 
să-l vezi pe Halloran, spune-i că se înșeală și să mă lase în pace. 

— Îţi imaginezi oare că este suficient să ridic degetul mic 
pentru ca el să mă asculte? 

— Roseline, te rog, du-te și vorbește-i și fă în așa fel încât să 
găseşti argumente pentru a-l convinge. Eşti o tânără femeie 
foarte seducătoare, foloseşte-ţi farmecul, dacă trebuie. 

— Ben, îţi dai seama de ceea ce-mi ceri? 

— Eşti o actriță fără pereche, Roseline. Mă bizui pe tine. 
Sună-mă din nou, îndată ce vei afla mai multe. 

Roseline închise tremurând. Propriul frate îi cerea să se 
arunce în brațele lui James pentru a-l scăpa de justiţie... 
Trebuia ca Ben să se afle într-o situaţie disperată pentru a-i 
cere un asemenea lucru. Oare ce fapte rele putuse comite? 

Cât despre James, nu se va lăsa niciodată corupt. Cu atât 
mai mult cu cât ea nu-l mai atrăgea. Dobândise această 
certitudine când o obligase să iasă din casa familiei Hiatt. 
Ce privire își aţintise asupra ei! Rece, disprețuitoare, dură... 
Nu, chiar nu avea rost să-i ceară ajutorul lui James. 

Brusc, Roseline își dădu seama că, în graba sa, își uitase 
poșeta la James. Imposibil să se întoarcă acasă. Și acum ploua 
torențial. Obligată să se întoarcă la apartament, începu să 
alerge. 

Epuizată şi udă, ajunse în sfârșit la imobil și apăsă pe 
interfon. 

— Roseline sunt, anunță. 

— Urcă. 

Tânăra femeie sui cele trei etaje care duceau la James 
Halloran. Cu faţa gravă, acesta o aștepta pe palier. 

— Intră și aşează-te, îi spuse, poruncitor. Unde ai fost? 

— Am... mers pe străzi pentru a încerca să înțeleg. Mi-ai 
spus asemenea grozăvii... Dar Ben n-are nimic de-a face cu 
această afacere. 

— Cum poţi fi sigură de asta? I-ai vorbit? 

— Da. 

— Şi ţi-a sugerat să vii să mă vezi pentru a mă convinge de 
nevinovăția sa, nu-i așa? 

Prea tulburată a răspunde, Roseline consimţi cu un semn 
din cap. 

— Și să uzezi, dacă este necesar, de talentele şi de farmecele 
tale, preasupun? 

Tânăra femeie se îmbujoră. Cum oare putea James 
Halloran atât de bine să citească în oameni! Ea n-ar fi bănuit 
niciodată că Ben îi va cere într-o zi să joace un asemenea rol. 

— Da, admise în șoaptă. 

— Ai un frate foarte atent! 

— Nu-l judeca! Ben este într-o pasă proastă și ar vrea să-l 
lași în pace. Ascultă, crede-mă, Ben n-ar comite niciodată un 
act atât de grav. 

— Sper asta, pentru tine... Dar după tot ceea ce am citit 
despre voi doi, nu mă simt înclinat spre încredere. 

— Nu înţeleg... 

— Să spunem că posed un anumit număr de informaţii, care 
i-au îngrijorat puternic pe părinţii lui Jeremy. 

— Ce informaţii? Au făcut cercetări asupra mea? 

— Da. 

— Şi Jeremy știe? 

— Nu. 

— Dar ce există oare în trecutul meu care să-i poate speria 
pe domnul și pe doamna Hiatt? spuse Roseline furioasă. 
Nu știu cine a putut inventa o țesătură de minciuni pentru a 
mă compromite, dar dacă... 

— Sursa noastră de informaţii este întru totul de încredere. 

— Sursa noastră? Deoarece tu ești cel care ai făcut această 
anchetă? 

— Într-adevăr. 

Roseline îl străpunse cu privirea. Calmul lui James 
începuse s-o calce pe nervi. 

— Oare ar fi prea mult să-ţi cer să-mi arăţi raportul? reluă pe 
un ton sarcastic. Mi se pare că am și eu dreptul să-mi cunosc 
povestea. 

James se ridică și se îndreptă spre birou. Câteva clipe mai 
târziu, ieşi ducând sub braţ un dosar pe care i-l întinse tinerei 
femei. 

— Iată. Lectură plăcută! 

Dosarul conţinea un scurt rezultat al vieţii sale. Nimic ce 
nu știa deja... O copilărie petrecută într-un cartier sărac, un 
tată alcoolic, o mamă moartă foarte tânără, un frate mai mare 
de care fusese despărțită din cauza caracterului său instabil și 
violent. Da, această viaţă nefericită putea înspăimânta familia 
Hiatt. Dar de aici până la a-şi închipui că Ben și Roseline 
puteau să fie doi hoţi! 

Raportul menţiona de asemenea episodul incendiului și 
depoziţia Roselinei în favoarea fratelui său. Ben fusese 
suspectat că  provocase intenţionat  prăpădul. 
În imposibilitatea de a dovedi ceva, compania de asigurări 
plătise o importantă sumă de bani. Ori, în acea perioadă, 
Roseline începuse cursurile de teatru, evident foarte 
costisitoare. Ceea ce dăduse loc la o serie de întrebări asupra 
moralității tinerei actriţe: obținuse oare succesul numai 
datorită talentului, sau acordându-și favorurile? Pe scurt i se 
întocmise portretul unei femei ambitioase, interesate și fără 
scrupule. 

— Înţeleg mai bine de ce nu mă voiau în familia lor, 
murmură Roseline, consternată. Dar n-ar fi trebuit să-ţi dai 
toată această osteneală. N-am avut niciodată intenţia să mă 
căsătoresc cu Jeremy. Dacă m-ai fi întrebat încă de la început, 

i-ai fi putut linişti părinţii. De acum, nu doresc să-i revăd nici 
pe unii, nici pe alții. 

— Îmi reproșezi asta? întrebă James, mai blând. 

— Da, totul este odios. 

— Dacă ai fi citit raportul companiei de asigurări, ai fi înțeles 
de ce am făcut această anchetă. Inspectorul este unul din 
prietenii mei. Când a aflat că Jeremy te frecventează, mi-a vorbit 
despre escrocheria de care era bănuit fratele tău. 
Era convins că tu și Ben eraţi complici, că ești actriță până în 
vârful unghiilor. Imediat ce au aflat asta, părinţii lui jeremy au 
intrat în panică. În ceea ce mă privește, mărturisesc, am crezut 
Că erai o intrigantă și le-am propus să mă informez pe seama ta. 

— Presupun că asta te-a amuzat! 

— Dumnezeule, nu! Și pot să afirm că nu aveam intenţia să 
te fac să citeşti acest raport. După părerea mea, nu conţine 
nimic important. 

Documentul îi alunecă Roselinei din mâini și căzu pe jos. 

— În sfârșit, acum este prea târziu... Să revenim la fratele 
tău. Am impresia că de fapt nu știi totul despre el. 

Roseline avu impresia că temperatura din încăpere scăzu 
cu mai multe grade. Îi venea să urle, să-și astupe urechile. 
Să tacă! Auzise destul. Ben era toată familia sa, nu voia să-l 
murdărească. Dar James continuă, nemilos: 

— Îmi pare rău să afli, dar Ben este un escroc. Lucrează cu 
traficanţii de opere de artă. Iar poliția este convinsă că 
spargerea a fost făcută de profesioniști, perfect informați. 

— Ridicol! Ben n-a rămas la familia Hiatt decât o oră, sau 
două. 

— Întru totul suficient pentru a repera sistemul de alarmă, 
broaștele și să întocmească un plan al casei. În seara spargerii, 
proprietatea era neocupată pentru prima dată de ani de zile. 
Ştiai? Ai vorbit despre asta cu fratele tău? 

Roseline încercă să-și amintească discuţia telefonică avută 
cu Ben. Într-adevăr, făcuse aluzie la călătoria familiei Hiatt. 
Louise și Richard fuseseră prezenţi și puteau depune 
mărturie. Dar imposibil să-și amintească dacă îi spusese sau 
nu fratelui său că locuinţa va fi goală. 

— Nu cred, nu, răspunse. Oricum, Ben nu este atât de prost 
încât să comită o asemenea ticăloşie. 

— Mi-e teamă că da, Roseline. 

Tânăra femeie sări în picioare. 

— refuz să ascult mai mult! Toate astea sunt doar 
coincidente, minciuni. Sute de oameni au putut vedea în ziar, 
fotografiile făcute în salonul familiei Hiatt, unde se observa 
clar Mattisseul din spatele canapelei. Ben n-are de-a face cu 
acest furt. 

— Oare cum intenţionezi să-i dovedești nevinovăția? 

— Nu știu. Dar lasă-mă să-ţi spun un lucru: mi-ar plăcea 
să-ți plătesc cu aceeași monedă, să distrug ceea ce iubeşti mai 
mult, să mă înverșunez asupra ta, cum te înverşunezi tu 
asupra fratelui meu și a mea. Nu ai decât dispreţ și ură faţă de 
noi! 

Cu lacrimi în ochi, Roseline își luă poșeta și se îndreptă 
spre ușă. 

— Unde te duci? întrebă James. 

— Acasă! 

— Poţi să rămâi, să ştii. Oferta de închiriere rămâne încă 
valabilă. 

— În nici un caz! 

— Cum vrei. În acest caz, permite-mi să te conduc. 

James schiţă un pas în direcţia tinerei femei. 

— Nu te apropia! strigă aceasta. 

— Te voi însoţi, fie că vrei sau nu. Nu ești în dispoziţia de a 
te plimba singură pe străzi la această oră târzie. 

— Încearcă și vei vedea. Nu uita că am flas! 

— Nu fi ridicolă! murmură James. 

Brusc, păru foarte obosit și ceva se frânse în Roseline. 
Ce sens aveau toate acestea? De ce să lupte împotriva sa, 
pentru că oricum era mai puternic? Roseline își simți 
hotărârea slăbind și până la urmă, acceptă ca James s-o 
conducă la mașină. 

În timpul drumului scurt, Roseline nu scoase o vorbă. 
rezemată de portieră, aştepta ca James să se oprească în faţa 
casei sale. Îndată ce ajunse, cobori din mașină, fără un cuvânt 
sau vreo privire pentru acesta. James nu încercă s-o rețină și 
demară imediat. 

Cât mai încet posibil, Roseline deschise uşa 
apartamentului, dar nu aprinse lumina. După ce se obişnui cu 

întunericul, luă telefonul și se apropie de fereastră. Probabil 
Ben îi aștepta apelul, deoarece răspunse imediat. 

— James are un dosar despre tine și despre mine, îi spuse 
Roseline. Compania de asigurări a făcut o anchetă despre noi, 
iar inspectorul care a fost însărcinat cu ea, crede că a fost o 
escrocherie. Când familia Hiatt, şi-a dat seama că Jeremy voia 
să mă ia de soţie, i-a cerut lui James să se informeze. Alo? 
Mai ești acolo? 

— Da, continuă. 

— Cineva ştia ce era în casă şi mai ales că în această seară 
nu va fi nimeni acolo. James pretinde că ai luat parte la 
spargere. Poate a pus să fii supravegheat, nu știu! Vei fi 
interogat, Ben, am făcut tot ce am putut pentru tine, trebuie 
să mă crezi! 

— Bineînţeles, murmură fratele său pe un ton dezamăgit. 

Închise chiar înainte de a mai putea Roseline adăuga ceva. 
În acea clipă, încăperea se lumină și tânăra femeie tresări. 
Louise se afla în ușa camerei sale. 

— Roseline? Mi s-a părut că te-am auzit vorbind. 

Începuse zâmbind, apoi probabil remarcă mina palidă a 
prietenei sale, deoarece întrebă brusc îngrijorată: 

— Ce ţi s-a întâmplat oare? 

— Dacă ai ști... murmură Roseline gata să plângă. 

— Pari epuizată. Doar nu te-ai întors pe jos? Te-ai certat cu 
James? 

— Te rog, Louise, fii amabilă, pregătește-mi o ceașcă de ceai. 

Louise puse ceainicul în funcţiune și se întoarse lângă 
Roseline. 

— Casa familiei Hiatt tocmai a fost spartă, spuse în cele din 
urmă Roseline. Este o catastrofă. 

În câteva minute, tânăra femeie îi povesti ce se întâmplase, 
dar nu făcu nici o aluzie la Ben. În sfârșit, pretextând o mare 
oboseală, își bău ceaiul și se duse în camera sa. 

Întinsă în întuneric, pradă a unor înspăimântătoare 
bănuieli, Roseline ştia că nu va reuși să doarmă. Se putea oare 
ca acest frate pentru care avusese întotdeauna atât de multă 
afecţiune și în care se încrezuse, să o trădeze? Nu, nu putea 
crede asta! 

Frântă de oboseală, Roseline căzu până la urmă într-un 
somn agitat. Se trezi brusc, câteva ore mai târziu, merse 
clătinându-se până la baie și, asemenea unui robot, făcu un 
duș și se îmbrăcă. 

În clipa în care ajunse din nou în camera sa, telefonul sună 
și tânăra femeie răspunse în mod reflex. Era Jeremy, cu vocea 
tremurând de emoție. 

— Roseline, explică-mi. Nu înțeleg nimic din toată povestea 
asta, îi spuse. Despre ce vorbeşte mama? Tu și Ben, complici? 

— Nu, Jeremy. Sunt minciuni lipsite de sens, răspunse 
Roseline. James deţine un raport zdrobitor despre fratele 
meu, dar nu stă în picioare. Iartă-mă, dar nu ţin să vorbesc 
despre această poveste. Pe curând. 

Cu inima grea, Roseline închise și se prăbuși pe un scaun. 
Louise, care întredeschisese ușa camerei sale, se repezi spre 
prietena sa și încercă s-o încurajeze. 

— Ai vești, Roseline? Te rog, răspunde-mi... 

— Tocmai... am vorbit cu Jeremy. 

— Cum a reacţionat? Oh, iartă-mă! Este o întrebare stupidă! 
Presupun că este răvășit. Sărmanul, chiar nu avea nevoie de 
asta! 

Louise înconjură umerii prietenei sale, când telefonul sună 
din nou. Îi făcu semn Roselinei să nu se miște şi se duse să 
răspundă. 

— James Halloran, o anunţă pe Roseline cu un ușor zâmbet 
complice. 

Tânăra femeie înaintă și luă receptorul pe care i-l întinse 
Louise. James Halloran era chiar ultima persoană cu care ar fi 
dorit să vorbească. Dar o forță mai puternică decât voinţa sa îi 
conduse pașii și îi cedă, prea obosită pentru a lupta. 

— Roseline la telefon. 

— Bună ziua. Ascultă, îţi dau numărul meu de telefon, în 
cazul în care vei avea nevoie să mă găsești. Nu ezita să mă 
suni, indiferent în care moment al zilei. 

Roseline scrise în grabă numărul pe o bucată de hârtie. 

— Crezi că voi avea nevoie de avocat? îl întrebă ea cu teamă. 

— Vei avea nevoie de cineva care să te împiedice să-ţi 
distrugi viaţa și cariera. 

Tânăra femeie nu se putu stăpâni să reacționeze: 

— Să nu-mi spui că intenţionezi să mă ajuţi! După tot răul 
pe care mi l-ai făcut... 

— Nu uita, dragă becky, că voi fi mereu acolo pentru tine. 

Tremurând de nervozitate, Roseline închise. Oare James 
vorbea ca prieten, sau ca avocat? Se gândi o clipă, apoi formă 
numărul pe care tocmai i-l dăduse James. 

— James? Pot să vin să te văd? 

— Nu te mișca. Trec să te iau. Între timp, nu vorbi cu 
nimeni și mai ales cu presa. 

— Nu m-a întrebat nimeni nimic! 

— Îi cunosc pe vulturii ăştia. Vor fi acolo într-un minut. 

La aceste cuvinte, Roseline simţi un nod în stomac. Nu, nu 
va ceda panicii... Dar ce să facă? 

— Ies... imediat. Înainte să sosească. Voi traversa Hilldrop 
Terrace şi te voi aștepta în josul străzii. 

Roseline își îmbrăcă în grabă vesta și își luă poșeta. 
Deschisese deja ușa de la intrare când i se alătură Louise. 

— Roseline, dar unde oare te duci? 

— Îţi voi explica mai târziu. În nici un caz să nu răspunzi 
ziariştilor! 

În două minute fu pe trotuar și, în clipa în care ajunse la 
colțul străzii care ducea la Hilldrop Terrace, o mașină apăru în 
mare viteză și se opri în faţa casei ei. Cu inima bătând să-i 
spargă pieptul, Roseline își continuă drumul și se îndreptă 
spre locul în care o aștepta James. 

— Nu trebuia să alergi atât de repede, îi spuse acesta. 
N-aveam intenţia să plec fără tine! 

Fără să creadă prea mult, Roseline spera că un eveniment 
neașteptat i-a schimbat lui James părerea în legătură cu Ben. 
Soarta nu se va îndârji la nesfârșit asupra lor. Cu puţin noroc, 
o descoperire nesperată schimbase peste noapte mersul 
evenimentelor... 

— lartă-mă că insist, îndrăzni cu timiditate, dar continuu să 
cred că Ben este nevinovat. 

— Fratele tău a şters-o! 

Zâmbetul Roselinei încremeni. 

— Nu! I-am vorbit chiar aseară! Mi-a jurat că nu are nimic 
de-a face cu spargerea. l-am împărtășit bănuielile tale, atâta 
tot! 

— L-ai făcut un mare serviciu! Datorită indiscreţiei tale, a 
părăsit orașul. Și cine știe... poate chiar țara! 

— Oh, Dumnezeule! Și dacă cei care îi sunt complici 
hotărâseră să-l suprime, pentru a nu vorbi? 

— Nu. Nu cred că este atât de naiv! Dar de ce i-ai repetat 
conversaţia noastră? Evident, l-ai speriat! Acum, poti să fii 
acuzată de complicitate dacă se adevereşte că Ben este 
amestecat în această afacere. 

— N-aveam de ales, James! Înţelege-mă, Ben este fratele 
meu, singura familie care mi-a rămas... 

— Continuă să trăieşti ca înainte. 

Oare își dădea seama de situaţie? Nimic nu va mai fi ca 
înainte! Va izbucni scandalul când se va afla că fratele său 
dăduse o spargere la vila unde ea fusese invitată cu atâta 
căldură! Teatrul o va concedia, nimeni nu va mai vrea s-o 
angajeze și Ben... Ben va fi condamnat să fugă pentru tot 
restul zilelor sale și cu siguranţă nu-l va mai vedea niciodată. 
Ea nu va mai avea viitor, iar Ben nici atâta... Ce grozăvie! 

— Ben a luat cu el ceva de la Heritage Hall, sau a plecat cu 
mâinile goale? întrebă Roseline după lungi minute de tăcere. 

— Heritahe Hall îi servea probabil de acoperire! Nimic nu 
este al lui. Totul este ipotecat. 

Vestea sfârși prin a o arunca pe Roseline în cea mai 
profundă disperare. Și totuși piesele de puzzle se potriveau 
perfect. Vizita fratelui său la familia Hiatt, dispariţia lui Ben... 
Nimic nu pleda în favoarea sa! 

Pierdută în gânduri, Roseline de-abia remarcaseră că 
intraseră în apartamentul lui James. Ajunsă în salon, începu să 
măsoare locuinţa în lung și-n lat. Trebuia să restabilească toată 
povestea. James îi înlăturase toate certitudinile și se simţea 
pierdută, descumpănită. 

— Nu ştiam că tata avea cazier judiciar, murmură ea pentru 
ea însăși. Oh, desigur, bea şi nu era un secret pentru nimeni. 
Și uneori, era violent. Dar niciodată n-aş fi bănuit că... 
lar despre mama, îmi amintesc că o priveam cu o admiraţie 
fără limite. De-abia am cunoscut-o, aşa că mi-o imaginam ca pe 
întruchiparea perfecțiunii. Iluzii pe care a avut mătușa 


SEDUCĂTOAREA INTRIGANTĂ 137 


Eleonore grijă să mi le distrugă! Ce moștenire grea pentru 
fratele meu și pentru mine, nu-i așa? 

James se apropie de tânăra femeie și o luă de umeri. 

— Haide, Roseline, vino-ţi în fire! Trecutul este trecut, 
trebuie să-ţi depășești tristeţea. Acum, să ne concentrăm 
asupra prezentului și să încercăm să ne gândim la un mijloc 
de a-ţi ajuta fratele. 

Acel "ne" pe care-l rostise James, încălzi inima rănită și 
înghețată a Roselinei. James o va ajuta! Profund tulburată de 
recunoștință, se strădui să zâmbească. 

— Nu voi avea puterea să lupt singură, James, mulțumesc. 

— Te subestimezi, Roseline. Nu-ţi lipsește nici curajul, nici 
resursele. 

— Ai vreo idee pentru a ieși din asta? 

— Posibil... O clipă. Mai întâi îţi pregătesc o cafea. De acord? 

Câteva minute mai târziu, James puse pe masă două cești 
de cafea, pâine prăjită, dulceaţă și unt. 

— Nu mi-ai precizat ce s-a furat de la familia Hiatt. 

— Matisse, două Monet, Sialey și Stubb. 

— Şi sfeșnicele de argint din nișa de sus de la scară? Fratele 
meu le-a atins și a lăsat cu siguranță amprente! 

— Nu cred că se va vedea mare lucru. Se vor găsi poate și 
ale tale, ale mele, ale familiei, ale prietenilor... Îţi imaginezi 
probabil șocul pe care l-a suferit Hélène? 

Roseline simţi din nou un nod în gât. Cu un gest de copil, 
își mușcă puternic buzele pentru a-și reţine plânsul. 

— Nu mă vor ierta niciodată! 

— Poate, dar asta nu te va împiedica să trăiești! Cu timpul 
vei uita, ei la fel... Şi apoi, n-a murit nimeni! Haide, termină-ţi 
cafeaua. Apoi vom merge să discutăm cu inspectorul 
însărcinat cu ancheta. 

— La comisariat? îl întrebă Roseline îngrozită. 

— Da şi după aceea vom face o declaraţie presei. 

Ofițerul de poliţie care-i primi, îl cunoștea bine pe James. 
După ce-i mulțumi Roselinei pentru prezență, o rugă să se 
aşeze în faţa lui. James luă loc pe un scaun nu departe de 
tânăra femeie, astfel încât să-i poată semnala printr-un gest 
orice stângăcie. 

Cu voce clară și categorică, Roseline răspunse întrebărilor. 
Da, ştia că locuinţa va fi neocupată tot weekendul. Nu, nu era 
sigură că-i vorbise despre asta fratelui său. De altfel, 
inspectorul se putea informa de la Louise și de la Richard, 
martori la conversaţia pe care o avusese cu el. Nu, nu știa 
unde se afla Ben. 

— Când i-aţi vorbit pentru ultima dată? 

— I-am telefonat aseară și i-am povestit ce s-a întâmplat. 

— Aţi fost să-l vedeţi recent? 

Roseline se pregătea să răspundă, dar James i-o luă înainte. 

— Am avut o deplasare profesională în regiune, explică 
acesta. Am luat-o pe domnișoara Becket cu mine, vineri. 
Ne-am întors împreună duminică seara. 

— Eraţi foarte apropiată de fratele dumneavoastră? întrebă 
inspectorul. 

Încă o dată, James nu-i lăsă Roselinei timp să răspundă. 

— Nu se mai văzuseră de mai mult de un an. Recentul 
accident de mașină căruia i-a fost victimă domnișoara Becket 
l-a incitat pe Ben Becket să-i facă o vizită surorii sale. 
Domnișoara Becket este vedeta principală a teatrului nostru și 
meseria îi ocupă cea mai mare parte a timpului. 

Foarte abil, James făcu un portret măgulitor al carierei 
Roselinei, insistând asupra numeroaselor proiecte şi 
insinuând că nu ar risca să-și distrugă viitorul 
compromițându-se într-o afacere atât de dubioasă. 

— Dacă doriţi s-o găsiţi, adăugă James la sfârșitul 
interogatoriului, adresa sa este aceeași cu a mea. 

Nimeni nu arătă nici cea mai mică surpriză la această 
declaraţie. Roseline Becket locuia sub același acoperiș cu 
James Halloran, iată ce va impresiona poliţia și poate va 
permite să se ridice o mare parte din bănuielile care apăsau 
asupra ei. 

— Accepţi oare să mă instalez la tine? întrebă Roseline, în 
timp ce i se alătura lui James în mașină. 

— Desigur! Este mai bine pentru tine, cel puţin până când 
se va termina această afacere. Bun, acum vom înfrunta presa. 

O haită de ziariști îi aștepta în parcajul teatrului. 
Se repeziră spre Roseline îndată ce deschise portiera. 
Panicată, tânăra femeie întoarse spre James o privire 

rugătoare, dar acesta îi adresă un zâmbet încurajator. 
"Sunt aici, cu tine", părea să-i spună. Puțin liniștită, ieși din 
mașină și reuși să ofere ziariştilor o faţă zâmbitoare. 

— Domnişoară Becket, ştiţi unde se află fratele 
dumneavoastră? 

— Nu, n-am nici cea mai mică idee. 

— Cum a reacţionat Jeremy? 

— De ce nu-l întrebaţi? 

Sub flashurile fotografilor, James și Roseline își croiră 
drum spre ușa de la intrare a teatrului. James o împinse pe 
Roseline în hol și se întoarse spre ziariști. 

— Presupun că știți legile în vigoare referitoare la calomnie, 
aşa că nu vă lăsaţi duși de... imaginaţia dumneavoastră 
relatând aceste evenimente. Fabulaţia este un lux peste 
măsură de scump în zilele noastre, să nu uitaţi! 

Kevin își puse biroul la dispoziţia presei. Roseline făcu faţă 
cum putu mai bine, răspunzând multelor întrebări mai mult 
sau mai puţin indiscrete, care planau din toate părțile. 
Când se încurca, James îi venea în ajutor. Fără el, ar fi fugit 
deja și ar fi refuzat orice interviu. Greşeală pe care n-o putea 
face în nici un caz... Presa ar fi profitat pentru a o ataca pe 
tânăra femeie şi i-ar fi distrus cariera. 

După aproximativ douăzeci de minute, James puse capăt 
întrevederii, spre marea ușurare a Roselinei. Apoi o luă de 
braţ şi o conduse înfoaierul artiștilor. Erau adunaţi toti actorii, 
dar nimeni nu-și permise să pună nici cea mai mică întrebare. 

Nu veniseră decât pentru a o ajuta pe Roseline în încercarea 
prin care trecea și aceasta fu profund impresionmată de 
această dovadă de simpatie și respect. Atât de mult, încât cu 
lacrimi în ochi, nu putu nici măcar să le mulțumească. 
Dintr-o privire, imploră ajutorul lui James. Acesta îi înconjură 
umerii și declară: 

— Sunteţi toţi la curent cu drama pe care trebuie s-o 
înfrunte Roseline. Frătele său a dispărut şi Dumnezeu știe 
când se va întoarce. Până atunci, Roseline are nevoie de 
prieteni credincioși pentru a trece de această încercare. 
Sper că poate conta pe voi pentru a-i aduce prietenie și ajutor, 
în măsura posibilului, să scape de acești ziariști avizi de 
scandal. 

Imediat, actorii, tehnicienii și personalul de la producţie o 
înconjurară pe Roseline și o asigurară cu căldură de susținerea 
lor. Într-o clipă, aceasta își regăsi zâmbetul. În acea secundă, 
James îi şopti la ureche: 

— Trebuie să plec. Vrei să vii cu mine? 

— Nu, mulțumesc. Voi rămâne aici. În seara aceasta voi 
juca, declară tânăra femeie cu hotărâre. În schimb, mi-ar 
plăcea să fii în sală. S-ar putea să fiu fluierată... 

— Ei bine, nu vei avea decât să o iei drept compliment! 
Doar joci rolul unei ucigase, nu? Liniștește-te, voi fi acolo 
pentru a te încuraja și apoi te voi duce acasă. 

În clipa în care părăsi teatrul, James se aplecă pentru a o 
săruta ușor pe obraz pe tânăra femeie. O secundă, Roseline 

avu tentatia de a se răzgândi și de a-l însoţi. Nu! În acea seară, 
trebuia să dea dovadă de curaj, să înfrunte sala, altfel nu va 
mai găsi niciodată forța de a urca pe scenă. 

Intervenţia lui James îi liniștise pe actori și clarificase orice 
eventuală neînțelegere. Totuși, conversațiile își urmau drumul 
și, fără să vrea, Roseline prinse câteva frânturi. În afară de 
spargere, îi intriga un lucru: oare puteau fi legăturile existente 
între James Halloran și Roseline? 

— Spune-mi, Roseline, întrebă Louise, James Halloran a 
spus că te va duce acasă. Oare ce înţelege prin asta? 

— Apartamentul său. M-am instalat la el. 

Cuvinte măgulitoare ţâșniră din asistenţă și, fără nici o 
îndoială, multora dintre femei le-ar fi plăcut să ia locul 
Roselinei! Aceasta nu se putu împiedica să simtă o anumită 
mândrie. Apoi, cu sufletul liniștit, reflectă la situaţie. Se părea că 
o timidă rază de soare pătrunsese în sfârșit prin cerul acoperit 
cu nori grei care-i întunecaseră viaţa de mai multe zile. Să fie 
oare sfârşitul coșmarului? Ziariștii, avertizaţi de James, vor evita 
orice scandal, prietenii îi vor aduce toată susţinerea, iar James, 
prin prezenţa sa, îi va reda voinţa de a lupta. 

Roseline se hotări să meargă în compania Margiei, să 
mănânce de prânz departe de agitația orașului. Se îndreptară 
spre parcul Naţional Trust și, după ce luară o masă ușoară, se 
plimbară îndelung la adăpostul copacilor. La sfârșitul 
după-amiezii, când Roseline ajunse din nou la teatru, avu 
bucuria să constate că James se afla deja în hol. 

Acesta veni în întâmpinarea tinerei femei. 

— Ei bine, întrebă imediat Roseline, sunt noutăţi? 

— Margie și cu mine am petrecut foarte plăcut, puțin timp 
în parc. Am avut impresia că renasc. 

— Mi-ar plăcea mult să împărtășesc optimismul tău, 
răspunse James pe un ton grav. 

Roseline făcu o mină de copil. 

— Te rog, nu-mi nimici speranţele. 

James îi zâmbi cu căldură şi își strecură braţul sub cel al 
tinerei femei, însoţind-o până la cabina actrițelor. După câteva 
cuvinte de încurajare, James o lăsă să se pregătească și se duse 
să se instaleze în sală. 

Spectatorii, veniți în număr mare, începură să se așeze. 
Cea mai mare parte cunoșteau tristul fapt divers în care era 
amestecată Roseline. Și, fără nici o îndoială, acesta va fi 
obiectul curiozităţii lor. Când Roseline pătrunse pe scenă, 
toate privirile se aţintiră asupra ei și murmure străbătură 
asistenţa. 

Aceasta nu-și pierdu nici o secundă siguranţa. Îşi domină 
perfect emoțiile și-și jucă rolul cu brio. Publicul, foarte 
rezervat la începutul reprezentaţiei, sfârși prin a aplauda 
călduros la terminarea spectacolului. 

Aclamată, în loc să fie fluierată, cum se temea, Roseline 
salută de mai multe ori, apoi alergă să i se alăture lui James 
care o aștepta în culise. Fără să-și dea măcar osteneala să se 
schimbe, își adună lucrurile și se grăbi în mașină. 

În timpul drumului scurt, Roseline nu acordă nici un gând 
reacţiilor entuziaste ale publicului și nici măcar lui Ben. Nu, o 
singură persoană îi ocupa mintea: James Halloran. 

O cuprinse o teamă surdă. Oare ce se va întâmpla când ea 
şi James se vor afla în sfârșit singuri, la el acasă? O va lua în 
brațe? Va adopta atitudinea glacială din zilele rele? 
N-ar suporta asta. 

Când James opri Ferrariul și cobori să-i deschidă tinerei 
femei portiera, aceasta își tinu respiraţia. 

— Mă întorc imediat. Urcă și instalează-te în apartament. 
Eşti acasă. 

— Dar... unde te duci? 

— Să mă asigur că nu vom fi deranjaţi de o haită de nedoriți. 
Îi voi spune o vorbă lui Joe. Apoi, tu și cu mine vom pune la 
punct ultimele amănunte ale planului nostru. 

Cu un gest blând, James îi mângâie tinerei femei părul. 

— Amănunte de o importanţă capitală, îi mrmură zâmbind. 

"Dacă nu vei veni aici în cinci minute, voi muri", gândi 
Roseline, văzându-l dispărând în întuneric. Oare despre ce 
plan vorbea? Asta îl privea probabil pe Ben. Oare unde putea 
fi fratele său? De ce nu încercase să ia legătura cu ea? 

Brusc, încremeni. Desigur, Ben nu știa că locuia la James! 
Roseline se gândi la numărul de telefon al lui James, pe care-l 
scrisese în grabă și-l uitase acasă, lângă telefon. Dacă Ben ar fi 
sunat, Louise i l-ar fi comunicat cu siguranță. Oare de ce nu se 
gândise la asta mai devreme? Doar văzând clipind beculeţul 

robotului telefonic. Roseline ezită o clipă înainte de a pune 
aparatul în funcţiune. Dacă James o surprindea, va deveni fără 
îndoială furios de indiscreţia sa. Cu atât mai rău! Apăsă pe clapa de 
citire și ascultă. 

— Alo, James dragule, sunt Mariella! Mâine voi fi lângă tine. 
Mă întorc acasă. 


Capitolul 3 


Stupefiată de această descoperire, Roseline nu știu ce să facă 
timp de câteva clipe. În sfârșit, aruncând o privire rapidă în 
încăpere pentru a se asigura că era încă singură, așeză robotul 
telefonic pe poziţia inițială și închise aparatul. 

Când James veni putin timp după aceea, îl întâmpină ca și când 
nimic nu se întâmplase, cu zâmbetul pe buze. 

— Îmi permiti să folosesc baia? Trebuie să mă demachiez și 
să-mi scot costumul de scenă, spuse pe un ton ce se voia indiferent. 

— Bineînţeles. 

Când fu singură, Roseline își pierdu pe loc zâmbetul. Mariella! 
Oare cine era această femeie cu vocea atât de senzuală? Fără nici o 
îndoială, o prietenă intimă a lui James! Mesajul indica limpede că 
făcea parte din teritoriul cucerit. "Mâine voi fi lângă tine", susurase. 
Chinuită de gelozie, Roseline încerca să se gândească. Oare ce 
atitudine să adopte? Să-l piardă pe James, să-l lase alteia? 

Nu, va lupta cu toate puterile împotriva acestei rivale necunoscute. 

Mâine, se gândi Roseline. Acest cuvânt o înspăimânta. 
Nu-i rămânea decât o seară. Va ști oare în atât de puţin timp să-l 
cucerească pe bărbatul pe care-l iubea cel mai mult pe lume? 

Mai întâi trebuia să dispună de arme eficace. Roseline făcu un 
duș bun și își aplică pe corp o cremă încântător de parfumată. 
Se pregătea să-și usuce părul, când i se bătu la ușă. Se înfășură 
repede într-un prosop și se duse să deschidă. James stătea în fața 
ei, cu fața serioasă. Văzând-o astfel îmbrăcată, nu-și putu stăpâni o 
expresie de încântătoare surpriză. 

— Care este acest rol nou? Diana ieșind din baie? Oricum, te 
prinde... Bun, tocmai mi-am ascultat mesajele de pe robot. 
Multe dintre ele mă lasă să cred că nu va dura mult până când vom 
fi deranjaţi de nepoftiţi. Este de preferat să plecăm de aici. 

Roseline simţi teama, de acum familiară, revenind în galop. 
În câteva minute îmbrăcă niște blugi și un pulover din bumbac alb și, 
luându-și geanta, veni să-l întâlnească pe james care o aștepta în salon. 

O asemenea grabă îl făcu să zâmbească și o ironiză cu 
amabilitate pe tânăra femeie. 

— Nu suntem fugari! 

— Să mergem, te rog, îl imploră Roseline. S-ar putea să ne 
aștepte jos! 

— În seara asta vezi totul în negru... 

— Poate, dar nu se știe niciodată. Nervii mei au fost puși la grea 
încercare în ultimul timp și mă tem să nu mă trădeze la prima 
emoție puternică! 

Pentru mai multă prudență o luară pe scară şi, ajunși jos, James 
îi întinse mâna Roselinei. Apoi o atrase spre el și, ca pentru a o 
proteja, o îmbrățișă. Tânăra femeie închise ochii o secundă, pentru 
a savura mai bine această fericire efemeră. 

— dacă cineva dă târcoale prin imprejurimi, spuse James, 
slăbind ușor strânsoarea, vom fi obligați să luăm mașina. Altfel, 
vom merge pe jos, de-a lungul malului râului. 

leșiră din clădire, o luară pe un drum împădurit și traversă 
rapid mica punte din lemn, care trecea peste cursul apei. 

— Unde mă duci? întrebă Roseline. 

— Vaporul meu este ancorat foarte aproape de aici. 

— Ia te uită, ca cel al lui Jeremy... Al său se numește "Nereid". 

— În realitate îmi aparţine. ÎI împrumut uneori lui Jeremy, ca și 
altor prieteni de altfel. 

Ultima dată când Roseline urcase la bordul lui "Nereid", fusese 
în compania lui Jeremy. Atunci, nu-și putea imagina că atâtea 
evenimente îi vor tulbura viața. Acum totuși, ca prin minune, avea 
impresia că vede în sfârșit capătul tunelului. James îi arătase calea 
fericirii și a dragostei. Atâta timp cât îi va fi alături, nimic n-o mai 
putea atinge. 

Un lucru totuşi continua să o frământe. 

— Printre mesajele de pe robot... ai auzit oare vreun mesaj de la 
Ben? întrebă după o lungă ezitare. 

— Nu, nimic de la fratele tău. În schimb, a telefonat Charles 
Hiatt. A hotărât să se întoarcă acasă curând. Crezi oare că vei fi 
destul de tare pentru a-l întâlni? 

— Nu! exclamă Roseline, îngrozită de această perspectivă. 
Și Hélène? Se întoarce cu soțul său? 

— Nu încă. Trebuie să continue să se odihnească. O ușoară 
depresie, cred. 

— Este oribil, murmură Roseline. 

— Fără îndoială, dar nu ai nici un amestec în asta, Roseline. 

Continuară să meargă în liniștea nopții. Sălciile pletoase 
mângâiau suprafața apei, irizată de lumina lunii. O briză călduță 
făcea să foşnească arborii înalți și nu se auzea decât clipocitul apei 
lângă mal. În alte împrejurări, Roseline ar fi apreciat romantismul 
acestei plimbări sub clar de lună, dar în ciuda eforturilor, era 
incapabilă să-și alunge temerile care o frământau. 

Încercă, prin câteva banalităţi, să-și schimbe cursul trist al 
gândurilor. 

— este mult timp de când ai "Nereid"? 

— L-am cumpărat anul trecut de la unul din prietenii mei, care 
tocmai se căsătorise. Credea că-i va face o plăcere soției sale, 
oferindu-i acest vapor, dar nu știa că ea suferea de rău de mare! 
Viaţa ne rezervă surprize, nu-i așa, dragă becky? 

— Noi ştim câte ceva despre asta... 

Zece minute mai târziu, în fața ochilor apăru "Nereid". Ancorat 
de-a lungul malului, iahtul se legăna în voaia valurilor. James 
înaintă pe pasarelă și întinse mâna spre Roseline. 

— Oare vom rămâne aici? îl întrebă aceasta. 

— Ei bine, m-am gândit c am putea merge până la insula 
păsărilor, bineînţeles dacă îţi face plăcere. 

Roseline cunoștea acest loc pitoresc din mijlocul fluviului, 
sălbatic și privilegiat, unde se întâlneau o mulţime de păsări 
migratoare. Pe margini se profilau mici golfuri și numeroase 
ambarcaţiuni se opreau cu plăcere acolo, departe de priviri 
indiscrete. 

James o conduse pe Roseline în micul salon lambrisat, iluminat 
cu lumini filtrale, care făceau atmosfera primitoare. Apoi se duse la 
postul de pilotaj să pună vaporul în mișcare. Motoarele făceau un 
zgomot continuu și, curând "Nereid" despica suprafaţa râului, 
nelăsând în urmă decât o uşoară urmă de spumă. 

Drumul până la insula păsărilor nu luă mult timp. James duse 
vaporul într-un mic golf pustiu, opri motorul și aruncă ancora. 
Roseline i se alătură pe punte și, într-un elan năvalnic, i se aruncă 
în brate. Cu degete tremurătoare, mângâie pieptul musculos al lui 
James prin materialul mătăsos al cămășii. Copleşită de un puternic 
sentiment de dorință și în același timp rușinată de propria 
îndrăzneală, Roseline se îndepărtă brusc. James nu se mișcase. 

— Eu... lartă-mă, bâigui tânăra femeie. 

Și, cu inima gata să-i explodeze, alergă să se închidă în cabină. 

Își dorea din toată fiinţa sa ca James să i se alăture. Dar ușa 
rămase în mod exasperant, închisă. Se așeză în faţa măsuţei de 
toaletă și zărindu-și imaginea în oglindă, scoase un strigăt de 
surpriză. Palidă, cu părul ciufulit, cu trăsăturile trase... 
Ce tablou oferea! Nu era de mirare că James nu-i răspunsese la 
avansuri. În grabă, își puse ordine în coafură și aplică un fard uşor 
pe obraji. 

După lungi, prea lungi minute, James intră până la urmă în 
cabină. 

— Te simţi bine? o întrebă. 

— Da... În sfârșit, tocmai m-am privit în oglindă și am avut 
impresia că am o sută de ani! 

— Dimpotrivă, semeni cu o adorabilă copilă sălbatică! 
Vino lângă mine. 

Roseline înaintă și luă mâna pe care i-o întinse James. Acesta o 
conduse până la canapea și, după o scurtă ezitare, tânăra femeie 
ascultă de presiunea delicată pe care el o exercita asupra sa și se 
întinse, tulburată și încântată. În acea clipă, luând pieptenele pe 
care Roseline tocmai îl folosise, cu gesturi blânde, James se strădui 
să descurce părul tinerei femei. Roseline închise ochii câteva clipe, 
fără rezerve sub această mângâiere. 

Brusc, braţul lui James se strecură sub talia zveltă a tinerei femei. 
Se aplecă până îi atinse ușor buzele și, atrăgând-o spre el, o strânse 
cu pasiune. Într-un elan de dorinţă, Roseline își înnodă mâinile în 
jurul cefei lui James și își oferi gura sărutului atât de mult așteptat. 

— Te... doresc foarte mult, murmură tânăra femeie în şoaptă. 

James nu adăugă nimic. Contemplă îndelung chipul tinerei 
femei și o luă în braţe. Ca în vis, Roseline se simți transportată până 
în cabina amenajată ca dormitor. Prin hublouri, luna răspândea o 
delicată lumină argintie, aproape ireală. 

Cu nesfârșită blândeţe, James o aşeză pe Roseline pe pat și veni 
să se așeze lângă ea. Profund tulburată, aceasta se abandonă 
mângăâierilor pasionate ale bărbatului care o făcea să vibreze până 

în adâncul ființei sale și pe care-l aștepta de mult timp. 
De-abia își dădu seama că o dezbrăcase. Când se aplecă spre ea, cu 
ochii întunecaţi de dorinţă, tânăra femeie îi întinse braţele. 

— Tubește-mă, îi murmură. 

Cu o încântătoare încetineală, James o făcu să descopere 
senzaţii necunoscute, care o potopeau cu puterea unui uragan. 
Avea senzaţia că pătrundea adânc într-o regiune îndelung căutată 
pe care o descoperea cu o încântare care atingea limitele 
insuportabilului. Nici în cele mai nebunești visuri nu-și imaginase 
vreodată să trăiască asemenea clipe pasionate... Nu mai conta 
nimic pe lume! Uitase lacrimile, suferințele, de Ben, de Mariella... 

În culmea fericirii, legănată de mișcările vaporului şi cuibărită 
lângă James, Roseline se lăsă cuprinsă de o dulce somnolență și 
până la urmă căzu într-un somn adânc. 

Oare cât timp rămăsese adormită? Poate două, trei ore? 
Când Roseline deschise ochii era încă noapte. Oare visase acele 
clipe încântătoare pe care le trăise cu James? Nu, totul îi reveni în 
memorie, în cele mai mici amănunte. Se întinse cu voluptate și, în 
penumbra cabinei, căută trupul bărbatului pe care îl iubea. 

Nimeni! Roseline se îndreptă brusc. Oare James o abandonase? 
După o clipă de panică, își alungă din minte această idee. Nu s-ar 
fi purtat în acest fel, era sigură. Rapid, se îmbrăcă și ieși pe punte. 
Zorii care apăreau, începeau să alunge umbrele nopții și doar 
clipocitul valurilor lângă cocă tulbura liniștea. O ceață ușoară 
acoperea suprafaţa apei. Surprinsă de răcoarea dimineţii, Roseline 
se înfioră. După o privire rapidă pe puntea din spate, alergă spre 

partea din faţă a vaporului. În acea clipă îi apăru silueta înaltă a lui 
James. Rezemat de bastingaj, părea că priveşte orizontul. Roseline 
se grăbi spre el. 

— Când m-am trezit, dispărusei! îi spuse pe un ton de reproș. 

— Credeai oare că mi-am luat zborul? sau am plecat înotând? 
Era suficient să strigi și aș fi alergat spre tine. 

Uşurată, Roseline își savura fericirea. Cât de plăcute erau de 
auzit cuvintele rostite de James! Și apoi, nu se putea împiedica să 
simtă un ușor sentiment de victorie. Deoarece, când Mariella va 
veni la James, ei bine, va găsi acolo o femeie necunoscută, foarte 
hotărâtă să-și apere dragostea. 

— este mai degrabă rece, spuse James. Ar trebui să coborâm și 
să bem ceva cald. 

Roseline acceptă cu plăcere. Tremura. De frig, de teamă, sau de 
fericire, n-ar fi știut să spună, dar probabil James observase. 
O încercui cu braţele și se îndepărtară îmbrățișați spre cabină. 

Roseline dori din nou să i se dăruiască lui James. Dar o ciudată 
pudoare o reţinu. Poate acesta va crede că era o femeie ușoară... 
Pentru a-și ascunde tulburarea, se ghemui pe banchetă, sperând că 
el nu va observa nimic. 

În acest timp, James se duse în bucătărie. Într-un dulap 
descoperi o sticlă cu rom și puse apă la fiert. În câteva minute, 
pregăti două cești cu grog. 

— Tine un toast în... sănătatea celor absenţi! exclamă Roseline 
pentru a rupe tăcerea care se instalase. 

Spusese asta într-adevăr fără să se gândească, doar pentru a 
spune ceva. Dar timp de o secundă imaginea lui Ben îi acapară 
mintea și sentimentul de veselie o părăsi. 

Judecând după expresia lui James, acesta ghicise gândurile 
tinerei femei. Așa că, Roseline nu se putu stăpâni să revină asupra 
acestei probleme, mereu prezentă în mintea sa. 

— Oare... nu l-ai putea ajuta? 

— Pe Ben? Ei bine, foarte sincer, puţin îmi pasă de ceea ce i se 
poate întâmpla! 

— Îi înţeleg, reacţia. Cu siguranță nici pe mine nu ar trebui să 
mă preocupe soarta sa. Dar, știi, în perioada incendiului de la 
atelierul de pictură, am fost alibiul său. Așa că, dacă a fost fraudă, 
sunt și eu în cauză! 

— În acea perioadă nu aveai decât șaptesprezece ani. 
Nu erai încă decât o copilă neștiutoare, influențabilă. 

— Ben nu are un fond rău... 

— Bineînţeles, draga mea, spuse James luând fața Roselinei în 
mâini. Te iubeşte. Este mândru de tine. Te-a ajutat. Dar în ceea ce 
priveşte spargerea, când fratele tău va apărea, nu voi face nimic 
pentru el. A cauzat prea multe probleme unor prieteni foarte dragi 
şi tie de asemenea. Ţi-am promis să te ţin la distanță de scandal. 
Îmi voi respecta cuvântul. Atâta tot. 

Brusc, Roseline își aminti de cererea lui Ben. O implorase să 
meargă să-i pledeze cauza pe lângă James și, dacă trebuia, să se 
folosească de farmecul său. Se simţi roşind de rușine. Ceea ce 
tocmai se petrecuse între ea și James... 

— James, nu crezi că... a fost din cauza lui Ben? îl întrebă 
plecând privirea. 

— Bineînţeles că nu. Poate datorită lui, sau pentru că aveai 
nevoie de multă căldură, de tandrete și... de dragoste. 

— Mulţumesc. 

James luă mâinile Roselinei, le duse la buze și le sărută cu 
înflăcărare. 

— Îţi aminteşti de întoarcerea noastră de la Heritage Hall? În acel 
restaurant încântător, am vorbit despre dragoste și ai menționat pe 
cineva... 

— Eşti foarte perspicace! 

— Era oare ca această Becky Sharp, faţă de care ai atâtea rezerve? 
Din cauza ei nu mai ai încredere în femei? 

— Chiar dorești să-mi cunoști povestea, Roseline? 

— Ar fi drept, nu? Tu ştii totul despre mine, iar eu nu cunosc 
nimic din viaţa ta. 

— Foarte bine. Se numea Mariella. Totul s-a întâmplat acum 
mult timp. 

Așadar, văzuse exact! Acea femeie a cărei voce caldă și senzuală 
o auzise, tulburase viaţa lui James. Și trebuia să se întoarcă astăzi... 
Putin încordată, Roseline se cuibări în braţele lui James, fără să fie 
sigură că voia într-adevăr să asculte urmarea. 

— Era frumoasă? 

— Da, minunat de frumoasă, spuse el, fără să bănuiască 
suferința Roselinei la aceste cuvinte. Ne-am întâlnit la universitate. 
Ea studia istoria artelor. 


156 FRANCINE PASCAL 


Imagini defilau prin mintea chinuită a Roselinei: James, mai 
tânăr, deja foarte seducător și o tânără fată superbă. 
Ce pereche splendidă trebuie să fi format! 

— Planuisem să ne căsătorim. Dar am făcut greșeala să o prezint 
unchiului meu. Era foarte bogat: s-a căsătorit cu ea. 

Timp de câteva clipe, James rămase tăcut. Ce poveste 
îngrozitoare! Nimic uimitor că se arăta atât de rezervat faţă de 
femei. Roseline întrebă cu timiditate: 

— Şi acum? 

— Acum, nimic. 

Nimic? Și mesajul acela de pe robot... James nu părea că vreai 
să-i spună mai mult și Roseline dești mistuită de curiozitate, nu 
îndrăzni Să insiste. 

— Iată, draga mea, ştii totul. Dar tu și cu mine trăim o poveste 
cu totul diferită... 

"Oare ce insinua? Că pentru el Roseline rămânea o simplă 
aventură? Că niciodată nu va mai iubi o femeie cum o iubise pe 
Mariella? 

— Da, sunt întru totul de acord. Povestea noastră nu seamănă 
deloc cu ceea ce am trăit până acum. 

James citise toate detaliile vieții sale personale, în raport. Ştia că 
şi Roseline avusese legături furtunoase și scandaloase. Avuseseră 
amândoi parte de drame sentimentale. 

James o învălui într-o privire tandră. Timp de câteva clipe rămaseră 
tăcuţi, delectându-se unul cu prezenţa celuilalt. Roseline mângâie 
braţul lui james. Degetele i se opriră brusc, pe o cicatrice lungă. 

— Ce ţi s-a întâmplat? îl întrebă. 

— O cădere cu motocicleta, când aveam douăzeci de ani. 
În acea perioadă eram cu adevărat imprudent, nimic nu mă speria. 

Roseline îl privi drept în ochi. 

— Şi acum? 

— Nu mai știu, murmură James, îmbrățişând-o din nou. 

Se sărutară îndelung. Roseline se abandonă fericirii de a fi în 
braţele bărbatului pe care îl iubea, când brusc, o teamă teribilă îi 
sfâșie inima. 

— N-ai să mă lași... nu acum, nu-i așa? Când ești lângă mine am 
impresia că sunt mai puternică de parcă toți cei care vor să-mi facă 
rău nu mă pot atinge. 

Roseline vorbea cu o voce aproape rugătoare. James atinse ușor 
cu un deget conturul delicat al feței tinerei femei. 

— Roseline, ești atât de frumoasă, atât de scumpă. Fiecare clipă 
petrecută cu tine are aspect de sărbătoare. 

Erau primele cuvinte de dragoste pe care le rostise James. 
Tulburată, Roseline plecă privirea. Încă puţin și o vedea plângând. 
Nu! Oare ce ar fi crezut? 

— Te iubesc, murmură tânăra femeie. 

— Priveşte-mă, te rog, îi spuse James obligând-o să ridice capul. 
Te iubesc, domnişoară Becket. 

Cuibărită în braţele sale, Roseline auzea amândouă inimile lor, 
amestecându-și bătăile. Nu-și imaginase niciodată că un bărbat 
poate ocupa un asemenea loc în viaţa sa. Iar pe viitor, nu concepea 
să trăiască fără James. 

Ziua pe care o petrecuseră împreună pe vapor fu una dintre 
cele mai frumoase din viața Roselinei. Împărțite între dragoste, 
hohote de râs și scăldat, acele ore le aduseră o fericire de nedescris. 
Explorară împreună cu bucurie limitele plăcerii și, în acea noapte, 
nu adormiră decât în zori. 

Când Roseline se trezi, soarele intra în valuri în cabină. James 
era lângă ea, încă adormit. După ce-l sărută pe gât, Roseline părăsi 
patul. Cu o veste ușoară pe umeri, ieși pe punte. 

Afară, valurile se jucau cu lumina dimineţii. Nişte pescăruși 
strigau în depărtare. Ce stare plăcută! Ce fericire să fie aici cu 
James! Roseline avea impresia că se afla la capătul lumii și gusta cu 
euforie un nou sentiment de liberate. 

— Bună ziua, draga mea. 

— Ce loc minunat, murmură aceasta. 

— Da, mai ales când ești în braţele mele. 

James își aținti privirea în cea a tinerei femei. Aceasta observă că, 
în acea dimineaţă ochii iubitului său aveau o expresie greu de 
înţeles, puţin misterioasă. Roseline îi împărtășea emoția, cuvinte de 
dragoste îi ardeau buzele. Totuși, trebuia să mai afle un ultim lucru. 

— Și Mariella? 

— Ce vrei să ştii? întrebă James surprins. 

— Urmarea poveștii sale... 

— Vă mai vedeţi? 

— Îndată ce am început să urc treptele, am interesat-o din nou! 

— Şi tu... A devenit iar amanta ta? 

— Nu. 

— Şi totuși, mai sunteţi încă în relaţii? 

— Da. de altfel, sosește astăzi la Heathrow. Dar nu-ți spun nimic 
nou, nu-i aşa? 

Roseline izbucni în râs. Așadar James își dăduse seama de 
indiscreţia sa și nu răspunse nimic... 

— Să încetăm să vorbim de Mariella, vrei? Avem multe alte 
subiecte de conversaţie mult mai importante de abordat. 
De exemplu, ce ai spune dacă te-ai căsători cu mine? 

— Oricum, orice ai face, ești prizoniera mea. Ţi-am spus, nu te 
voi lăsa să scapi! Dar mi-ar plăcea să te numesc "soţia mea”. 

— Da, spuse slab Roseline. 

— Cum? 

— Da! strigă tânăra femeie. 

Se aruncară unul în braţele celuilalt și se sărutară până-și 
pierdură respiraţia. Se căutau de atât de mult timp... 

— Şi Ben? întrebă brusc Roseline, gâfâind. Crezi că îl vei putea 
ierta într-o zi? 

James nu ezită nici o secundă. 

— Este suficient să mi-o ceri tu, iubito. De acum, mă interesează 
numai fericirea ta. 

Beată de fericire, Roseline închise ochii. Viaţa care o tratase cu 
atât de multă asprime, îi oferea acum cel mai minunat cadou. 


Sfârşit 


